আনে' ফ্ৰাংক - অসমীয়া ৱিকিপিডিয়া\nআনে'লিছ মেৰি ফ্ৰাংক\n১২ জুন, ১৯২৯\nফেব্ৰুৱাৰী, ১৯৪৫ (আনুমানিক) (১৫ বছৰ বয়সত)\nবাৰ্জেন-বালচেন বন্দী শিবিৰ, জাৰ্মানী\nবাৰ্গেন-বালচেন বন্দী শিবিৰ, জাৰ্মানী\n৬ষ্ঠ মণ্টেশ্বৰী স্কুল আমষ্টাৰডাম (১৯৩৪–১৯৪১)\nJewish Lyceum (১৯৪১-১৯৪২)\nঅটো ফ্ৰাংক (পিতৃ)\nমাৰ্গট ফ্ৰাংক (ভনী)\nএডিথ ফ্ৰাংক (মাতৃ)\nবাডী এলিয়াছ (সম্বন্ধীয় ভাই)\nআনে’লিছ মেৰি ফ্ৰাংক (ইংৰাজী: Annelies Marie Frank; ১২ জুন ১৯২৯- ফেব্ৰুৱাৰী বা মাৰ্চ ১৯৪৫) ইহুদী জাতিৰ ঐতিহ্য বহনকাৰী এগৰাকী জাৰ্মান-ওলন্দাজ দিনপঞ্জী লেখিকা আছিল। ইহুদী গণহত্যাৰ বলি হোৱা লোকসকলৰ ভিতৰত সবাতোকৈ চৰ্চিত নামবোৰৰ অন্যতম হৈছে আনে' ফ্ৰাংক। ১৯৪৭ চনত প্ৰকাশ পোৱা 'দ্য ডায়েৰী অৱ এ য়ং গাৰ্ল' (প্ৰথমে ওলন্দাজ ভাষাত 'Het Achterhuis' নামেৰে কিতাপখন প্ৰকাশ পাইছিল, যাৰ ইংৰাজী ভাষাত অৰ্থ The Secret Annex) গ্ৰন্থৰ বাবে তেওঁ মৰণোত্তৰভাৱে বিশ্বজোৰা খ্যাতি লাভ কৰিছিল। দ্বিতীয় বিশ্বযুদ্ধত জাৰ্মানীয়ে নেডাৰলেণ্ডছ দখল কৰাৰ পাছত ১৯৪২ চনৰ পৰা ১৯৪৪ চনলৈ গোপনে কটোৱা কালছোৱাৰ বিষয়ে তেওঁ এই দিনলিপিত বৰ্ণনা কৰিছিল। গ্ৰন্থাকাৰে প্ৰকাশিত আনে'ৰ এই দিনলিপিখন বিশ্বৰ সবাতোকৈ পৰিচিত আৰু চৰ্চিত গ্ৰন্থসমূহৰ অন্যতম। ইয়াৰ ভিত্তিত কেবাখনো নাটক আৰু চলচ্চিত্ৰও নিৰ্মাণ হৈছে।\nজাৰ্মানীৰ ফ্ৰেংকফুৰ্টত জন্মগ্ৰহণ কৰা আনে' ফ্ৰাংকে জীৱনৰ অধিকাংশ সময় নেডাৰলেণ্ডছৰ আমষ্টাৰডাম আৰু ইয়াৰ কাষৰীয়া ঠাইত কটাইছিল। জাৰ্মানীৰ শাসনভাৰ নাজীৰ অধীনলৈ যোৱাত ৪.৫ বছৰ বয়সতে আনে' ফ্ৰাংকে পৰিয়ালৰ সৈতে নেডাৰলেণ্ডছলৈ গৈছিল। এগৰাকী জাৰ্মান নাগৰিক হিচাপে জন্ম লাভ কৰিছিল যদিও ১৯৪১ চনত আনে'ই নাগৰিকত্ব হেৰুৱাইছিল আৰু তেতিয়াৰ পৰা ৰাষ্ট্ৰহীন লোক হিচাপে পৰিগণিত হৈছিল। জাৰ্মানসকলে নেডাৰলেণ্ডছ দখল কৰাত ১৯৪০ চনৰ মে' মাহৰ সময়লৈ ফ্ৰাংক পৰিয়ালটো আমষ্টাৰডামতে আৱদ্ধ হৈ পৰিছিল। ১৯৪২ চনৰ জুলাই মাহত ইহুদী লোকসকলৰ ওপৰত অত্যাচাৰ বৃদ্ধি পাবলৈ ধৰাত আনে'ৰ পৰিয়ালটোৱে তেওঁৰ দেউতাক অটো ফ্ৰাংকে কাম কৰা অট্টালিকাটোত থকা কিতাপৰ আলমাৰীটোৰ পিছফালৰ গোপন কোঠাকেইটাত লুকাই থাকিবলৈ লৈছিল। তেতিয়াৰ পৰা ১৯৪৪ চনৰ আগষ্টত নাজীসকলৰ গুপ্তচৰ বাহিনীয়ে পৰিয়ালটো আটক কৰালৈকে আনে' ফ্ৰাংকে নিয়মীয়াভাৱে এখন দিনপঞ্জী লিখি গৈছিল। এই দিনলিপিখন আনে'ই তেওঁৰ জন্মদিনত উপহাৰ হিচাপে পাইছিল। ফ্ৰাংকৰ পৰিয়ালটো আটক হোৱাৰ পাছত তেওঁলোকক বন্দীশিবিৰলৈ পঠিওৱা হয়। ১৯৪৪ চনৰ ১ নৱেম্বৰত আনে' আৰু তেওঁৰ ভনী মাৰ্গটক অস্বিৎজৰ পৰা বাৰ্গেন-বেলচেন বন্দী শিবিৰলৈ পঠিওৱা হয়। কেইমাহমান পিছত তাতেই দুয়োৰে মৃত্যু হয় (সম্ভৱতঃ সন্নিপাত জ্বৰত ভুগি)। ৰেডক্ৰছে প্ৰথমে তেওঁলোকৰ মাৰ্চত মৃত্যু হোৱা বুলি অনুমান কৰিছিল। ওলন্দাজ কৰ্তৃপক্ষয়ো ৩১ মাৰ্চত তেওঁলোকৰ মৃত্যু হোৱা বুলি চৰকাৰী নথিত উল্লেখ কৰিছে। কিন্তু ২০১৫ চনত আনে' ফ্ৰাংক হাউছৰ দ্বাৰা সম্পন্ন হোৱা গৱেষণাত প্ৰকাশ পাইছিল যে তেওঁলোকৰ হয়তো ফেব্ৰুৱাৰী মাহতহে মৃত্যু হৈছিল।\nযুদ্ধত বাছি থকা ফ্ৰাংক পৰিয়ালৰ একমাত্ৰ ব্যক্তি অটোৱে যুদ্ধৰ শেষত আমষ্টাৰডামলৈ আহি জানিব পাৰিলে যে জীয়ৰী আনে'ৰ দিনলিপিখন তেওঁৰ সচিব মিপ গিছে সুৰক্ষিতভাৱে ৰাখিছে। অটোৰ প্ৰচেষ্টাতে ১৯৪৭ চনত দিনলিপিখন গ্ৰন্থ আকাৰে প্ৰকাশ পাইছিল। পিছলৈ এইখন মূল ওলন্দাজ ভাষাৰ পৰা ইংৰাজীলৈ অনূদিত হয় আৰু ১৯৫২ চনত "দ্য ডায়েৰী অৱ এ য়ং গাৰ্ল" নামেৰে প্ৰকাশ পায়। তেতিয়াৰ পৰা ই ৭০ টাতকৈও অধিক ভাষালৈ অনূদিত হৈছে (অসমীয়াকে ধৰি)।\n2 দিনলিপিখনত বৰ্ণিত কালছোৱাৰ ঘটনাপঞ্জী\n2.1 গোপনে থাকিবলৈ লোৱাৰ পূৰ্বে\n2.2 আখটাৰহাউছত কটোৱা জীৱন\n2.3 কিশোৰী দিনপঞ্জী লেখিকাজনী\n4 বিতাড়ন আৰু বন্দিত্বৰ জীৱন\n6 দ্য ডায়েৰী অৱ এ য়ং গাৰ্ল্\nআনে'ৰ (জন্মৰ সময়ৰ নাম: আনে'লিছ মেৰি ফ্ৰাংক) জন্ম হৈছিল ১৯২৯ চনৰ ১২ জুনত জাৰ্মানীৰ ফ্ৰাংকফু্ৰ্টস্থিত মেইনগাউ ৰেড ক্ৰছ ক্লিনিকত। তেওঁৰ পিতৃ-মাতৃৰ নাম আছিল যথাক্ৰমে অটো হেইনৰিখ ফ্ৰাংক আৰু এডিথ (নী হলাণ্ডাৰ)। মাৰ্গট নামেৰে আনে'ৰ এগৰাকী বায়েকো আছিল। ফ্ৰাংক পৰিয়ালটো উদাৰপন্থী আছিল আৰু তেওঁলোকে ইহুদী ধৰ্মৰ প্ৰচলিত ৰীতি-নীতিসমূহ মানি চলা নাছিল। পৰিয়ালটোৱে ইহুদী আৰু আন ধৰ্মৰ বিভিন্ন লোক সম্প্ৰীতিৰে চলি অহা সমাজ এখনত বাস কৰিছিল। অটো আৰু এডিথ আছিল অতি সচেতন পিতৃ-মাতৃ, অধ্যয়নৰ ক্ষেত্ৰখনত দুয়ো আগ্ৰহী আছিল আৰু তেওঁলোকৰ ঘৰতে ডাঙৰ পুথিভঁৰাল আছিল। তেওঁলোকে দুয়ো সন্তানক পঢ়িবলৈ উৎসাহ যোগাইছিল। আনে'ৰ জন্মৰ সময়ত পৰিয়ালটোৱে ফ্ৰাংকফুৰ্ট-ডৰ্নবাচ্ছৰ মাৰ্বাচৱেগ ৩০৭ ৰ এটা ঘৰত বাস কৰিছিল। তেওঁলোকে ঘৰটোৰ দুতলা ভাৰা লৈ থাকিছিল। ১৯৩১ চনত পৰিয়ালটোৱে ডৰ্নবাচ্ছৰ ডিচ্ছটাৰভিয়াৰ্টেল (পয়ে'টছ্ কোৱাৰ্টাৰ) নামৰ এক আকৰ্ষণীয় মুক্ত এলেকাত অৱস্থিত গেংঘ'ফাৰ্ষ্ট্ৰাচ্ছ ২৪লৈ উঠি যায়। এই দুয়োটা ঘৰেই এতিয়াও বৰ্তি আছে।\nআনে' ফ্ৰাংকৰ জন্মস্থান - মেইনগাউ ৰে'ড ক্ৰছ ক্লিনিক\nমাৰ্ৱেডে'প্লেইনৰ সেই এপাৰ্টমেণ্ট ব্লকটো, য'ত আনে' ফ্ৰাংকে ১৯৩৪ চনৰ পৰা ১৯৪২ চনলৈকে বাস কৰিছিল\n১৯৩৩ চনত এডল্ফ হিটলাৰৰ নাজী দলে যুক্তৰাষ্ট্ৰীয় নিৰ্বাচন জিকিলত আৰু হিটলাৰ জাৰ্মানীৰ মুৰব্বী ৰূপে নিৰ্বাচিত হোৱাত এডিথ ফ্ৰাংকে দুয়োটা সন্তানক লৈ আচ্ছেনত থকা তেওঁৰ মাতৃ ৰ'জাৰ সৈতে থাকিবলৈ লয়। অটো ফ্ৰাংক তেতিয়াও ফ্ৰাংকফুৰ্টতে আছিল। কিন্তু আমষ্টাৰডামত এটা কোম্পানী খুলিবলৈ সুযোগ পোৱাত তেওঁ ব্যৱসায় চলাবলৈ আৰু নিজৰ পৰিয়ালটোৰ থকা-মেলাৰ ব্যৱস্থা কৰিবলৈ আমষ্টাৰডামলৈ গুছি আহে। তেওঁ অপেক্টা ৱৰ্কছ্ নামৰ কোম্পানীটোত কাম কৰিছিল, যিটো কোম্পানীয়ে ফলৰ পৰা আহৰণ কৰা পদাৰ্থ বিক্ৰী কৰিছিল। এডিথে আচ্ছেন আৰু আমষ্টাৰডামৰ মাজত অহা-যোৱা কৰি আছিল, আৰু পিছলৈ আমষ্টাৰডামৰ কাষৰীয়া ৰিভিয়াৰে'নবাৰ্টৰ মাৰ্ৱেডেপ্লেইনত (মাৰ্ৱেডেপ্লেইন স্কোৱাৰ) এটা এপাৰ্টমেণ্ট বিচাৰি পাইছিল। ঠাইখনত বাস কৰা অধিকাংশ লোকেই আছিল ইহুদী-জাৰ্মান শৰণাৰ্থী। ১৯৩৩ চনৰ নৱেম্বৰত এডিথে স্বামীৰ লগত থাকিবলৈ গৈছিল আৰু এমাহ পাছত মাৰ্গটো আমষ্টাৰডামলৈ গৈছিল। পিছলৈ ফেব্ৰুৱাৰী মাহত গোটেই পৰিয়ালটো নেডাৰলেণ্ডত লগ হোৱাৰ আগলৈ আনে' আইতাকৰ লগত আছিল। ১৯৩৩ চনৰ পৰা ১৯৩৯ চনৰ ভিতৰত জাৰ্মানীৰ পৰা পলাই অহা ৩,০০,০০০ ইহুদীৰ ভিতৰত এই ফ্ৰাংক পৰিয়ালটোও আছিল।\nআমষ্টাৰডামলৈ অহাৰ পাছত মাৰ্গটক পাব্লিক স্কুলত আৰু আনে'ক ৬ষ্ঠ মণ্টেশ্বৰী স্কুলত নামভৰ্তি কৰাই দিয়া হৈছিল। ওলন্দাজ ভাষাৰ বাবে প্ৰথমে সমস্যাৰ সন্মুখীন হৈছিল যদিও মাৰ্গট আমষ্টাৰডামত এগৰাকী তাৰকা শিক্ষাৰ্থীৰূপে পৰিগণিত হৈছিল। আনে'য়ো অতি কম সময়ৰ ভিতৰতে মণ্টেশ্বৰী স্কুলৰ সৈতে মিলি যাব পাৰিছিল। তাতেই আনে'ই হানা গছলাৰৰ দৰে সমবয়সীয়া শিশু লগ পাইছিল, যি পিছলৈ তাইৰ অতি প্ৰিয় বান্ধৱী হৈ পৰিছিল।\n১৯৩৮ চনত অটো ফ্ৰাংকে পেক্টাকন নামৰ দ্বিতীয় এটা কোম্পানী আৰম্ভ কৰিছিল। এই কোম্পানীটোৱে সিদ্ধ মঙহৰ টুকুৰা উৎপাদনত ব্যৱহাৰ কৰা ঔষধি উদ্ভিদ, দীৰ্ঘদিন ভালে ৰাখিবলৈ ব্যৱহাৰ কৰা লোণ, আৰু মছলাৰ মিশ্ৰণ পাইকাৰি দৰত বিক্ৰী কৰিছিল। পেক্টাকনে হাৰ্মান ভান পেল্সক মছলা বিষয়ৰ পৰামৰ্শদাতা হিচাপে নিয়োগ কৰিছিল। তেওঁ আছিল পৰিয়ালৰ সৈতে অছনাব্ৰাকৰ পৰা পলাই অহা এজন ইহুদী কচাই। ১৯৩৯ চনত এডিথ ফ্ৰাংকৰ মাকে ফ্ৰাংক পৰিয়ালটোৰ সৈতে থাকিবলৈ আহিছিল। ১৯৪২ চনৰ জানুৱাৰীত মৃত্যু হোৱালৈকে তেওঁ পৰিয়ালটোৰ লগতে আছিল।\n১৯৪০ চনৰ মে' মাহত জাৰ্মানীয়ে নেদাৰলেণ্ডছ দখল কৰে। নতুন চৰকাৰখনে বহুতো নিষেধাজ্ঞা আৰু বৈষম্যমূলক নীতি প্ৰৱৰ্তন কৰি ইহুদী লোকসকলৰ ওপৰত উৎপীড়ন চলাবলৈ ধৰিলে। কিছুদিন পাছতে বাধ্যতামূলক পঞ্জীয়ন আৰু পৃথকীকৰণ প্ৰক্ৰিয়াও আৰম্ভ কৰি দিলে। অটো ফ্ৰাংকে নিজ পৰিয়ালটোৰ সৈতে আমেৰিকালৈ গুছি যোৱাৰ চেষ্টা চলাইছিল। সেই সময়ত প্ৰব্ৰজন কৰিবলৈ একমাত্ৰ আমেৰিকা যুক্তৰাষ্ট্ৰই তেওঁৰ দৃষ্টিত সঠিক ঠাই যেন লাগিছিল। কিন্তু ৰট্টাৰদামৰ আমেৰিকান দূতাবাসটো বন্ধ হৈ পৰাত তাত থকা ভিছাকে ধৰি সকলো কাগজ-পত্ৰ হেৰাই গৈছিল। ফলত ফ্ৰাংকে জমা দিয়া ভিছাৰ আৱেদন পত্ৰখন কেতিয়াও মঞ্জুৰ হ'বলৈ নাপালে। যদি আৱেদন পত্ৰখন গ্ৰহণ হ'লহেঁতেনো, সেই সময়ত আমেৰিকান চৰকাৰে সন্দেহ কৰিছিল যে জাৰ্মানীত সম্পৰ্কীয় থকা লোকসকল হয়তো নাজীবাহিনীৰ গুপ্তচৰো হ'ব পাৰে। \n১৯৪১ চনৰ গ্ৰীষ্মবন্ধৰ পাছত আনে' ফ্ৰাংকে জানিব পাৰিছিল যে তাই আৰু মণ্টেশ্বৰী স্কুললৈ যোৱাৰ অনুমতি নাপাব। কাৰণ নতুন নিয়ম অনুসৰি ইহুদী লোকসকলে ইহুদী স্কুললৈহে যাব পাৰিব। তেতিয়াৰ পৰা মাৰ্গট আৰু আনে'ই ইহুদী স্কুললৈ যোৱা কৰিছিল।\nদিনলিপিখনত বৰ্ণিত কালছোৱাৰ ঘটনাপঞ্জী[সম্পাদনা কৰক]\nগোপনে থাকিবলৈ লোৱাৰ পূৰ্বে[সম্পাদনা কৰক]\n১৯৪১ চনৰ ডিচেম্বৰত আনে' ফ্ৰাংক\nতেৰ বছৰীয়া জন্মদিনৰ দিনা আনে'ই অট'গ্ৰাফ বুক (মানুহৰ স্বাক্ষৰ সাঁচি ৰখা বহী) এখন উপহাৰ ৰূপে পাইছিল। ৰঙা-বগা বৰ্গসম্বলিত কাপোৰ এখনেৰে বন্ধা অট'গ্ৰাফ বুকখনৰ সন্মুখত এটা সৰু তলাও লগোৱা আছিল। আনে'ই সেইখনক দিনপঞ্জী হিচাপে ব্যৱহাৰ কৰাৰ সিদ্ধান্ত লৈছিল,আৰু অতি কম সময়ৰ ভিতৰতে তাই সেইখনত লিখা আৰম্ভ কৰি দিছিল। ১৯৪২ চনৰ ২০ জুনৰ দিনা দিনলিপিখনত লিখা প্ৰৱিষ্টিটোত আনে'ই ওলন্দাজ ইহুদী মানুহৰ ওপৰত বান্ধি দিয়া প্ৰতিবন্ধকতাসমূহৰ তালিকা এখন উল্লেখ কৰিছিল।\n১৯৪২ চনৰ গ্ৰীষ্মকালত নেদাৰলেণ্ডছৰ পৰা ইহুদীসকলৰ প্ৰণালীৱদ্ধ নিৰ্বাসন প্ৰক্ৰিয়া আৰম্ভ হৈছিল। অটো আৰু এডিথ ফ্ৰাংকে পৰিকল্পনা কৰিছিল যে ১৯৪২ চনৰ ১৬ জুলাইৰ পৰা তেওঁলোকে দুই সন্তানৰ সৈতে গোপনে থাকিবলৈ ল'ব। কিন্তু ৫ জুলাইৰ দিনা ইহুদী প্ৰব্ৰজনৰ কেন্দ্ৰীয় কাৰ্য্যালয়ৰ (Zentralstelle für jüdische Auswanderung) পৰা মাৰ্গটে এখন আমন্ত্ৰণী জাননী লাভ কৰিলে। জাননীখনত তাইক কৰ্ম শিবিৰ এটালৈ স্থানান্তৰ হ'বৰ বাবে হাজিৰ হোৱাৰ নিৰ্দেশ দিয়া হৈছিল। তেনে পৰিস্থিতিত পৰিয়ালটোৱে পূৰ্বৰ পৰিকল্পনাতকৈ দহদিন আগতেই লুকাবলৈ বাধ্য হ'ল। গোপনে থাকিবলৈ লোৱাৰ ঠিক আগে আগে আনে'ই তাইৰ বান্ধৱী তথা চুবুৰীয়া টুছজে কুপাৰ্ছক এখন কিতাপ, এটা কাপ-প্লেটৰ ছেট আৰু মাৰ্বলৰ বাকছ এটা ৰাখিবলৈ দি গৈছিল। ৬ জুলাইৰ দিনা আনে'ৰ পৰিয়ালে তেওঁলোকৰ মেকুৰী মুৰ্টজে'ৰ যতন লোৱাৰ দায়িত্ব দি কুপাৰ্ছ পৰিয়াললৈ টোকা এটা লিখি থৈ গৈছিল। এচ'ছিয়েটে'ড প্ৰেছৰ সংবাদ অনুসৰি: "মই মোৰ মাৰ্বলকেইটাক লৈ চিন্তিত, কাৰণ সেইকেইটা ভুল মানুহৰ হাতত পৰি যাব পাৰে। তুমি কিছুদিনৰ বাবে সেইকেইটা তোমাৰ লগত ৰাখিব পাৰিবানে?" - কুপাৰ্ছে পিছত জনাইছিল যে আনে'ই তেওঁক এনেদৰে কৈছিল।"\nআখটাৰহাউছত কটোৱা জীৱন[সম্পাদনা কৰক]\nআখটাৰহাউছ অৰ্থাৎ, গোপন সংলগ্ন ভৱনটোৰ সন্মুখভাগ যিটো কিতাপৰ আলমাৰীৰে ঢাকি ৰখা হৈছিল; তাৰ এটা পুনৰ্নিমিত আৰ্হি (আমষ্টাৰডামৰ আনে' ফ্ৰাংক হাউছত অৱস্থিত)\n১৯৪২ চনৰ ৬ জুলাই, সোমবাৰে ৰাতিপুৱা ফ্ৰাংক পৰিয়ালটোৱে গোপনে থাকিবলগীয়া ঘৰটোলৈ আহিল। প্ৰিঞ্চেনগ্ৰাষ্টৰ পাৰত অৱস্থিত তিনিমহলীয়া সেই ঘৰটোত অপেক্টা কাৰ্য্যায়লৰ ওপৰেৰে সোমাব লাগিছিল। তাত অটো ফ্ৰাংকৰ অতি বিশ্বাসযোগ্য কৰ্মচাৰী কেইজনমান তেওঁৰ পৰিয়ালটোৰ সহায়কাৰী হ'ব পাৰিব। এই গোপনে থকা ঠাইখন আখটাৰহাউছ (Achterhuis, ইংৰাজী সংস্কৰণত "Secret Annex" অৰ্থা "গোপন সংলগ্ন ভৱন" নামেৰে অনূদিত) নামেৰে জনাজাত হৈ পৰিছিল। তেওঁলোকে আগৰ ঘৰখন অতি বিশৃংখল অৱস্থাত এৰি থৈ আহিছিল, যাতে দেখিলে এনে লাগে যেন পৰিয়ালটোৱে অতি খৰধৰকৈ ঘৰখন এৰি গৈছে। অটোৱে ঘৰত এটা টোকাও এৰি থৈ আহিছিল, য'ত এনে এটা ইংগিত আছিল যে তেওঁলোকে ছুইজাৰলেণ্ড যাবলৈ ওলাইছে। গোপনীয়তাৰ স্বাৰ্থতেই তেওঁলোকে আনে'ৰ মেকুৰী মুৰ্টজে'ক এৰি থৈ আহিবলৈ বাধ্য হৈছিল। ইহুদীসকলক ৰাজহুৱা বাছত উঠিবলৈ দিয়া নহৈছিল। যাৰ ফলত অটো, এডিথ আৰু আনে'ই ঘৰৰ পৰা কেইবা কিল'মিটাৰ খোজকাঢ়ি আহিবলগীয়া হৈছিল। মাৰ্গটে মিপ গিছৰ সৈতে প্ৰিঞ্চেনগ্ৰাষ্টলৈকে চাইকেল চলাই গৈছিল। পৰৱৰ্তী সময়ত আখটাৰহাউছৰ দুৱাৰৰ আগত এটা কিতাপৰ আলমাৰী ৰাখি থোৱা হৈছিল যাতে কোনেও তেওঁলোকৰ উপস্থিতি ধৰা পেলাব নোৱাৰে।\nভিক্টৰ কুগলাৰ, জোহানছ্ ক্লেইমেন, মিপ গিছ আৰু বেপ ভছকুইজল নামৰ কৰ্মচাৰীকেইজনেহে পৰিয়ালটো গোপনে থকাৰ কথা গম পাইছিল। গোপনে থকা কালছোৱাত গিছৰ স্বামী জান গিছ আৰু ভছকুইজলৰ দেউতাক জোহানছ্ হেণ্ড্ৰিক ভছকুইজল আছিল তেওঁলোকৰ সহায়কাৰী। ঘৰটোত গোপনে থকা পৰিয়ালটো আৰু বাহিৰৰ পৃথিৱীখনৰ একমাত্ৰ সংযোগী হিচাপে দুয়োৱে আনে'হঁতক যুদ্ধৰ বাতৰি আৰু ৰাজনৈতিক প্ৰেক্ষাপট সম্পৰ্কে জনাই আহিছিল। তেওঁলোকে পৰিয়ালটোৰ সকলোধৰণৰ প্ৰয়োজনীয়তা পূৰাইছিল, নিৰাপত্তা নিশ্চিত কৰিছিল আৰু খাদ্যৰ যোগান ধৰিছিল। অৱশ্যে দিন যোৱাৰ লগে লগে খাদ্য যোগান ধৰা কামটো অতি প্ৰত্যাহ্বানপূৰ্ণ হৈ পৰিছিল। সেই কঠিন সময়ছোৱাত সহায়কাৰী কেইজনৰ একান্ত নিষ্ঠা আৰু পৰিয়ালটোৰ মনোবল অটুট ৰাখিবলৈ তেওঁলোকে কৰা প্ৰচেষ্টা সম্পৰ্কে আনে'ই দিনপঞ্জীত উল্লেখ কৰিছিল। আটায়ে জানিছিল যে কেনেবাকৈ ধৰা পৰিলে ইহুদীক আশ্ৰয় দিয়াৰ অপৰাধত সিহঁতক মৃত্যুদণ্ডও দিয়া হ'ব পাৰে।\nআমষ্টাৰডামৰ প্ৰিঞ্চেনগ্ৰাষ্টত অৱস্থিত ঘৰটো\nগোপন সংলগ্ন ভৱনটোৰে সৈতে আনে' ফ্ৰাংক লুকাই থকা সমগ্ৰ অট্টালিকাটোৰ এটা আৰ্হি\n১৯৪২ চনৰ ১৩ জুলাইৰ দিনা ভান পেল্সৰ পৰিয়ালটো আহি ফ্ৰাংক পৰিয়ালৰ যোগ দিছিল। ভান পেল্সৰ পৰিয়ালটোত আছিল হাৰমান, অগষ্টে আৰু ষোল্ল বছৰীয়া কিশোৰ পিটাৰ। পাছলৈ নৱেম্বৰ মাহত ফ্ৰিট্জ ফেফাৰ নামৰ এগৰাকী দন্তচিকিৎসক তথা ফ্ৰাংক পৰিয়ালৰ বন্ধুয়েও তেওঁলোকৰ যোগ দিছিল। কথা পাতিবলৈ কেইগৰাকীমান নতুন মানুহ গোট খোৱাত আনে' অতি উৎফুল্লিত হৈছিল আৰু এইকথা দিনপঞ্জীত উল্লেখ কৰিছিল। কিন্তু ইমানখিনি মানুহ একেলগে আৱদ্ধ হৈ থাকিবলগীয়া হোৱাত অতি সোনকালেই তেওঁলোকৰ মাজত নানা অশান্তিৰ সৃষ্টি হ'বলৈ ধৰিলে। ফেফাৰক আনে'ৰ কোঠাটোতে থাকিবলৈ দিয়া হৈছিল। কিন্তু আনে'ই তেওঁক অতি অসহ্যকৰ পাইছিল আৰু তেওঁৰ এই অনুপ্ৰৱেশত বিৰক্ত হৈছিল। অগষ্টে ভান পেল্সৰ সৈতেও আনে'ৰ কাজিয়া লাগিছিল। তাইৰ মতে মানুহগৰাকী আছিল মূৰ্খ। আনে'ই হাৰমান ভান পেল্স্ আৰু ফ্ৰিটজ্ ফেফাৰক স্বাৰ্থপৰ বুলি গণ্য কৰিছিল, বিশেষকৈ খোৱা-লোৱাৰ ক্ষেত্ৰত। লাজকুৰীয়া আৰু বিৰক্তিকৰ স্বভাৱৰ পিটাৰ ভান পেল্সক তাই প্ৰথমে বিশেষ গুৰুত্ব দিয়া নাছিল। কিন্তু পিছলৈ তাইৰ পিটাৰৰ লগত এক আত্মীয়তাৰ ভাৱ জাগিছিল আৰু দুয়োৰে মাজত ৰোমাণ্টিক সম্পৰ্ক এটা গঢ় লৈ উঠিছিল। আনে'ই জীৱনৰ প্ৰথমটো চুম্বনো পিটাৰৰ পৰাই লাভ কৰিছিল। কিন্তু আনে'ই তাইৰ এই অনুভৱ প্ৰকৃত নে কেৱল একেলগে আৱদ্ধ হৈ থকা বাবেহে হৈছে, সেয়া প্ৰশ্ন কৰিবলৈ লোৱাত পিটাৰৰ প্ৰতি থকা তাইৰ অনুৰাগ লাহে লাহে কমি আহিল। আটাইকেইজন সহায়কাৰীৰ সৈতে আনে'ৰ এক নিবিড় সম্পৰ্ক আছিল। অটো ফ্ৰাংকে পিছলৈ অতীত ৰোমন্থন কৰি কৈছিল যে আনে'ই দৈনিক সিহঁতৰ আগমনলৈ অধীৰ আগ্ৰহেৰে বাট চাই ৰৈছিল। তেওঁ মন কৰিছিল যে আনে'ৰ সবাতোকৈ ঘনিষ্ঠতম বন্ধুত্ব আছিল বেপ ভস্কুইজলৰ সৈতে, "সেই যুৱ মুদ্ৰালেখনকাৰীজন… সিহঁত দুয়োৱে প্ৰায়েই কোণ এটাত ফুচফুচাই কথা পাতিছিল।"\nকিশোৰী দিনপঞ্জী লেখিকাজনী[সম্পাদনা কৰক]\nআনে'ই তাইৰ লেখাবোৰত পৰিয়ালৰ সদস্যসমূহৰ সৈতে তাইৰ সম্পৰ্কৰ বিষয়ে, আৰু প্ৰত্যেকৰে ব্যক্তিত্বৰ মাজত থকা বৃহৎ প্ৰভেদ সম্পৰ্কে আলোকপাত কৰিছিল। তাই আৱেগিকভাৱে নিজকে দেউতাকৰ সৈতে বেছি ঘনিষ্ঠ বুলি বিবেচনা কৰিছিল। দেউতাকে পাছত এইসম্পৰ্কে কৈছিল, "মই মাৰ্গটতকৈ আনে'ৰ স'তে বেছি ঘনিষ্ঠ আছিলোঁ। মাৰ্গটৰ আকৌ মাকৰ লগত বান্ধোনটো বেছি আছিল। তাৰ কাৰণ হয়তো এয়াই যে মাৰ্গটে সাধাৰণতে তাইৰ মনৰ অনুভৱ আনক জনোৱা নাছিল আৰু তাইক মানসিক নিৰাপত্তাৰ প্ৰয়োজন হোৱা নাছিল। কিয়নো আনে'ৰ নিচিনাকৈ মাৰ্গটৰ মেজাজ বৰ সঘনে সলনি নহৈছিল।" লুকাই থাকিবলৈ লোৱাৰ পৰা দুয়ো ভনীৰ মাজৰ বান্ধোনটো পূৰ্বতকৈ বেছি ঘনিষ্ঠ হৈছিল। অৱশ্যে আনে'ৰ মাজে-সময়ে বায়েকৰ প্ৰতি ঈৰ্ষাৰ ভাৱ জাগিছিল, বিশেষকৈ যেতিয়া পৰিয়ালৰ মানুহবোৰে মাৰ্গটৰ নিচিনা শান্ত-মাৰ্জিত স্বভাৱৰ নোহোৱা বাবে তাইক সমালোচনা কৰিছিল। আনে'ও লাহে লাহে পৰিপক্ক হ'বলৈ ধৰাত দুয়ো ভনীয়ে পৰস্পৰক আস্থাত ল'ব পাৰিছিল। ১৯৪৪ চনৰ ১২ জানুৱাৰীৰ প্ৰৱিষ্টিটোত আনে'ই লিখিছিল, "মাৰ্গট ইমান ভাল… তাই আজিকালি বৰ হিংসাকুৰীয়া নহয় আৰু মোৰ এতিয়া এজনী প্ৰকৃত বান্ধৱী হ'বলৈ ধৰিছে। তাই মোক এতিয়া আৰু গুৰুত্বহীন কণমানি পোৱালি এটা বুলি নাভাবে।"\nআনে'ই প্ৰায়েই মাকৰ সৈতে থকা তাইৰ জটিল সম্পৰ্ক আৰু তাইৰ প্ৰতি থকা মাকৰ স্ববিৰোধী ব্যৱহাৰ সম্পৰ্কে উল্লেখ কৰিছিল। ১৯৪২ চনৰ ৭ নৱেম্বৰৰ দিনা তাই মাকৰ প্ৰতি থকা তাইৰ ঘৃণাৰ ভাব সম্পৰ্কে লিখিছিল। লগতে মাকৰ দায়িত্বহীনতা, বিদ্ৰুপ আৰু কঠোৰতাৰ সৈতে তাই সন্মুখীন হ'ব নোৱাৰাৰ কথা লিখিছিল। সৰ্বশেষত তাই লিখিছিল, "তেওঁ মোৰ বাবে মা নহয়।" পিছলৈ তাই দিনপঞ্জীখন পুনৰীক্ষণ কৰিবৰ সময়ত মাকৰ প্ৰতি দেখুওৱা কঠোৰ মনোভাৱৰ বাবে লজ্জিত হৈছিল, আৰু লিখিছিল, "আনে', সঁচাকৈ তুমিয়েই ঘৃণাৰ কথা লিখিছানে? তুমি কেনেকৈ এনে কৰিব পাৰিলা বাৰু?" আনে'ই পিছলৈ উপলব্ধি কৰিছিল যে দুয়োৰে মাজত ব্যৱধান সৃষ্টিৰ মূলতে আছিল ভুল বুজা-বুজি, আৰু তাৰ বাবে মাকৰ সমানেই তাইয়ো জগৰীয়া আছিল। তাই এয়াও অনুভৱ কৰিছিল যে তাইৰ বাবে মাকে অনাহকত কষ্ট পাবলগীয়া হৈছে। তেতিয়াৰ পৰা তাই মাকৰ লগত সহনশীল হ'বলৈ লৈছিল আৰু কিছুপৰিমাণে সমীহ কৰি চলিছিল। \nদুই ভনীয়ে অতি সোনকালেই স্কুললৈ উভতি যোৱাৰ আশা মনত পুহি ৰাখিছিল আৰু গোপনে থকা কালছোৱাতো অধ্যয়ন অব্যাহত ৰাখিছিল। মাৰ্গটে বেপ ভস্কুইজলৰ নাম লৈ 'প্ৰাথমিক লেটিন' নামৰ পাঠ্যক্ৰম এটা কৰিছিল আৰু বিষয়টোত সৰ্বোচ্চ নম্বৰ পাইছিল। আনে'ৰ অধিকাংশ সময় পঢ়া আৰু লিখাৰ নামত অতিবাহিত হৈছিল। আনে'ই নিয়মীয়াকৈ তাইৰ দিনপঞ্জীখনত প্ৰৱিষ্টি লিখিছিল আৰু সম্পাদনা কৰিছিল (১৯৪৪ চনৰ মাৰ্চৰ পৰা)। ঘটি থকা ঘটনাসমূহৰ বিৱৰণ দিয়াৰ লগতে তাই নিজৰ অনুভৱ, বিশ্বাস, সপোন, আকাংক্ষা, আৰু যিবোৰ বিষয় সম্পৰ্কে তাই কাৰো সৈতে আলোচনা কৰিব নোৱাৰে বুলি ভাবিছিল, সেইসম্পৰ্কে লিখিছিল। যেতিয়া লিখাৰ ক্ষেত্ৰত তাইৰ আত্মবিশ্বাস বাঢ়িছিল আৰু চিন্তাধাৰাবোৰ পৰিপক্ক হ'বলৈ ধৰিছিল; ভগৱান সম্পৰ্কে তাইৰ বিশ্বাস, মানৱ প্ৰকৃতি সম্পৰ্কে তাইৰ সংজ্ঞা- আদিৰ দৰে অধিক বিমূৰ্ত বিষয়ত লিখিবলৈ লৈছিল।\nআনে'ই এগৰাকী সংবাদকৰ্মী হোৱাৰ ইচ্ছা মনত পুহি ৰাখিছিল। ১৯৪৪ চনৰ ৫ এপ্ৰিল, বুধবাৰে তাই ডায়েৰীত লিখিছিল:\nমই অৱশেষত উপলব্ধি কৰিছিলোঁ যে অশিক্ষিত হৈ থকাৰ পৰা বাচিবলৈ, জীৱনত আগবাঢ়ি যাবলৈ, এগৰাকী সংবাদ কৰ্মী হ'বলৈ মই মোৰ স্কুলৰ কামখিনি কৰি যাব লাগিব। কাৰণ মই সেইটোকে হ'ব বিচাৰোঁ! মই জানোঁ যে মই লিখিব পাৰোঁ… কিন্তু এইটো জানিবলৈ বাকী আছে যে মোৰ সঁচাকৈ প্ৰতিভা আছেনে নাই ...\nআৰু যদি মোৰ কিতাপ লিখিবলৈ বা বাতৰি কাকতৰ প্ৰবন্ধ লিখিবলৈ প্ৰতিভা নাই, মই সদায় নিজৰ বাবেই লিখিব পাৰোঁ। কিন্তু মই তাতোকৈ বেছি কৃতিত্ব অৰ্জন কৰিব বিচাৰোঁ। মই মোৰ মা, মিছ ভান ডান আৰু আন মহিলাসকলৰ দৰে নিজৰ কামখিনি কৰি শেষত পাহৰণিৰ গৰ্ভত পৰিবলৈ জীয়াই থকাটো কল্পনা কৰিব নোৱাৰোঁ। মই নিজকে উৎসৰ্গা কৰিবলৈ স্বামী আৰু সন্তানৰ বাহিৰেও আন কিবাৰ প্ৰয়োজন!…\nমই কামত আহিব বিচাৰোঁ বা সকলো মানুহৰ, আনকি যিসকলক মই কেতিয়াও লগ পোৱা নাই, তেওঁলোকৰ মাজলৈও সুখ কঢ়িয়াই আনিব বিচাৰোঁ। মৃত্যুৰ পাছতো মই জীয়াই থাকিব বিচাৰোঁ! আৰু সেইবাবেই এই উপহাৰটো দিয়া বাবে মই ঈশ্বৰৰ ওচৰত অতি কৃতজ্ঞ, যাক মই নিজৰ বিকাশৰ বাবে আৰু মোৰ ভিতৰত থকা সকলোখিনি প্ৰকাশ কৰিবলৈ ব্যৱহাৰ কৰিব পাৰোঁ!\nযেতিয়া মই লিখোঁ, মোৰ সকলো চিন্তা-উদ্বেগ অন্তৰ্ধান হয়। মোৰ দুখ নোহোৱা হৈ যায়, মই মোৰ উদ্যম ঘূৰাই পাওঁ! কিন্তু, এটা ডাঙৰ প্ৰশ্ন হ'ল, মই কেতিয়াবা মহৎ কিবা এটা লিখিব পাৰিমনে, মই কেতিয়াবা সাংবাদিক বা লেখক হ’ব পাৰিমনে?\n১৯৪৪ চনৰ ১ আগষ্টৰ শেষ প্ৰৱিষ্টিটোলৈকে আনে' ফ্ৰাংকে নিয়মীয়াকৈ দিনলিপি লিখি গৈছিল।\nৱেষ্টাৰবৰ্ক্ ট্ৰেনঞ্জিত কেম্পত থকা ছাউনিৰ আংশিক পুনৰ্নিৰ্মাণ (এই ঠাইতে আনে' ফ্ৰাংকক ১৯৪৪ চনৰ আগষ্টৰ পৰা ছেপ্টেম্বৰ মাহলৈ আটক কৰি ৰখা হৈছিল)\n১৯৪৪ চনৰ ৪ আগষ্টৰ দিনা এছ এছ কাৰ্ল চিলবাৰবাৱাৰৰ নেতৃত্বত জাৰ্মান পোছাক পৰিহিত সামৰিক বাহিনী এটাই আচম্বিতভাৱে আখটাৰহাউছত প্ৰৱেশ কৰিলে। ফ্ৰাংকৰ পৰিয়ালটো, ভান পেল্সৰ পৰিয়াল আৰু ফেফাৰক আৰ এইচ এচ এৰ মুখ্য কাৰ্য্যালয়লৈ লৈ যোৱা হয়। ৰাতিটো তাতেই ৰাখি তেওঁলোকক সোধা-পোছা কৰা হয়। ৫ আগষ্টৰ দিনা তেওঁলোকক হুইছ ভান বিৱাৰিঙলৈ (অৰ্থাৎ বন্দীগৃহ) স্থানান্তৰ কৰা হৈছিল। ই আছিল ৱাটাৰিংচানত অৱস্থিত প্ৰচণ্ড ভিৰপূৰ্ণ এখন কাৰাগাৰ। দুদিন পাছত আটাইকে ৱেষ্টাৰবৰ্ক ট্ৰেঞ্জিত কেম্পলৈ পঠিওৱা হ'ল। এই শিবিৰটোৰ মাজেৰে ইতিমধ্যে লক্ষাধিক ইহুদী পাৰ হৈ গৈছে। এইসকলৰ অধিকাংশই আছিল ওলন্দাজ আৰু জাৰ্মান ইহুদী। গোপনে থকা কালছোৱাত ধৰা পৰা বাবে তেওঁলোকক অপৰাধী হিচাপে গণ্য কৰা হৈছিল আৰু হাড়-ভগা পৰিশ্ৰমত লগাবলৈ তেওঁলোকক 'শাস্তিৰ ছাউনি'লৈ পঠিওৱা হৈছিল।\nভিক্টৰ কুগলাৰ আৰু জোহানেছ ক্লেইমেনক শাসন ব্যৱস্থাৰ বিৰুদ্ধে কৰা শত্ৰুতাৰ বাবে আমাৰ্ছফুৰ্টত অৱস্থিত শাস্তি শিবিৰত কাৰাবন্দী কৰি ৰখা হয়। সাত সপ্তাহৰ পিছত ক্লেইমেনক মুকলি কৰি দিয়া হয় যদিও যুদ্ধৰ শেষলৈকে কুগলাৰক বহুকেইটা বন্দী শিবিৰত ৰখা হৈছিল। মিপ গিছ আৰু বেপ ভস্কুইজলক নিৰাপত্তা আৰক্ষীয়ে সোধা-পোছা কৰি ভাবুকি দিছিল যদিও আটক কৰা নাছিল। পিছদিনা সিহঁতে আখটাৰহাউছলৈ উভতি আহিল, আৰু আনে'ৰ কাগজবোৰ মজিয়াত সিঁচৰতি হৈ থকা দেখিলে। তেওঁলোকে সেইবোৰ সংগ্ৰহ কৰিছিল, লগতে কেইবাটাও পৰিয়ালৰ ফটোগ্ৰাফ এলবামো সংগ্ৰহ কৰিছিল। গিছে যুদ্ধ সমাপ্তিৰ পাছত সেইবোৰ আনে'ক ঘূৰাই দিয়াৰ সংকল্প লৈছিল। ১৯৪৪ চনৰ ৭ আগষ্টত গিছে ছিলবাৰবাউয়াৰক আগচি ধৰি বন্দীসকলক মুকলি কৰি দিবলৈ তেওঁৰ হস্তক্ষেপ বিচাৰে। গিয়েজে আনকি ধন যোগান ধৰিবলৈও আগবাঢ়িছিল। কিন্তু চিলবাৰবাউয়াৰে তেওঁৰ প্ৰস্তাৱ নাকচ কৰিছিল।\nবিতাড়ন আৰু বন্দিত্বৰ জীৱন[সম্পাদনা কৰক]\n১৯৪৪ চনৰ ৩ ছেপ্টেম্বৰত [lower-alpha 1] আনে'হঁতৰ গোটটোক ৱেষ্টাৰবৰ্কৰ পৰা অস্বিৎজ্ বন্দী শিবিৰলৈ বিতাড়িত কৰা হয়। তেওঁলোকে তিনিদিনীয়া ৰে'ল যাত্ৰাৰ শেষত অস্বিৎজত গৈ উপস্থিত হৈছিল। একেখন ৰে'লত আছিল ব্ল'ম এভাৰছ-এমডেন। তেওঁ এগৰাকী আমষ্টাৰডাম নিৱাসী লোক আছিল যিয়ে ১৯৪১ চনত ইহুদী স্কুলত মাৰ্গট আৰু আনে'ৰ সৈতে বন্ধুত্ব স্থাপন কৰিছিল। ব্ল'মে আনে', মাৰ্গট আৰু তেওঁলোকৰ মাতৃক অস্বিৎজত নিয়মিতভাৱে দেখা পাইছিল। ডাচ্ছ্ চলচ্চিত্ৰ নিৰ্মাতা উইলি লিণ্ডৱেৰৰ দূৰদৰ্শন তথ্যচিত্ৰ দ্য লাষ্ট চেভেন মান্থছ অৱ আনে' ফ্ৰাংক (১৯৮৮)ত অস্বিৎজত ফ্ৰাংক পৰিয়ালৰ মহিলাকেইগৰাকীৰ স্মৃতি সম্পৰ্কে জানিবলৈ,  আৰু বিবিচিৰ তথ্যচিত্ৰ 'আনে' ফ্ৰাংক ৰিমেম্বাৰড'ৰ (১৯৯৫) বাবে ব্ল'মৰ সাক্ষাৎকাৰ লোৱা হৈছিল।\nঅস্বিৎজত উপস্থিত হোৱাৰ লগে লগে এছ এছ বাহিনীয়ে বলপূৰ্বকভাৱে পুৰুষসকলক মহিলা আৰু শিশুসকলৰ পৰা বিচ্ছিন্ন কৰিছিল, আৰু অট’ ফ্ৰাংকক তেওঁৰ পৰিয়ালৰ পৰা পৃথক কৰা হৈছিল। কাম কৰিব পৰা বুলি গণ্য কৰাসকলক শিবিৰত ভৰ্তি কৰা হৈছিল আৰু যিসকলক শ্ৰমৰ বাবে অযোগ্য বুলি ধৰা হৈছিল, তেওঁলোকক লগে লগে হত্যা কৰা হৈছিল। ১০১৯ জন যাত্ৰীৰ ভিতৰত ১৫ বছৰৰ তলৰ সকলো শিশুকে ধৰি ৫৪৯ জন যাত্ৰীক পোনে পোনে গেছ কক্ষলৈ পঠিওৱা হৈছিল। মাত্ৰ তিনিমাহ পূৰ্বে ১৫ বছৰ সম্পূৰ্ণ কৰা আনে' ফ্ৰাংক আছিল সেই ৰে'লযাত্ৰাটোৰ পৰা ৰক্ষা পোৱা আটাইতকৈ কম বয়সীয়া লোকসকলৰ মাজৰ অন্যতম। তাই কম সময়ৰ ভিতৰতে শুনা পাইছিল যে আহি পোৱাৰ লগে লগেই বেছিভাগ মানুহক গেছ দিয়া হয়। তাই কেতিয়াও জানিব পৰা নাছিল যে আখটাৰহাউছৰ পৰা অহা সমগ্ৰ গোটটো এই নিৰ্বাচনৰ পৰা বাচি গৈছে। তাই নিজ যুক্তিৰে ভাবি লৈছিল যে তাইৰ পঞ্চাশোৰ্ধ্বৰ দেউতাক, যি বিশেষভাৱে স্বাস্থ্যৱানো নহয়, পৰিয়ালৰ বাকী সদস্যৰ পৰা পৃথক কৰি লগে লগে তেওঁক হত্যা কৰা হৈছিল।\nতাৎক্ষণিক মৃত্যুৰ বাবে নিৰ্বাচিত নকৰা আন মহিলা আৰু ছোৱালীকেইজনীৰ সৈতে ফ্ৰাংককো বীজাণুমুক্ত কৰিবলৈ উলংগ হ'বৰ বাবে বাধ্য কৰোৱা হৈছিল, মূৰৰ চুলি কাটি দিয়া হৈছিল আৰু বাহুত চিনাক্তকৰণ নম্বৰ থকা টাটু আঁকি দিয়া হৈছিল। দিনৰ ভাগত মহিলাসকলক দাস শ্ৰমিক হিচাপে ব্যৱহাৰ কৰা হৈছিল। আনে'ক শিল টানিবলৈ আৰু খলা-বমা মাটি খান্দিবলৈ বাধ্য কৰোৱা হৈছিল। ৰাতিলৈকে তেওঁলোকক অতিমাত্ৰা ভিৰ থকা বেৰেকত ভৰাই থোৱা হৈছিল। পিছলৈ কিছুমান সাক্ষীয়ে সাক্ষ্য দিছিল যে শিশুক গেছ কক্ষলৈ লৈ যোৱা দেখি আনে' সকলোৰে পৰা আঁতৰি গৈছিল আৰু চকুলো টুকিছিল। আন কিছুমানে কৈছিল যে বেছিভাগ সময়তে তাই মানসিক দৃঢ়তা আৰু সাহসিকতাৰ পৰিচয় দিছিল। তাইৰ সংগপ্ৰিয় আৰু আত্মবিশ্বাসী স্বভাৱটোৰ বাবে তাই মাক, ভনীয়েক আৰু নিজৰ বাবে অতিৰিক্ত ৰুটিৰ যোগান লাভ কৰিব পাৰিছিল। তাত ৰোগৰ প্ৰকোপ যথেষ্ট বেছি আছিল। অলপ দিন পিছতে ফ্ৰাংকৰ ছালখন খজুৱতিৰ দ্বাৰা বেয়াকৈ সংক্ৰমিত হৈ পৰিল। ফ্ৰাংক ভগ্নীদ্বয়ক শিবিৰৰ ভিতৰৰে এখন চিকিৎসালয়লৈ নিয়া হৈছিল। চিকিৎসালয়খন অহৰহ আন্ধাৰ হৈ থাকিছিল, তাত এন্দুৰ আৰু নিগনিৰ প্ৰাদুৰ্ভাৱ আছিল। এডিথ ফ্ৰাংকে খাদ্য খোৱা বন্ধ কৰি ছোৱালীকেইজনীৰ বাবে খাদ্যৰ প্ৰতিটো টুকুৰা জমা কৰি ৰাখিছিল আৰু চিকিৎসালয়ৰ বেৰৰ তলত বনোৱা এটা গাঁতেৰে নিজৰ ভাগৰ খাদ্যখিনি জীয়েকহঁতলৈ পঠিয়াইছিল।\nপূৰ্বৰ বাৰ্গেন-বেলচেন বন্দী শিবিৰ এলেকাত আনে' আৰু মাৰ্গটৰ স্মৃতিত নিৰ্মিত স্মৃতিসৌধ\n১৯৪৪ চনৰ অক্টোবৰ মাহত ফ্ৰাংক পৰিয়ালৰ মহিলাকেইগৰাকী উজনি চাইলেছিয়াৰ লিবাউ শ্ৰমিক শিবিৰত যোগদান কৰাৰ কথা আছিল। ব্ল'ম এভাৰছ-এমডেনৰ নামো এই স্থানান্তৰণ সূচীত উল্লেখ আছিল। কিন্তু আনে'ৰ ঘা হৈ আছিল বাবে তেওঁক যোৱাৰ ক্ষেত্ৰত নিষেধাজ্ঞা আৰোপ কৰা হৈছিল। পিছত মাক আৰু ভনীয়েকেও আনে'ৰ লগতে থাকিবলৈ সিদ্ধান্ত লৈছিল। ব্ল'ম তেওঁলোকৰ অবিহনেই নতুন শিবিৰলৈ গৈছিল।\n২৮ অক্টোবৰত মহিলাসকলক বাৰ্গেন-বেলছেনলৈ স্থানান্তৰিত কৰাৰ বাবে নিৰ্বাচন প্ৰক্ৰিয়া আৰম্ভ হৈছিল। আনে' আৰু মাৰ্গট ফ্ৰাংক, অগষ্ট্ ভ্যান পেল্ছকে ধৰি ৮ হাজাৰতকৈ অধিক মহিলাক স্থানান্তৰ কৰা হৈছিল। এডিথ ফ্ৰাংক পূৰ্বৰ শিবিৰতে থাকি যায়, আৰু ৰোগ-অনাহাৰত তেওঁৰ মৃত্যু হয়। নতুনকৈ অহা বন্দীসকলক আশ্ৰয়প্ৰদানৰ বাবে বাৰ্গেন-বেলচেনত তম্বু স্থাপন কৰা হৈছিল। জনসংখ্যা বৃদ্ধি পোৱাৰ লগে লগে ৰোগৰ ফলত মৃত্যু হোৱা লোকৰ সংখ্যাও দ্ৰুতগতিত বৃদ্ধি পাইছিল।\nআনে', আৰু তাইৰ দুই বন্ধু- হানেলি গছলাৰ আৰু নানেট ব্লিটজৰ কিছু সময়ৰ বাবে পুনৰ্মিলন হৈছিল। সিঁহত দুজনীও শিবিৰত আবদ্ধ হৈ আছিল। ১৯৪৪ চনৰ ৫ ডিচেম্বৰত ব্লিট্জক ষ্টাৰ্নলেগাৰৰ পৰা ফ্ৰাংকৰ সৈতে শিবিৰৰ একেটা অংশলৈ স্থানান্তৰ কৰা হৈছিল। আনহাতে গছলাৰক ১৯৪৪ চনৰ ফেব্ৰুৱাৰী মাহৰ পৰা ষ্টাৰ্নলেগাৰত ৰখা হৈছিল। দুয়োগৰাকী মহিলাই যুদ্ধৰ পৰা ৰক্ষা পৰিছিল, আৰু পিছলৈ ফ্ৰাংকৰ সৈতে হোৱা কথা-বতৰা সম্পৰ্কে প্ৰকাশ কৰিছিল। শিবিৰত থকা কালত আনে'ৰ সৈতে ব্লিটজে পোনপটীয়াকৈ  আৰু গছলাৰে কাঁইটীয়া তাঁৰৰ বেৰৰ মাজেৰে কথা পাতিছিল। ব্লিটজে আনে'ক মূৰৰ চুলি নোহোৱা, হাড়ে-ছালে লগা দুৰ্বল আৰু কম্পমান অৱস্থাত লগ পাইছিল বুলি বৰ্ণনা কৰিছিল। ব্লিটজে কৈছিল: "এনেকুৱা ক্ষীণ অৱস্থাত তাইক দেখাৰ শোক বৰ্ণনাতীত।" আনে'ই তাইক কৈছিল যে যুদ্ধ শেষ হ'লে তাই দিনলিপিখনৰ ওপৰত ভিত্তি কৰি এখন কিতাপ লিখাৰ আশা পুহি ৰাখিছে। গছলাৰে লক্ষ্য কৰিছিল যে অগষ্ট ভ্যান পেলছ্ আনে' আৰু মাৰ্গট ফ্ৰাংকৰ লগত আছিল আৰু তেওঁ মাৰ্গটৰ যত্ন লৈ আছিল। সেই সময়ত মাৰ্গট গুৰুতৰভাৱে অসুস্থ অৱস্থাত আছিল। তেওঁ লগতে মনত পেলাইছিল যে তেওঁ মাৰ্গটক দেখা নাছিল, কাৰণ মাৰ্গট অতি দুৰ্বল অৱস্থাত আছিল বাবে নিজৰ বিছনাৰ পৰা ওলাই আহিব পৰা নাছিল। আনহাতে ব্লিটজে কৈছিল যে তেওঁ দুয়োগৰাকী ফ্ৰাংক ভগ্নীৰ সাক্ষাৎ লাভ কৰিছিল। আনে'ই ব্লিট্জ্ আৰু গছলাৰক কৈছিল যে তাই মাক-দেউতাকৰ মৃত্যু হোৱা বুলি বিশ্বাস কৰিছে, আৰু সেই কাৰণে তাই আৰু জীয়াই থাকিব বিচৰা নাই। পিছলৈ গছলাৰে অনুমান কৰিছিল যে তেওঁলোকৰ মাজৰ এই সাক্ষাৎবোৰ ১৯৪৫ চনৰ জানুৱাৰী মাহৰ শেষৰ ফালে বা ফেব্ৰুৱাৰী মাহৰ আৰম্ভণিতে হৈছিল।\n১৯৪৫ চনৰ আৰম্ভণিতে সন্নিপাত মহামাৰী শিবিৰটোৰ চৌদিশে বিয়পি পৰিছিল আৰু ১৭,০০০ বন্দীৰ মৃত্যু হৈছিল। শিবিৰত সন্নিপাত জ্বৰৰ উপৰি আন ৰোগৰ প্ৰকোপো বৃদ্ধি পাইছিল। এনে এক বিশৃংখল পৰিস্থিতিৰ বাবে আনে'ৰ মৃত্যুৰ সঠিক কাৰণ নিৰ্ণয় কৰাটো সম্ভৱ নহ’ল। কিন্তু মহামাৰীৰ ফলতে তাইৰ মৃত্যু হ'ব পাৰে বুলি কিছুমান প্ৰমাণ পোৱা গৈছিল। বাৰ্গেন বেলচেনৰ পৰা ৰক্ষা পোৱা গেনা টাৰ্গেলে শিবিৰত আনে' ফ্ৰাংকক চিনি পাইছিল। ২০১৫ চনত ব্ৰিটিছ সংবাদপত্ৰ দ্য ছানৰ সৈতে হোৱা এটা সাক্ষাৎকাৰত টাৰ্গেলে কৈছিল: "তাইৰ বিচনাখন মোৰ পৰা চুকত আছিল। তাই "মানসিকভাৱে বিকাৰগ্ৰস্ত আৰু ভয়ানক উগ্ৰ" অৱস্থাত আছিল। তেওঁ লগতে কয় যে তেওঁ ফ্ৰাংকক ধুবলৈ পানী আনি দিছিল। শিবিৰৰ চিকিৎসালয়ত কাম কৰা টাৰ্গেলে কয় যে সন্নিপাত মহামাৰীয়ে বন্দীসকলৰ ওপৰত ভয়ংকৰভাৱে ক্ষতিসাধন কৰিছিল: "মানুহবোৰ মাখিৰ দৰে শ শ হিচাপত মৃত্যুমুখত পৰিছিল। খবৰবোৰ আহি আছিল— যে অলপতে ৫০০ লোকৰ মৃত্যু হ'ল। তিনিশ মৰিলে? তেতিয়া আমি কৈছিলোঁ, 'ভগৱানক ধন্যবাদ, মাত্ৰ ৩০০ জনৰহে মৃত্যু হৈছে।'"\nপিছত প্ৰত্যক্ষদৰ্শীয়ে সাক্ষ্য দিছিল যে মাৰ্গট দুৰ্বল অৱস্থাত নিজৰ বিছনাৰ পৰা পৰি গৈছিল আৰু সেই আঘাততে তাইৰ মৃত্যু হৈছিল। মাৰ্গটৰ এদিন পিছত আনে'ৰ মৃত্যু হৈছিল। মাৰ্গট আৰু আনে'ৰ মৃত্যুৰ সঠিক তাৰিখ লিপিবদ্ধ কৰা হোৱা নাছিল। দীৰ্ঘদিন ধৰি ভবা হৈছিল যে তেওঁলোকৰ মৃত্যু ১৯৪৫ চনৰ ১৫ এপ্ৰিলত ব্ৰিটিছ সৈন্যই শিবিৰটো মুক্ত কৰাৰ মাত্ৰ কেইসপ্তাহমানৰ আগতে হৈছিল। কিন্তু ২০১৫ চনৰ এক গৱেষণাই ইংগিত দিছিল যে তেওঁলোকৰ মৃত্যু সম্ভৱতঃ ফেব্ৰুৱাৰী মাহতেই হ'ব পাৰে। অন্যান্য প্ৰমাণৰ লগতে সাক্ষী দিওতাসকলে স্মৰণ কৰিছিল যে ফ্ৰাংক ভগ্নীদ্বয়ে ৭ ফেব্ৰুৱাৰীৰ ভিতৰত সন্নিপাত ৰোগৰ লক্ষণ দেখুৱাইছিল। ডাচ্ছ্ স্বাস্থ্য কৰ্তৃপক্ষৰ মতে সন্নিপাতৰ বলি হৈ চিকিৎসা নকৰা লোকসকলৰ প্ৰায়ভাগৰে প্ৰথম লক্ষণ দেখাৰ ১২ দিনৰ ভিতৰতে মৃত্যু হৈছিল। ইয়াৰ উপৰিও হানেলি গছলাৰে কয় যে তেওঁৰ পিতৃ হান্স গছলাৰ, তেওঁলোকৰ প্ৰথম সাক্ষাতৰ এসপ্তাহ বা দুসপ্তাহৰ পিছতে মৃত্যু হৈছিল। হান্সৰ মৃত্যু হৈছিল ১৯৪৫ চনৰ ২৫ ফেব্ৰুৱাৰীত। যুদ্ধৰ পিছত অনুমান কৰা হৈছিল যে ১৯৪২ চনৰ পৰা ১৯৪৪ চনৰ ভিতৰত নেদাৰলেণ্ডছৰ পৰা বিতাড়িত হোৱা ১ লাখ ৭ হাজাৰ ইহুদীৰ ভিতৰত মাত্ৰ ৫ হাজাৰ লোকহে জীয়াই আছিল। আনুমানিক ৩০ হাজাৰ ইহুদী নেদাৰলেণ্ডছত থাকি গ’ল। বহু লোকক ডাচ্ছ্ গুপ্তবাহিনীয়ে সহায় কৰিছিল। এইসকলৰ প্ৰায় দুই তৃতীয়াংশ লোক যুদ্ধৰ পৰা ৰক্ষা পৰিছিল।\nঅট’ ফ্ৰাংক অস্বিৎজত আৱদ্ধ হৈ থকা কালছোৱা বাচি থাকিল। যুদ্ধ শেষ হোৱাৰ পিছত তেওঁ ১৯৪৫ চনৰ জুন মাহত আমষ্টাৰডামলৈ উভতি যায়। তেওঁ নিজ পৰিয়ালৰ সকস্যসকলক বিচাৰি উলিয়াবলৈ চেষ্টা কৰাৰ সময়ত জেন আৰু মিপ গিছে তেওঁক আশ্ৰয় দিছিল। আমষ্টাৰডামলৈ যোৱাৰ সময়ত তেওঁ পত্নী এডিথৰ মৃত্যুৰ কথা জানিব পাৰিছিল। কিন্তু তেওঁৰ ছোৱালী দুজনী জীয়াই থকা বুলি আশাবাদী হৈ আছিল। কেইবা সপ্তাহৰ পাছত তেওঁ আৱিষ্কাৰ কৰিলে যে মাৰ্গট আৰু আনে'ৰো মৃত্যু হৈছে। তেওঁ জীয়েক দুজনীৰ বন্ধু-বান্ধৱীসকলৰো ভাগ্য নিৰ্ণয় কৰিবলৈ চেষ্টা কৰিছিল, আৰু গম পাইছিল যে ইতিমধ্যে বহুতক হত্যা কৰা হৈছে। আনে'ৰ দিনলিপিত প্ৰায়ে উল্লেখ কৰা ছানে লেডাৰমেনক পিতৃ-মাতৃৰ সৈতে গেছ দি হত্যা কৰা হৈছিল। ছানেৰ ভগ্নী আৰু মাৰ্গটৰ ঘনিষ্ঠ বন্ধু বাৰ্বাৰা লেডাৰমেনহে জীৱিত আছিল। ফ্ৰাংক ভগ্নীসকলৰ স্কুলৰ কেইবাজনো বন্ধু বাচি গৈছিল। অট’ আৰু এডিথ ফ্ৰাংকৰ বহু সম্পৰ্কীয় পৰিয়ালো জীয়াই আছিল। তেওঁলোকে নিজ পৰিয়ালৰ সৈতে ১৯৩০ৰ দশকৰ মাজভাগত জাৰ্মানীৰ পৰা পলাই গৈ ছুইজাৰলেণ্ড, যুক্তৰাজ্য আৰু আমেৰিকাত বসতি স্থাপন কৰিছিল।\nদ্য ডায়েৰী অৱ এ য়ং গাৰ্ল্[সম্পাদনা কৰক]\nপ্ৰধান প্ৰবন্ধ: দ্য ডায়েৰী অৱ এ য়ং গাৰ্ল\n১৯৪৫ চনৰ জুলাই মাহত বাৰ্গেন-বেলচেনত আনে' আৰু মাৰ্গট ফ্ৰাংকৰ সৈতে থকা ভগ্নী জেনী আৰু লিয়েন ব্ৰিলেছলিপাৰে ফ্ৰাংক ভগ্নীদ্বয়ৰ মৃত্যু নিশ্চিত কৰাৰ পিছত মিপ গিছে অট' ফ্ৰাংকক ডায়েৰীখন আৰু ঢিলা নোটৰ এটা বাণ্ডিল ঘূৰাই দিছিল। সেইখিনি তেওঁ আনে'ক ঘূৰাই দিয়াৰ আশাত সংৰক্ষণ কৰি ৰাখিছিল। পিছত অট’ ফ্ৰাংকে মন্তব্য কৰিছিল যে আনে'ই তেওঁলোকৰ গোপনে থকা সময়ছোৱাৰ ইমান সঠিক আৰু সুলিখিত হিচাপ ৰাখিছে বুলি তেওঁ পূৰ্বে উপলব্ধি কৰা নাছিল। তেওঁৰ স্মৃতিগ্ৰন্থত তেওঁ ডায়েৰীখন পঢ়াৰ যন্ত্ৰণাদায়ক প্ৰক্ৰিয়াটোৰ কথা বৰ্ণনা কৰিছিল। আনে' বৰ্ণনা কৰা পৰিঘটনাবোৰ তেওঁ ভালদৰে চিনি পাইছিল, আৰু মনত পৰিছিল যে তেওঁ ইতিমধ্যে তেওঁৰ ছোৱালীয়ে উচ্চস্বৰে পঢ়া কিছুমান অধিক আমোদজনক খণ্ড শুনিছিল। তেওঁ প্ৰথমবাৰৰ বাবে ছোৱালীজনীৰ ব্যক্তিগত দিশটো আৰু দিনলিপিখনৰ তাই কাৰো লগত আলোচনা নকৰা অংশবোৰ দেখিবলৈ পাইছিল। তেওঁ এইসম্পৰ্কে কৈছিল, "মোৰ বাবে ই এক উদঘাটন আছিল... তাইৰ চিন্তা আৰু অনুভৱৰ গভীৰতাৰ বিষয়ে মোৰ কোনো ধাৰণা নাছিল... তাই এই সকলোবোৰ অনুভৱ নিজৰ মাজতে ৰাখিছিল।" তাই বাৰে বাৰে লেখক হোৱাৰ ইচ্ছা প্ৰকাশ কৰাৰ দ্বাৰা উদ্বুদ্ধ হৈ তেওঁ দিনলিপিখন প্ৰকাশ কৰাৰ কথা চিন্তা কৰিবলৈ ধৰিছিল।\nফ্ৰাংকৰ ডায়েৰীখন তাইৰ চিন্তাৰ ব্যক্তিগত প্ৰকাশ হিচাপে আৰম্ভ হৈছিল। তাই কেবাবাৰো লিখিছিল যে তাই দিনপঞ্জীখন কেতিয়াও কাকো পঢ়িবলৈ নিদিয়ে। কাহিনী প্ৰকাশ কৰিবলৈ থকা উচ্চাকাংক্ষাক চিনিবলৈ আৰম্ভ কৰাৰ সময়তে তাই নিজৰ জীৱন, পৰিয়াল আৰু সংগীসকল, আৰু তেওঁলোকৰ পৰিস্থিতিৰ বিষয়ে স্পষ্টভাৱে বৰ্ণনা কৰিছিল। ১৯৪৪ চনৰ মাৰ্চ মাহত তাই গেৰিট বলকেষ্টেইনৰ ৰেডিঅ' সম্প্ৰচাৰ এটা শুনিছিল। লণ্ডনত বাস কৰা নিৰ্বাসিত ওলন্দাজ চৰকাৰৰ এই সদস্যজনে কৈছিল যে যেতিয়া যুদ্ধ শেষ হ'ব, তেতিয়া তেওঁ জাৰ্মান দখলকালত ওলন্দাজ জনসাধাৰণৰ ওপৰত হোৱা অত্যাচাৰৰ ৰাজহুৱা অভিলেখ সৃষ্টি কৰিব। তেওঁ চিঠি আৰু ডায়েৰীসমূহ প্ৰকাশৰ কথা কৈছিল। আনে' ফ্ৰাংকে সিদ্ধান্ত লৈছিল যে সময় আহিলে তাই নিজৰ কামখিনি জমা দিব। প্ৰকাশৰ লক্ষ্যৰে তাই নিজৰ লেখাবোৰ সম্পাদনা কৰিবলৈ আৰম্ভ কৰিছিল, কিছুমান খণ্ড আঁতৰাই আন কিছুমান অংশ পুনৰ লিখিবলৈ লৈছিল। তাইৰ মূল বহীখনৰ লগতে অতিৰিক্ত বহী আৰু কাগজৰ ঢিলা পৃষ্ঠা কেইটামানো আছিল। ঘৰৰ সদস্য আৰু সহায়কাৰীসকলৰ বাবে তাই ছদ্মনাম সৃষ্টি কৰিছিল। ভ্যান পেলছ পৰিয়ালটোক তাই হাৰ্মান, পেট্ৰনেলা আৰু পিটাৰ ভ্যান ডান নাম দিছিল, আৰু ফ্ৰিটজ ফেফাৰৰ বাবে এলবাৰ্ট ডাচেল নাম ৰাখিছিল। এই সম্পাদিত সংস্কৰণটোত তাই প্ৰতিটো প্ৰৱিষ্টিত 'কিটি'ক সম্বোধন কৰিছিল। 'কিটি' হৈছে আনেই পঢ়ি ভালপোৱা চিচি ভ্যান মাৰ্ক্সভেল্ডৰ জুপ টেৰ হিউল উপন্যাসৰ এটা কাল্পনিক চৰিত্ৰ। অট' ফ্ৰাংকে "সংস্কৰণ এ" নামেৰে পৰিচিত আনে'ৰ মূল দিনপঞ্জীখন আৰু "সংস্কৰণ বি" নামেৰে জনাজাত তাই সম্পাদনা কৰা দিনপঞ্জীখন ব্যৱহাৰ কৰি প্ৰথম সংস্কৰণটো প্ৰকাশ কৰিছিল। যদিও তেওঁ নিজৰ পৰিয়ালৰ প্ৰকৃত পৰিচয় পুনৰুদ্ধাৰ কৰিছিল, আন সকলোবোৰ ছদ্মনাম তেওঁ অক্ষত ৰাখিছিল।\n↑ Westra et al. 2004, পৃষ্ঠা 196, includesareproduction of part of the transport list showing the names of each of the Frank family.\n↑ 1.0 1.1 1.2 Research by The Anne Frank House in 2015 revealed that Frank may have died in February 1945 rather than in March, as Dutch authorities had long assumed. "New research sheds new light on Anne Frank's last months" Archived 24 April 2020 at the Wayback Machine. AnneFrank.org, 31 March 2015\n↑ "Geschichte". Frankfurt Red Cross Clinics. https://www.rotkreuzkliniken.de/drk_schwesternschaft_bad_homburg-maingau.html। আহৰণ কৰা হৈছে: 20 October 2016.\n↑ van der Rol & Verhoeven 1995, পৃষ্ঠা. 10.\n↑ Lee 2000, পৃষ্ঠা. 17.\n↑ Verhoeven 2019, পৃষ্ঠা. 31, 110.\n↑ "Wohnhaus der Familie Frank". City of Frankfurt. https://www.frankfurt.de/sixcms/detail.php?id=3865&_ffmpar%5B_id_inhalt%5D=2461110.\n↑ van der Rol & Verhoeven 1995, পৃষ্ঠা. 21.\n↑ Verhoeven 2019, পৃষ্ঠা. 28,31-33.\n↑ Müller 1999, পৃষ্ঠা. 92.\n↑ 12.0 12.1 Lee 2000, পৃষ্ঠা. 40.\n↑ 13.0 13.1 Müller 1999, পৃষ্ঠা. 128–130.\n↑ 14.0 14.1 Cohen, Patricia (14 February 2007). "Letters reveal desperate plight of Anne Frank's family – Europe – International Herald Tribune". The New York Times. https://www.nytimes.com/2007/02/15/world/europe/15iht-frank.4597896.html। আহৰণ কৰা হৈছে: 20 November 2015.\n↑ JTA (6 July 2018) "Anne Frank's Family Was Not Rejected By U.S. — Their Visa Request Was Never Processed" Archived 26 July 2020 at the Wayback Machine The Forward\n↑ "Anne Frank". Anne Frank Fonds. https://www.annefrank.ch/en/family/anne-frank। আহৰণ কৰা হৈছে: 2021-09-01.\n↑ van der Rol & Verhoeven 1995, পৃষ্ঠা. 3.\n↑ Lee 2000, পৃষ্ঠা. 96.\n↑ Frank 1995, পৃষ্ঠা. 1–20.\n↑ "Margot Frank". Anne Frank Fonds. https://www.annefrank.ch/en/family/margot-frank। আহৰণ কৰা হৈছে: 2021-09-14.\n↑ Müller 1999, পৃষ্ঠা. 153.\n↑ "Marbles that belonged to Anne Frank rediscovered". Associated Press.4February 2014. http://news.msn.com/world/marbles-that-belonged-to-anne-frank-rediscovered। আহৰণ কৰা হৈছে:5February 2014.\n↑ Müller 1999, পৃষ্ঠা. 163.\n↑ Lee 2000, পৃষ্ঠা. 105–106.\n↑ "Miep Gies". Anne Frank House. 25 September 2018. https://www.annefrank.org/en/anne-frank/main-characters/miep-gies/। আহৰণ কৰা হৈছে: 2021-09-01.\n↑ Westra et al. 2004, পৃষ্ঠা. 45, 107–187.\n↑ Lee 2000, পৃষ্ঠা. 113–115.\n↑ Lee 2000, পৃষ্ঠা. 120–21.\n↑ Lee 2000, পৃষ্ঠা. 117.\n↑ Westra et al. 2004, পৃষ্ঠা. 191.\n↑ Lee 2000, পৃষ্ঠা. 119.\n↑ Müller 1999, পৃষ্ঠা. 203.\n↑ Frank 1995, পৃষ্ঠা. 167.\n↑ Frank 1995, পৃষ্ঠা. 63.\n↑ Frank 1995, পৃষ্ঠা. 157.\n↑ Müller 1999, পৃষ্ঠা. 204.\n↑ "LOI course in Latin". Anne Frank House.4May 2018. https://www.annefrank.org/en/museum/anne-frank-collection/4/loi-course-latin/। আহৰণ কৰা হৈছে: 25 August 2021.\n↑ Müller 1999, পৃষ্ঠা. 194.\n↑ Müller 1999, পৃষ্ঠা. 233.\n↑ Müller 1999, পৃষ্ঠা. 291.\n↑ Müller 1999, পৃষ্ঠা. 279.\n↑ Bigsby 2006, পৃষ্ঠা. 235.\n↑ Enzer & Solotaroff-Enzer 1999, পৃষ্ঠা. 176.\n↑ 47.0 47.1 Laeredt 1995.\n↑ Müller 1999, পৃষ্ঠা. 246–247.\n↑ Müller 1999, পৃষ্ঠা. 248–251.\n↑ Müller 1999, পৃষ্ঠা. 252.\n↑ "Edith Frank". Anne Frank Fonds. https://www.annefrank.ch/en/family/edith-frank-hollaender। আহৰণ কৰা হৈছে: 11 August 2021.\n↑ Konig 2018, পৃষ্ঠা. 60.\n↑ Lindwer 1988, পৃষ্ঠা. 24.\n↑ 54.0 54.1 Konig 2018, পৃষ্ঠা. 68.\n↑ Lindwer 1988, পৃষ্ঠা. 27–29.\n↑ Neeter, Christine (2015). "Childhood friend recalls last days with Anne Frank" (en-US ভাষাত). Hamilton Jewish News. https://hamiltonjewishnews.com/home-page/voices/childhood-friend-recalls-last-days-with-anne-frank। আহৰণ কৰা হৈছে: 2021-12-26.\n↑ 57.0 57.1 Müller 1999, পৃষ্ঠা. 255.\n↑ 58.0 58.1 Lindwer 1988, পৃষ্ঠা. 27.\n↑ 59.0 59.1 Konig 2018, পৃষ্ঠা. 70.\n↑ Müller 1999, পৃষ্ঠা. 261.\n↑ 62.0 62.1 Neil Genzlinger, "Gena Turgel, Holocaust Survivor WithaLove Story, Dies at 95" Archived 12 December 2019 at the Wayback Machine, NY Times, 14 June 2018, at B15.\n↑ Lebovic, Matt. "What happened to Anne Frank after the Secret Annex?" (en-US ভাষাত). www.timesofisrael.com. http://www.timesofisrael.com/what-happened-to-anne-frank-after-the-secret-annex/। আহৰণ কৰা হৈছে: 18 November 2020.\n↑ Lindwer 1988, পৃষ্ঠা. 74.\n↑ Stichting, "Typhus", পৃষ্ঠা. 5.\n↑ 66.0 66.1 Corder, Mike (31 March 2015). "New research says Anne Frank likely diedamonth earlier". Yahoo News. https://news.yahoo.com/anne-frank-house-museum-jewish-diarist-likely-died-092357362.html। আহৰণ কৰা হৈছে: 13 April 2015.\n↑ Park, Madison. "Researchers say Anne Frank perished earlier than thought" Archived 28 December 2019 at the Wayback Machine, CNN, 1 April 2015\n↑ Prins, Erika; Broek, Gertjan. "One day they simply weren't there any more…". Anne Frank House. https://www.annefrank.org/en/downloads/filer_public/08/b3/08b3ff12-d8c1-4964-b9ec-e17a7b035a76/one_day_they_simply_weren.pdf.\n↑ "Sources for the date of death of Anne and Margot Frank in Bergen-Belsen". Anne Frank House. https://www.annefrank.org/en/downloads/filer_public/c3/cb/c3cbb912-e6c6-4004-989c-e9dfb44b9ebc/sources_one_day_2015.pdf.\n↑ "Hannah Pick Goslar (2002) on Anne Frank". YouTube. 14 April 2002. https://www.youtube.com/watch?v=lXHe5epevZU। আহৰণ কৰা হৈছে: 26 October 2020.\n↑ "Stolpersteine in Berlin | Orte & Biografien der Stolpersteine in Berlin". www.stolpersteine-berlin.de. https://www.stolpersteine-berlin.de/en/biografie/7294। আহৰণ কৰা হৈছে: 26 October 2020.\n↑ "Otto Frank". Anne Frank House. 25 September 2018. https://www.annefrank.org/en/anne-frank/main-characters/otto-frank/। আহৰণ কৰা হৈছে: 11 August 2021.\n↑ Müller 2013, পৃষ্ঠা. 39, 48–49.\nBarnouw, David; Van Der Stroom, Gerrold, eds (2003). The Diary of Anne Frank: The Revised Critical Edition. প্ৰকাশক New York: Doubleday. ISBN 0-385-50847-6.\nBerryman, John (2000). "The Development of Anne Frank". In Enzer, Hyman Aaron; Solotaroff-Enzer, Sandra. Anne Frank: Reflections on her life and legacy. প্ৰকাশক Urbana: University of Illinois Press. ISBN 978-0-252-06823-2. https://archive.org/details/isbn_9780252068232.\nBigsby, Christopher (2006). Remembering and Imagining the Holocaust: The Chain of Memory. প্ৰকাশক New York: Cambridge University Press. ISBN 978-0-521-86934-8.\nEnzer, Hyman Aaron; Solotaroff-Enzer, Sandra, eds (20 December 1999). Anne Frank: Reflections on Her Life and Legacy. প্ৰকাশক Urbana: University of Illinois Press. ISBN 978-0-252-06823-2. https://archive.org/details/isbn_9780252068232.\nFrank, Anne (1995). Frank, Otto H.; Pressler, Mirjam. eds (nl ভাষাত). Het Achterhuis. Massotty, Susan (translation). Doubleday. ISBN 0-553-29698-1. https://archive.org/details/annefrankdiaryof00anne. ; This edition,anew translation, includes material excluded from the earlier edition.\nFrank, Anne (1989). The Diary of Anne Frank, The Critical Edition. Netherlands State Institute for War Documentation. প্ৰকাশক New York: Doubleday. ISBN 978-0-385-24023-9.\nFrank, Anne; Holmer, Per (2005) (sv ভাষাত). Anne Franks dagbok : den oavkortade originalutgåvan : anteckningar från gömstället 12 juni 1942 – 1 augusti 1944. প্ৰকাশক Stockholm: Norstedt. ISBN 978-91-1-301402-9.\nLee, Carol Ann (2000). The Biography of Anne Frank – Roses from the Earth. প্ৰকাশক London: Viking Press. ISBN 978-0-7089-9174-9.\nLindwer, Willy (1988). The Last Seven Months of Anne Frank. প্ৰকাশক Netherlands: Gooi & Sticht.\nMüller, Melissa (1999) (de ভাষাত). Das Mädchen Anne Frank. Kimber, Rita and Robert (translators). প্ৰকাশক New York: Henry Holt and Company. ISBN 978-0-7475-4523-1. OCLC 42369449. ; Withanote from Miep Gies\nMüller, Melissa (2013) (de ভাষাত). Anne Frank: The Biography. প্ৰকাশক New York: Henry Holt and Company. ISBN 978-0-8050-8731-4.\nProse, Francine (2009). Anne Frank: The Book, the Life, the Afterlife. প্ৰকাশক New York: HarperCollins. ISBN 978-0-06-143079-4. https://archive.org/details/annefrankbookth00pros.\nRosow, La Vergne (1996). Light 'n Lively Reads for ESL, Adult, and Teen Readers: A Thematic Bibliography. প্ৰকাশক Englewood, Colo: Libraries Unlimited. পৃষ্ঠা. 156. ISBN 978-1-56308-365-5.\nvan der Rol, Ruud; Verhoeven, Rian (1995). Anne Frank – Beyond the Diary – A Photographic Remembrance. Langham, Tony & Peters, Plym (translation). প্ৰকাশক New York: Puffin. ISBN 978-0-14-036926-7. https://archive.org/details/annefrank00rian.\nVerhoeven, Rian (2019). Anne Frank was niet alleen. Het Merwedeplein 1933-1945. প্ৰকাশক Amsterdam: Prometheus. ISBN 9789044630411.\nWestra, Hans; Metselaar, Menno; Van Der Rol, Ruud; Stam, Dineke (2004). Inside Anne Frank's House: An Illustrated Journey Through Anne's World. প্ৰকাশক Woodstock: Overlook Duckworth. ISBN 978-1-58567-628-6.\n"2003 Annual Report". Anne Frank Fonds. 1 July 2004. http://www.annefrank.ch/index.php?page=750। আহৰণ কৰা হৈছে: 18 April 2012.\n"Biography – Anne Frank". Anne Frank Fonds. http://www.annefrank.ch/209.html। আহৰণ কৰা হৈছে: 19 June 2013.\n"Anne Frank House, Annual Report 2005". Anne Frank House. March 2006. http://annefrankhuis.nl/upload/downloads/AFreport2005.pdf। আহৰণ কৰা হৈছে: 18 April 2012.\nBarnauw, David; van der Stroom, Gerrold (25 April 2003). "Who Betrayed Anne Frank?". Netherlands Institute for War Documentation, Amsterdam. http://www.niod.nl/annefrank/Who%20betrayed%20Anne%20Frank.pdf। আহৰণ কৰা হৈছে:3September 2016.\nBlumenthal, Ralph (10 September 1998). "Five precious pages renew wrangling over Anne Frank". The New York Times. https://www.nytimes.com/1998/09/10/world/five-precious-pages-renew-wrangling-over-anne-frank.html.\nBoretz, Carrie (10 March 1995). "Anne Frank's Diary, Unabridged". New York Times. https://www.nytimes.com/1995/03/10/nyregion/anne-frank-s-diary-unabridged.html। আহৰণ কৰা হৈছে:3May 2013.\n"James Whitbourn: Annelies". Chester and Novello. http://www.chesternovello.com/default.aspx?tabid=2432&state_3041=2&workid_3041=14649। আহৰণ কৰা হৈছে:6April 2012.\nClinton, Hillary (14 April 1994). "Remarks by the First Lady, Elie Wiesel Humanitarian Awards, New York City". Clinton4.nara.gov. http://clinton4.nara.gov/WH/EOP/First_Lady/other/1994-04-14-first-lady-remarks-elie-wiesel-humanitarian-awards.html। আহৰণ কৰা হৈছে: 17 April 2012.\nEngel, Pamela (23 March 2013). "Saplings from Anne Frank's Tree Take Root in US". Yahoo! News. Associated Press. http://bigstory.ap.org/article/saplings-anne-franks-tree-take-root-us.\nFaurisson, Robert (November–December 2000). "The Diary of Anne Frank: is it genuine?". Journal of Historical Review খণ্ড 19 (6).\nFeldman, Ellen (February–March 2005). "Anne Frank in America". American Heritage খণ্ড 56 (1). http://www.americanheritage.com/content/anne-frank-america। আহৰণ কৰা হৈছে: 19 April 2012.\nFerguson, Kate Katharina (9 March 2012). "Madame Tussauds Unveils Anne Frank Wax Figure". Der Spiegel (Berlin). http://www.spiegel.de/international/germany/0,1518,820411,00.html.\nGabbatt, Adam (2 October 2009). "Holocaust Film footage of Anne Frank posted on YouTube". The Guardian (London). https://www.theguardian.com/world/2009/oct/02/anne-frank-video-release-youtube.\nGraver, Lawrence. "One Voice Speaks for Six Million: The uses and abuses of Anne Frank's diary". Yale Holocaust Encyclopedia. Yale University Press. http://www.myjewishlearning.com/history/Modern_History/1914-1948/The_Holocaust/Anne_Frank/Controversies.shtml। আহৰণ কৰা হৈছে: 17 April 2012.\n"Welcome to the Anne Frank educational centre". Jugendbegegnungsstätte Anne Frank. 2012. http://www.jbs-anne-frank.de/english/। আহৰণ কৰা হৈছে: 12 September 2012.\nKreijger, Gilbert (20 November 2007). "Dutch court saves Anne Frank tree from the chop". Reuters. https://www.reuters.com/article/idUSL20266089.\nLaeredt, Angela (5 May 1995). "Anne Frank: After the diary stopped". The Independent (London). https://www.independent.co.uk/life-style/anne-frank-after-the-diary-stopped-1618257.html.\nLevin, Meyer (15 June 1952). "The Child Behind the Secret Door; An Adolescent Girl's Own Story of How She Hid for Two Years During the Nazi Terror". The New York Times Book Review. http://select.nytimes.com/gst/abstract.html?res=F60614FB3A5E107A93C7A8178DD85F468585F9.\nMandela, Nelson (15 August 1994). "Address by President Nelson Mandela at the Johannesburg opening of the Anne Frank exhibition at the Museum Africa". African National Congress. http://www.anc.org.za/ancdocs/history/mandela/1994/sp940815.html। আহৰণ কৰা হৈছে: 17 April 2012.\nMarcuse, Harold (7 August 2002). "Lessons from The Diary of Anne Frank". history.ucsb.edu. University of California, Santa Barbara. http://www.history.ucsb.edu/faculty/marcuse/present/13MarcuseAnneFrank.htm। আহৰণ কৰা হৈছে: 17 April 2012.\nMax, Arthur (25 June 2007). "Anne Frank's Cousin Donates Family Files". The Washington Post. Associated Press. https://www.washingtonpost.com/wp-dyn/content/article/2007/06/25/AR2007062500517.html.\nMcCrum, Robert (1 August 2010). "Anne Frank: was her diary intended asawork of art?". The Guardian (London). https://www.theguardian.com/books/2010/aug/01/anne-frank-diary-robert-mccrum.\nMichaelsen, Jacob B. (Spring 1997). "Remembering Anne Frank". Judaism: A Quarterly Journal of Jewish Life and Thought খণ্ড 46 (2). https://link.gale.com/apps/doc/A19680329/AONE?u=anon~94ac08e7&sid=googleScholar&xid=8291cb10.\nMorine, Suzanne (1 December 2007). "People in Anne Frank's Life". Anne Frank Diary Reference.org. http://www.annefrankdiaryreference.org/apeople.htm। আহৰণ কৰা হৈছে: 17 April 2012.\n"Nothospital" (de ভাষাত). Gedenkstätten Bergen-Belsen. Stiftung Niedersächsische Gedenkstätten. http://bergen-belsen.stiftung-ng.de/de/geschichte/dp-camp/nothospital.html। আহৰণ কৰা হৈছে: 23 July 2013.\nO'Toole, Emer (2 May 2013). "Anne Frank's diary isn't pornographic – it just reveals an uncomfortable truth". The Guardian. https://www.theguardian.com/commentisfree/2013/may/02/anne-franks-diary-pornographic-uncomfortable-truth। আহৰণ কৰা হৈছে:3May 2013.\n"Anne Frank Tree Blown Down". Radio Netherlands. 23 August 2010. http://www.rnw.nl/international-justice/bulletin/anne-frank-tree-blown-down। আহৰণ কৰা হৈছে: 17 April 2012.\nRomein, Jan. "The publication of the diary: reproduction of Jan Romein's Het Parool article Kinderstem". Anne Frank Museum. http://www.annefrank.org/content.asp?pid=112&lid=2। আহৰণ কৰা হৈছে: 17 April 2012.\nRosenblatt, Roger (14 June 1999). "The Diarist Anne Frank". Time. http://www.time.com/time/magazine/article/0,9171,991265,00.html.\nStevens, Mary (1 September 1989). "2 videos recollect life in World War II". Chicago Tribune. http://articles.chicagotribune.com/1989-09-01/entertainment/8901090690_1_star-rating-rain-man-spanish-subtitles.\nStichting, Anne Frank. "Typhus". Betrayed. Anne Frank House. http://www.annefrank.org/content.asp?pid=160&lid=2। আহৰণ কৰা হৈছে: 17 April 2012.\nStichting, Anne Frank. "Publicity about Anne Frank and her Diary: Ten questions on the authenticity of the diary of Anne Frank". Anne Frank House. http://www.annefrank.org/content.asp?PID=790&LID=2। আহৰণ কৰা হৈছে: 17 April 2012.\nStichting, Anne Frank (20 September 2005). "Reaction decease Simon Wiesenthal". Anne Frank House. http://www.annefrank.org/content.asp?PID=700&LID=2। আহৰণ কৰা হৈছে: 17 April 2012.\nStichting, Anne Frank. "What did Otto Frank do to counter the attacks on the authenticity of the diary? Question7on the authenticity of the diary of Anne Frank". Anne Frank House. http://www.annefrank.org/content.asp?PID=797&LID=2। আহৰণ কৰা হৈছে: 18 April 2012.\nStichting, Anne Frank. "Publicity about Anne Frank and her Diary: Legal rulings". Anne Frank House. http://www.annefrank.org/content.asp?PID=387&LID=2। আহৰণ কৰা হৈছে: 18 April 2012.\nThomasson, Emma; Balmforth, Richard (23 January 2008). "Plan agreed to save Anne Frank tree from the axe". Reuters. https://www.reuters.com/article/us-dutch-annefrank-idUSL2338377820080123.\n"Holocaust Encyclopedia – The Netherlands". The United States Holocaust Memorial Museum. http://www.ushmm.org/wlc/en/article.php?ModuleId=10005436। আহৰণ কৰা হৈছে: 17 April 2012.\nPorat, Dina. "Anne Frank". Jewish Women Encyclopedia. http://jwa.org/encyclopedia/article/frank-anne.\n"https://as.wikipedia.org/w/index.php?title=আনে%27_ফ্ৰাংক&oldid=321913"ৰ পৰা অনা হৈছে\nএই পৃষ্ঠাখন 22 মে' 2022 তাৰিখে ২১:০৩ বজাত অন্তিম সংশোধন কৰা হৈছিল।


RIP VAN WINKLE ARU ANYA KEITAMAN GALPA কালজয়ী সাহিত্য : ৰিপ ভেন উইংক্‌ল্ আৰু কেইটামান গল্প ৱাশ্বিংটন আৰভিং ছাকি, ডব্লিউ. ডব্লিউ জেকব্ছ আৰু জেক লণ্ডনৰ গল্পৰ অনুবাদ : শীলভদ্ৰ (SARAIGHAT PRAKASHAN) - SCIENTIA BOOK SHOP\nRIP VAN WINKLE ARU ANYA KEITAMAN GALPA কালজয়ী সাহিত্য : ৰিপ ভেন উইংক্‌ল্ আৰু কেইটামান গল্প ৱাশ্বিংটন আৰভিং ছাকি, ডব্লিউ. ডব্লিউ জেকব্ছ আৰু জেক লণ্ডনৰ গল্পৰ অনুবাদ : শীলভদ্ৰ (SARAIGHAT PRAKASHAN)\nকালজয়ী সাহিত্য : ৰিপ ভেন উইংক্‌ল্‌আৰু কেইটামান গল্প\nৱাশ্বিংটন আৰভিং ছাকি, ডব্লিউ. ডব্লিউ জেকব্‌ছ আৰু জেক লণ্ডনৰ গল্পৰ অনুবাদ : শীলভদ্ৰ\nBOOK NAME: RIP VAN WINKLE ARU ANYA KEITAMAN GALPA\nTRANSLATED BY : SHILABHADRA\nEDITOR : DR. DINESH CHANDRA GOSWAMI\nPUBLISHED BY : SARAIGHAT PRAKASHAN\nRIP VAN WINKLE ARU ANYA KEITAMAN GALPA কালজয়ী সাহিত্য : ৰিপ ভেন উইংক্‌ল্ আৰু কেইটামান গল্প ৱাশ্বিংটন আৰভিং ছাকি, ডব্লিউ. ডব্লিউ জেকব্ছ আৰু জেক লণ্ডনৰ গল্পৰ অনুবাদ : শীলভদ্ৰ (SARAIGHAT PRAKASHAN) quantity\nCategories: Rebati Mohan Dutta Choudhury শীলভদ্ৰ (ৰেৱতী মোহন দত্তচৌধুৰী), SARAIGHAT PRAKASHAN শৰাইঘাট প্ৰকাশন, অনুবাদ সাহিত্য TRANSLATION\nTags: Rebati Mohan Dutta Choudhury শীলভদ্ৰ (ৰেৱতী মোহন দত্তচৌধুৰী), RIP VAN WINKLE ARU ANYA KEITAMAN GALPA, কালজয়ী সাহিত্য : ৰিপ ভেন উইংক্‌ল্ আৰু কেইটামান গল্প ৱাশ্বিংটন আৰভিং ছাকি, ডব্লিউ. ডব্লিউ জেকব্ছ আৰু জেক লণ্ডনৰ গল্পৰ অনুবাদ : শীলভদ্ৰ\nCHHOY NOMBAR WARD ARU AN GALPA ছয় নম্বৰ ৱাৰ্ড আৰু আন গল্প : এণ্টন চেখভৰ ‘ৱাৰ্ড নাম্বাৰ ছিক্স’ আৰু আন দুটা গল্পৰ অনুবাদ : সত্যজিৎ ভূঞা (SARAIGHAT PRAKASHAN) ARANYAR AHBAN অৰণ্যৰ আহ্বান : জেক লণ্ডনৰ ‘দা কল অব দা ৱাইল্ড’ৰ অনুবাদ : সমীক ভৰদ্বাজ (SARAIGHAT PRAKASHAN) JEROMOR MANORAM GALPA কালজয়ী সাহিত্য : জেৰ’মৰ মনোৰম গল্প জেৰ’মৰ কে. জেৰ’মৰ কেইটামান বিখ্যাত গল্পৰ অনুবাদ : বিনয় মোহন শইকীয়া (SARAIGHAT PRAKASHAN) CHHADMAVESHINI ছদ্মৱেশিনী : হেনৰি উইদ ‘ইষ্টলিন’ৰ অনুবাদ : শান্তিৰাম দাস (SARAIGHAT PRAKASHAN) AHOMIKA ARU BHRANTI অহমিকা আৰু ভ্ৰান্তি : জেন অষ্টেনৰ ‘প্ৰাইড এণ্ড প্ৰিজুডিছ’ৰ অনুবাদ : মীৰা গোস্বামী (SARAIGHAT PRAKASHAN) CHARIR CHOHI চাৰিৰ চহী : আৰ্থাৰ কনান ডয়লৰ ‘ছাইন অব ফ’ৰ’ৰ অনুবাদ : ভুবন চন্দ্ৰ বৰা (SARAIGHAT PRAKASHAN) DIN DUKHI দীন-দুখী : ভিক্তৰ হুগোৰ ‘লা মিজাৰেবল’ৰ অনুবাদ : থানেশ্বৰ হাজৰিকা (SARAIGHAT PRAKASHAN) APAHRITA অপহৃত : ৰবাৰ্ট লুই ষ্টিভেনছনৰ ‘কিডনেপড’ৰ অনুবাদ : উৎপল দত্ত (SARAIGHAT PRAKASHAN) DOKTOR MOROR DWIP ডক্টৰ মৰোৰ দ্বীপ : এইচ. জি. ৱেলছৰ ‘দি আইলেণ্ড অব্ ডক্টৰ মৰো’ৰ অনুবাদ : ৰমেশ চন্দ্ৰ গোস্বামী (SARAIGHAT PRAKASHAN) BATAHE KOBOA GHARKHAN বতাহে কোবোৱা ঘৰখন : এমিলি ব্ৰণ্টিৰ ‘উদাৰিং হাইট্‌ছ’ৰ অনুবাদ : মীৰা গোস্বামী (SARAIGHAT PRAKASHAN) ATONKAR UPATYAKA PART- I আতংকৰ উপত্যকা ( ১ ) : আৰ্থাৰ কনান ডয়লৰ ‘ভেলি অব্ ফিয়াৰ’ৰ অনুবাদ : ভুবন চন্দ্ৰ বৰা (SARAIGHAT PRAKASHAN) ATONKAR UPATYAKA PART-2 আতংকৰ উপত্যকা ( ২ ) : আৰ্থাৰ কনান ডয়লৰ ‘ভেলি অব্ ফিয়াৰ’ৰ অনুবাদ : ভুবন চন্দ্ৰ বৰা (SARAIGHAT PRAKASHAN) ARANYAR SADHU I অৰণ্যৰ সাধু ( ১ ) : ৰাডয়াৰ্ড কিপলিঙৰ ‘দা জাংগল বুক’ ৰ অনুবাদ : আবুল লেইচ (SARAIGHAT PRAKASHAN) ADRISHYA MANUHJON অদৃশ্য মানুহজন : এইচ. জি. ৱেলছৰ দি ইনভিজিৱল্‌ৰ মেনৰ অনুবাদ : অভিজিত শৰ্মা বৰুৱা (SARAIGHAT PRAKASHAN) ARANYAR SADHU II অৰণ্যৰ সাধু ( ২ ) : ৰাডয়াৰ্ড কিপ্‌লিঙৰ ‘জাংগল বুক’ৰ অনুবাদ : আবুল লেইচ (SARAIGHAT PRAKASHAN) BONONIT BASANTOR BA বননিত বসন্তৰ বা : কেনেথ গ্ৰেহেমৰ ‘দা উইণ্ড ইন দা উইলোজ’ৰ অনুবাদ : হিৰণ্ময়ী দেৱী (SARAIGHAT PRAKASHAN)\nNAWERE TINIJON MANUH কালজয়ী সা...\nBATAHE KOBOA GHARKHAN বতাহে কো...\n₹ 70.00 ₹ 64.00\nASSAM, NEW ARRIVALS, SARAIGHAT PRAKASHAN শৰাইঘাট প্ৰকাশন\nSARAIGHAT YEAR BOOK-2021 (ASSAMESE) ASSAM YEAR BOOK শৰাইঘাট ইয়াৰবুক (অসম ইয়াৰবুকৰ নতুন নামাকৰণ) সম্পাদক : এিদীৱ নীলিম দত্ত PUBLICATION : SARARIGHAT PRAKASAN\n₹ 380.00 ₹ 342.00 Add to cart\nNila Legun : Ek Romans নীলা লেগুন : এক ৰোমাঞ্চ মূল : হেনৰি দ্য ভেৰ ষ্টেকপুলৰ ‘দা ব্লু লেগুন : এ ৰোমাঞ্চ’ অনুবাদ : ছেৰিফউদ্দিন আহমদ প্ৰকাশক : শৰাইঘাট প্ৰকাশন\nSARAIGHAT PRAKASHAN শৰাইঘাট প্ৰকাশন, অনুবাদ সাহিত্য TRANSLATION\nSAILAS MARNAR কালজয়ী সাহিত্য : ছাইলাছ মাৰ্নাৰ জৰ্জ এলিয়টৰ ‘ছাইলাছ মাৰ্নাৰ’ৰ অনুবাদ : ৰূপশ্ৰী গোস্বামী (SARAIGHAT PRAKASHAN)\nNAGAR DUKHANAR KATHA কালজয়ী সাহিত্য : নগৰ দুখনৰ কথা চাৰ্লছ ডিকেন্সৰ ‘এ টেল অব টু ছিটিজ’ৰ অনুবাদ : হৰেন্দ্ৰনাথ কলিতা (SARAIGHAT PRAKASHAN)\n₹ 60.00 ₹ 55.00 Add to cart\nCHANDROR KASHEDI চন্দ্ৰৰ কাষেদি : জুল ভাৰ্নৰ ৰাউণ্ড দা মুনৰ অনুবাদ : অনিল কুমাৰ শৰ্মা (SARAIGHAT PRAKASHAN)\nNOTOR DAMOR KUJAJON কালজয়ী সাহিত্য : নট্ৰ ডামৰ কুঁজাজন ভিক্টৰ মাৰি হিউগোৰ ‘দা হাঞ্চবেক অব নটৰ্-ডাম’ৰ অনুবাদ : ৰাণা হাজৰিকা (SARAIGHAT PRAKASHAN)\nSARAIGHAT PRAKASHAN শৰাইঘাট প্ৰকাশন, অভিধান DICTIONARY\nSARAIGHAT ABHIDHAN শৰাইঘাট অভিধান : শৰাইঘাট প্ৰকাশন (SARAIGHAT PRAKASHAN)\nParam Kshudha পৰম ক্ষুধা মূল : জোহান বয়াৰৰ ‘দ্য গ্ৰেট হাঙ্গাৰ’ৰ অনুবাদ অনুবাদ : ৰোহিণী কান্ত বৰুৱা প্ৰকাশক : শৰাইঘাট প্ৰকাশন\nKADAMBARI সংস্কৃত অসমীয়া সাহিত্য বাণভট্টৰ কাদম্বৰী অনুবাদ : ড° নগেন্দ্ৰ নাথ শৰ্মা (SARAIGHAT PRAKASHAN)\n₹ 75.00 ₹ 67.00 Read more\nBONONIT BASANTOR BA বননিত বসন্তৰ বা : কেনেথ গ্ৰেহেমৰ ‘দা উইণ্ড ইন দা উইলোজ’ৰ অনুবাদ : হিৰণ্ময়ী দেৱী (SARAIGHAT PRAKASHAN)


জ্যোতি দ্বিভাষিকৰ বুৰঞ্জী-এখন অগতানুগতিক গ্ৰন্থ-কৰবী দত্ত - সাহিত্য ডট অৰ্গ\nজ্যোতি দ্বিভাষিকৰ বুৰঞ্জী-এখন অগতানুগতিক গ্ৰন্থ-কৰবী দত্ত\nবিগত প্ৰায় বিশ বছৰ ধৰি কেৱল পইচাৰ বাবেই ইংৰাজীৰ পৰা অসমীয়ালৈ অনুবাদৰ সৰু-সুৰা কাম কিছুমান কৰি আহিছো আৰু এই সময়চোৱাত মোৰ সাৰথি-স্বৰূপ হৈছে ডঃ প্ৰণৱজ্যোতি ডেকাৰ “জ্যোতি দ্বিভাষিক অভিধান” খন। এই অভিধানখনত প্ৰয়োজনীয় শব্দ বিচাৰি আজিলৈকে কোনোদিনেই নিৰাশ হোৱা নাই। এইখন নহ’লে হয়তো কেতিয়াও অনুবাদৰ কাম নিয়াৰিকৈ কৰিবই নোৱাৰিলোঁহেঁতেন। সঁচা কথা ক’বলৈ হ’লে, যিমানবাৰেই অনুবাদৰ বাবদ ধন লাভ কৰিছোঁ সিমানবাৰেই মনে মনে এই অভিধানৰ সংকলকক ধন্যবাদ দিছোঁ।\nসেইবাবে ২০১০ চনৰ ৩০ অক্টোবৰ তাৰিখে সন্ধিয়া “জ্যোতি দ্বিভাষিকৰ বুৰঞ্জী” গ্ৰন্থখন হাতত পৰাত মই আৰু ৰ’ব নোৱাৰিলোঁ। গোটেই নিশা উজাগৰে থাকি কিতাপখন পঢ়ি শেষ কৰোঁ মানে পূবে ঢলফাট দিছে, চৰাইবোৰ সাৰ পাই উঠিছে, এখন অভিনৱ গ্ৰন্থ পঠনৰ আনন্দত মনটোও ভৰি পৰিছে।\n“জ্যোতি দ্বিভাষিকৰ বুৰঞ্জী” নামটোৱেই অগতানুগতিক। অভিধান এখন প্ৰস্তুত কৰাটো কিমান কঠিন কাম সেই কথা অনুমান কৰাটো সহজ নহয়। সেই কঠিন কালত সন্মুখীন হোৱা সকলো ঘটনাৰ খুটি-নাটি বৰ্ণনা কৰা গ্ৰন্থ অসমীয়াততো নায়েই, পৃথিৱীৰ আন কোনো ভাষাৰ অভিধান সংকলকেও এনে কিবা গ্ৰন্থ ৰচনা কৰি থৈ যোৱাৰ বিষয়ে আমি জ্ঞাত নহয়। তেনেস্থলত প্ৰণৱজ্যোতি ডেকাইনো কিয় এই গ্ৰন্থ লিখিবলৈ সিদ্ধান্ত ল’লে? উত্তৰটো গ্ৰন্থখনৰ মুখপত্ৰত লেখকে নিজেই দিছে। “মই ব্যক্তিগতভাৱে কি পালো, কি হেৰুৱালো তাৰ বৰ্ণনাই “জ্যোতি দ্বিভাষিক অভিধানৰ বুৰঞ্জী” কিতাপখন।” এই অভিধানখন সংকলন কৰাৰ কালত প্ৰায় কুৰি বছৰ কাল লাভ কৰা বিভিন্ন অভিজ্ঞতাৰ সাৱলীল আৰু মুকলি বৰ্ণনা সম্বলিত কিতাপখন পঢ়াৰ পাছত নিশ্চয় প্ৰতিজন পঢ়ুৱৈয়ে এবাৰলৈ হ’লেও ভাবিবলৈ বাধ্য হ’ব- এইখন সঁচাকৈয়ে অগতানুগতিক কিতাপ, লেখকজন সঁচাকৈয়ে ব্যতিক্ৰমী।\nঅভিধান সংকলনৰ দৰে জটিল কামনো প্ৰণৱজ্যোতি ডেকাই কিয় হাতত লৈছিল? তাৰ আঁৰৰ কাহিনী তেওঁ নিজেই ব্যক্ত কৰিছে গ্ৰন্থখনৰ “অনাদি-পাতন” শীৰ্ষক অধ্যায়ত। ১৯৭৯ চনত গুৱাহাটী বিশ্ববিদ্যালয়ে ভৱেন্দ্ৰ নাথ শইকীয়াৰ নেতৃত্বত প্ৰাক-বিশ্ববিদ্যালয়ৰ বাবে পাঠ্যপুথি প্ৰণয়নৰ কাম হাতত লৈছিল আৰু তাৰে অৰ্থনৈতিক ভূবিজ্ঞান খণ্ড লিখাৰ দায়িত্ব প্ৰণৱজ্যোতি ডেকাক দিয়া হৈছিল। বিজ্ঞান বিষয়ক পাঠ্যপুথি লিখিবলৈ লৈ পদে পদে উজুটি খাই তেওঁ এখন বহুল প্ৰচলিত ইংৰাজী-অসমীয়া অভিধান কিনি লৈছিল (যিখন লেখকৰ ভাষাত ”দ্বিতীয় শ্ৰেণীৰ স্কুলীয়া অভিধান”) আৰু সেইখনৰ অসংখ্য ভুলে তেওঁক হতাশ কৰিছিল। সেইখন ওভোটাই দিবলৈ গৈ তাৰ প্ৰকাশক, তেওঁৰ বাল্যবন্ধুৰ সৈতে অভিধানখনৰ মান সম্পৰ্কে তৰ্কযুদ্ধ কৰা ডেকাই অৱশেষত প্ৰকাশক বন্ধুৰ প্ৰত্যাহ্বান গ্ৰহণ কৰি অভিধান এখন সংকলন কৰি উলিয়াবলৈ ৰাজী হৈছিল।\nঅভিধানখন সংকলন কৰাৰ কালত সন্মুখীন হোৱা সকলো বাধা-বিঘিনি, মুদ্ৰণ কালত ছপাশালৰ মালিকসকলে দিয়া অসুবিধা, প্ৰকাশকৰ পৰা পোৱা অসুবিধা, চৰকাৰী অনুদান লাভ কৰাৰ ক্ষেত্ৰত পোৱা অসুবিধা, অভিধানখন ছপা হৈ ওলোৱাৰ পাছত অনৰ্থক সমালোচনা আদিৰ সবিশেষ উল্লেখ লেখকে এই গ্ৰন্থখনত উল্লেখ কৰিছে। আনকি অভিধান প্ৰণয়নৰ কালত পৰিয়ালৰ একাংশ লোকে কিদৰে উপলুঙা আৰু অসহযোগিতাৰে অসুবিধা দিছিল তাকো তেওঁ স্পষ্টকৈ উল্লেখ কৰিছে। চৰকাৰী কিছুমান বিভাগৰ অনিয়ম, অৰাজকতা, একাংশ বিষয়া-কৰ্মচাৰীৰ পৰা বিভিন্ন পোৱা অসুবিধা আৰু সহায়, বিভিন্ন শুভাকাংক্ষীৰ সহায়-সহযোগিতাৰ কথা অতি মুকলিকৈ উল্লেখ কৰিছে। একেখন গ্ৰন্থতে লেখকে নিজৰ জীৱনৰ ভালেমান ঘটনাও অতি জীৱন্ত আৰু আমোদজনকভাৱে বৰ্ণনা কৰিছে। “ভূমিষ্ঠ ভবন” অধ‍্যায়ত ৰাজআলিত বতাহে উৰুৱাই নিয়া ছপোৱা কাকতৰ পাত এখিলা এখিলাকৈ থুপুৰিওৱাৰ ঘটনাটোৰ বৰ্ণনা কৰিছে এনেদৰে, “পছোৱা বতাহত শুকান পাত উৰা দি মোৰ অভিধানৰ শেষৰ সাতোটা পাত উৰি গৈ ৰাজআলিত পৰিছে। এখন এখন গাড়ী পাৰ হয়, বুকুখন ঢিপঢিপাই উঠে। লৰি গৈ এখিলা পাত বুটলি আনি বাটৰ দাঁতিত শিলৰ চেপাত থওঁ, আকৌ লৰ মাৰো। সাতখিলা পাত, মোৰ বাবে সাত ৰজাৰ ধন। সোতৰ বছৰৰ প্ৰচেষ্টাৰ ফল বতাহত উৰিব ধৰিছে কাটি যোৱা চিলাৰ দৰে।” এনে ধৰণৰ ভালেমান জীৱন্ত বৰ্ণনাই কিতাপখন সুখপাঠ্য কৰি তুলিছে।\n“জ্যোতি দ্বিভাষিকৰ বুৰঞ্জী”ৰ দৰে অগতানুগতিক গ্ৰন্থ এখন লিখিবলৈ আগবঢ়াৰ উদ্দেশ্যৰ বিষয়ে লিখকে গ্ৰন্থখনৰ ‘কৃতজ্ঞতা’ শীৰ্ষক দ্বাদশ অধ‍্যায়ত উল্লেখ কৰিছে এইবুলি “বৰ্তমান পুথিখন লিখাৰ উদ্দেশ্য হ’ল পাঠকক সোঁৱৰাই দিয়াটো যে আমাৰ জগতখন কিমান বৈচিত্ৰপূৰ্ণ। ব্ৰহ্মাণ্ডৰ এই ক্ষুদ্ৰাতিক্ষুদ্ৰ পৃথিৱীৰ এটি অতি নিঃকিন কোণৰ এখন বিশেষ চাঞ্চল্য সৃষ্টি কৰিবলৈ অক্ষম, এখন সামান্য অভিধান, তাৰ প্ৰকাশন-মুদ্ৰণৰ আঁৰতো কিমান জটিল ঘটনা লুকাই থাকে। লুকাই থাকে বহু ক্ষুদ্ৰ ক্ষুদ্ৰ মনৰ ক্ষুদ্ৰ চক্ৰান্ত, থাকে মুষ্টিমেয় মহানুভৱ মনৰ সহৃদয়তা। তাৰেই এচামক ৰাইজৰ আগত দাঙি ধৰিবলৈ কলম হাতত তুলি লোৱা হৈছিল।”\nগ্ৰন্থখনৰ পাতনিত উল্লেখ থকা মতে, জ্যোতি দ্বিভাষিক অভিধানৰ বুৰঞ্জী লিখাৰ পৰিকল্পনা কৰাৰ কথা শুনি বীৰেন্দ্ৰ নাথ দত্তই হেনো লেখকক উপদেশ দিছিল “It should reflect the socio-economic picture of book publishing in Assam at that period.” গ্ৰন্থখনত “অসমৰ পুস্তক প্ৰকাশন জগতৰ অৱস্থাৰ উপৰিও ১৯৮০ৰ পৰা এক দশকৰ অসমৰ ৰাজনৈতিক পৰিস্থিতি আৰু ঘাইকৈ গুৱাহাটীৰ বুদ্ধিজীৱী জগতৰ এখন থুলমূল চিত্ৰ” প্ৰকাশ পাইছে। লগতে প্ৰকাশ পাইছে প্ৰণৱজ্যোতি ডেকাৰ লিখনিৰ সুকীয়া বৈশিষ্ট্য।\nআনহাতে, ইংৰাজী প্ৰতিশব্দ নথকা শব্দ কিছুমান কিদৰে নিজে সৃষ্টি কৰিব লগীয়া হৈছিল সেই সম্পৰ্কে লেখকে “অনাদি-পাতন” শীৰ্ষক অধ্যায়ত কৈছে- “জ্যোতি দ্বিভাষিক অভিধানৰ ব্যৱহাৰ কৰ্তাসকলে জনাটো সম্ভৱ নহয়, অভিধানত থকা বহু শব্দ এই অধমে ৰাতি জাগি জাগি সৃষ্টি কৰা নতুন অসমীয়া শব্দ। ইয়াৰ কৃতিত্ব হ’ল, শব্দবোৰ এনেভাৱে সৃষ্ট, সিযে মৌলিক শব্দ নহয় ধৰাটো টান।”\nঅসমীয়া ভাষাৰ অন্যতম শ্ৰেষ্ঠ গল্পকাৰ ডঃ প্ৰণৱজ্যোতি ডেকাক যিসকলে জানে, অথবা যিসকলে তেওঁৰ ব্যতিক্ৰমী আত্মজীৱনী “সোণৰ চামুচ মুখত লৈ” পঢ়িছে তেখেতসকলে নিশ্চয় “ৰজাক দেউ নোবোলা” এই লিখকজনৰ পৰিচয় ইতিমধ্যেই পাইছে। “জ্যোতি দ্বিভাষিকৰ বুৰঞ্জী” গ্ৰন্থখন পঢ়িবলৈ সেইসকল পাঠক নিশ্চয় আগ্ৰহাণ্বিত হ’ব। আনহাতে, আগতে ডঃ ডেকাৰ কোনো কিতাপ নপঢ়াসকলেও এই কিতাপখন পঢ়াৰ পাছত তেওঁৰ আন কিতাপবোৰ বিচাৰি-খোচাৰি পঢ়িবলৈ ল’ব বুলি ন দি ক’ব পাৰি।\n“শব্দৰ খেলখনৰ প্ৰতি থকা দুৰ্বাৰ মোহ”ৰ বাবে এজন প্ৰখ্যাত ভূ-বিজ্ঞানীয়ে অভিধান এখন প্ৰণয়নৰ বাবে চলোৱা দুঃসাহসিক অভিযানৰ বৰ্ণনা সম্বলিত এই গ্ৰন্থখনৰ পঠন-অভিজ্ঞতা প্ৰতিজন পাঠকৰ বাবেই নিশ্চয় ৰোমাঞ্চকৰ হ’ব।\nগ্ৰন্থৰ নাম: জ্যোতি দ্বিভাষিকৰ বুৰঞ্জী\nলেখক: ডঃ প্ৰণৱজ্যোতি ডেকা\nপ্ৰকাশক: অসম বুক ডিপো\nপ্ৰথম প্ৰকাশ: অক্টোবৰ, ২০১০\nমূল্য: ৮০ টকা\n← কথাবোৰ দেখোন তেনেকুৱাই—কিশোৰ দাস\nকীট–জ্যোতিৰূপা কোঁৱৰ খাটনিয়াৰ →


কেৱল প্ৰাণে নহয়, ক’ভিডে ভাতেও মাৰিছে মানুহ -\nHomeৰাষ্ট্ৰীয়কেৱল প্ৰাণে নহয়, ক’ভিডে ভাতেও মাৰিছে মানুহ\nকেৱল প্ৰাণে নহয়, ক’ভিডে ভাতেও মাৰিছে মানুহ\nডিজিটেল ডেস্ক: দেশত ভয়াৱহভাৱে বৃদ্ধি পাইছে নিবনুৱা সমস্যা। সংস্থাপনৰ সুযোগো হ্ৰাস পাইছে দ্ৰুতগতিত। শেহতীয়া তথ্য অনুসৰি জুলাই মাহৰ তুলনাত দেশত আগষ্ট মাহত সংস্থাপনৰ সুযোগ হ্ৰাস পাইছে প্ৰায় ১.৫ নিযুত।নিবনুৱাৰ হাৰো বৃদ্ধি পাইছে অতি দ্ৰুতগতিত। চেণ্টাৰ ফৰ মনিটৰিঙ ইণ্ডিয়ান ইক’ন’মি (চি এম আই আই)ৰ তথ্য অনুসৰি জুলাই মাহত নিবনুৱাৰ হাৰ আছিল ৬.৯৬ শতাংশ। আনহাতে আগষ্ট মাহত অতি উদ্বেগজনকভাৱে এই হাৰ বৃদ্ধি পাই হৈছেগৈ ৮.৩২ শতাংশ।\nচি এম আই আই ৰ তথ্যই নগৰ আৰু গ্ৰামাঞ্চল উভয়তেই নিবনুৱা সমস্যাই কিভাৱে ভয়াবহ ৰূপ ধাৰণ কৰিছে তাৰেই প্ৰতিফলন ঘটাইছে। সমীক্ষা অনুসৰি ক’ভিড-১৯ মহামাৰী নিয়ন্ত্ৰণলৈ অহাৰ পিছতে সংস্থাপনৰ সন্ধানত দিনে দিনে অধিক সংখ্যক মানুহ উপস্থিত হৈছেগৈ নগৰাঞ্চলত। চি এম আই আই ৰ তথ্য অনুসৰি নগৰ অঞ্চলত জুলাই মাহত নিবনুৱাৰ হাৰ আছিল ৮.৩ শতাংশ। কিন্তু আগষ্ট মাহত এই হাৰ বৃদ্ধি পাই হয়গৈ ৯.৭৮ শতাংশ।দেশত ক’ভিড-১৯ মহামাৰীৰ দ্বিতীয় ঢৌৰ ঠিক পূৰ্বে নগৰীয়া নিবনুৱাৰ হাৰ আছিল ৭.২৭ শতাংশ।\nএকে সমীক্ষাই গ্ৰামাঞ্চলত নিবনুৱা সমস্যা বৃদ্ধিৰ ভয়াবহ ছৱি এখনো প্ৰকট কৰি তুলিছে। জুলাই মাহত গ্ৰাম্য নিবনুৱাৰ হাৰ আছিল ৬.৩৪ শতাংশ। কিন্তু আগষ্টত এই হাৰ হয়গৈ ৭.৬৪ শতাংশ।\nউল্লেখ্য যে দিল্লী, হাৰিয়াণা আৰু ৰাজস্থানকে ধৰি সমগ্ৰ দেশৰ কমেও আঠখন ৰাজ্যত এতিয়াও নিবনুৱাৰ হাৰ দুটা অংকৰ। এইক্ষেত্ৰত হাৰিয়াণা আছে শীৰ্ষস্থানত। ৰাজ্যখনত আগষ্ট মাহত নিবনুৱাৰ হাৰ আছিল ৩৫.৭ শতাংশ। তালিকাৰ দ্বিতীয় স্থানত আছে ৰাজস্থান।ইয়াৰ পিছতেই নাম আহে ঝাৰখণ্ড, বিহাৰ, জম্মু-কাশ্মীৰ আদি ৰাজ্যৰ। দেশৰ ৰাজধানী দিল্লীতো যোৱা মাহত নিবনুৱাৰ হাৰ আছিল ১১.৬ শতাংশ।\nএই ভয়াবহ তথ্যই ইতিমধ্যেই চিন্তিত কৰি তুলিছে দেশৰ সচেতন মহলক।নিসন্দেহে এই বৃহৎ সংখ্যক মানুহৰ সংস্থাপনৰ ব্যৱস্থা কৰাটো কেন্দ্ৰ আৰু ৰাজ্য চৰকাৰসমূহৰ বাবে হ’ব এক বৃহৎ প্ৰত্যাহ্বান।\nPrevious articleক’ভিডত নিহতৰ পৰিয়াললৈ ক্ষতিপূৰণ : কঠোৰ উচ্চতম ন্যায়ালয়\nNext articleঅখিল গগৈ আৰু এক নতুন ৰাজনৈতিক সমীকৰণ\nকৃষকৰ ভাৰত বন্ধ : ক’ত কেনেকুৱা প্ৰভাৱ ?\nসাৱধান! ‘গুলাব’-এ প্ৰাণ কাঢ়িলে ৩ জনৰ, অসমলৈও অশনি সংকেট\nপূৰ্ণগতিত চলিছে নতুন সংসদ ভৱন নিৰ্মাণৰ কাম, নিৰ্মাণস্থলী পৰিদৰ্শন প্ৰধানমন্ত্ৰী মোদীৰ


Ind Vs Nz: বিৰাটৰ বিৰাট সিদ্ধান্তৰ বাবেই দলৰ ক্ষতি হ'ল নেকি ?– News18 assam\nHome » photogallery » world »Ind Vs Nz: বিৰাটৰ বিৰাট সিদ্ধান্তৰ বাবেই দলৰ ক্ষতি হ'ল নেকি ? দ্বিগজ ৰোহিতৰ ঠাইত কিয় অনভিজ্ঞ ঈশানৰ সৈতে ইনিংছ কৰিলে মুকলি ?\nInd Vs Nz: বিৰাটৰ বিৰাট সিদ্ধান্তৰ বাবেই দলৰ ক্ষতি হ'ল নেকি ? দ্বিগজ ৰোহিতৰ ঠাইত কিয় অনভিজ্ঞ ঈশানৰ সৈতে ইনিংছ কৰিলে মুকলি ?\nIND vs NZ T20 World Cup 2021: টি-২০ বিশ্বকাপত (IND vs NZ T20 World Cup 2021) নিউজিলেণ্ডৰ বিৰুদ্ধে অনুষ্ঠিত ডু অৰ ডাই মেচখনত ভাৰতীয় অধিনায়ক বিৰাট কোহলীয়ে (Virat Kohli) টীম ইণ্ডিয়াৰ ওপৰত লোৱা কেইবাটাও সিদ্ধান্ত টীম ইণ্ডিয়াৰ বিপৰীত হৈ পৰিছিল৷\n| November 01, 2021, 10:29 IST\nটি-২০ বিশ্বকাপত (IND vs NZ T20 World Cup 2021) নিউজিলেণ্ডৰ বিৰুদ্ধে অনুষ্ঠিত ডু অৰ ডাই মেচখনত ভাৰতীয় অধিনায়ক বিৰাট কোহলীয়ে (Virat Kohli) টীম ইণ্ডিয়াৰ ওপৰত লোৱা কেইবাটাও সিদ্ধান্ত টীম ইণ্ডিয়াৰ বিপৰীত হৈ পৰিছিল৷\nকোহলীয়ে খেলখনত বেটিং ক্ৰমত তিনিটা ডাঙৰ পৰিৱৰ্তন কৰিছিল৷ কিন্তু তেওঁ সফল হ'ব নোৱাৰিলে আৰু ভাৰতীয় শীৰ্ষ অৰ্ডাৰ ব্যৰ্থ হ'ল আৰু মাত্ৰ ৫০ ৰাণৰ ভিতৰত ৪ জন বেটছমেন পেভিলিয়নলৈ উভতি আহিল। সেইকাৰণে ভাৰতীয় দলটোৱে নিউজিলেণ্ডৰ বিৰুদ্ধে ডাঙৰ স্ক'ৰ কৰিব নোৱাৰিলে।\nনিউজিলেণ্ডৰ বিৰুদ্ধে খেলখনৰ বাবে সূৰ্যকুমাৰ যাদৱৰ ঠাইত ঈশান কিষাণক (Ishan Kishan)ক প্লেয়িং-১১ত সুযোগ দিয়া হৈছিল আৰু টছৰ সময়তে অধিনায়ক কোহলীয়ে কৈছিল যে ঈশানে শীৰ্ষ ক্ৰমত খেলিব। এতিয়া প্ৰশ্ন উত্থাপিত হৈছে যে বিৰাটে কিয় ৩খন আন্তঃৰাষ্ট্ৰীয় টি-২০ খেলা অনভিজ্ঞ ঈশানৰ সৈতে ইনিংছ আৰম্ভ কৰাৰ বিপদাশংকা লৈছিল। সেইটোও যেতিয়া ঈশানে নতুন বলৰ সৈতে ট্ৰেণ্ট ব'ল্ট আৰু টিম চাউথীৰ দৰে চুইং বলাৰৰ মুখামুখি হ'ব লগা হৈছিল। সেয়াই ঘটিছিল, ঈশান এটা বাউণ্ডেৰীৰ পিছতে বোল্টৰ চিকাৰ হৈছিল।\nৰোহিতক এজন অপেনাৰ হিচাপে কিয় উপেক্ষা কৰা হৈছিল? বিৰাটৰ দ্বিতীয় আচৰিত সিদ্ধান্তটো আছিল ৰোহিত শৰ্মাক অপেনাৰ হিচাপে উপেক্ষা কৰা। তেওঁ তিনি নম্বৰত খেলিবলৈ আহিছিল আৰু এছ সোধিৰ বলত এটা ডাঙৰ শ্বট খেলাৰ সময়ত সস্তীয়াকৈ আউট হৈছিল। ৰোহিতে ১৪ টা বলত ১৪ ৰাণ কৰিছিল। এইটোৱে টীম ইণ্ডিয়াৰ মিডল অৰ্ডাৰৰ ওপৰত অধিক চাপ সৃষ্টি কৰিছিল। এজন অপেনাৰ হিচাপে ৰোহিতৰ অভিলেখ উজ্জ্বল। তেওঁ ১১৩ খন আন্তৰ্জাতিক টি-২০ৰ ভিতৰত ৮০ খন খুলিছে আৰু ২৪০৪ ৰাণ সংগ্ৰহ কৰিছে। ৰোহিতে ইনিংছ আৰম্ভ কৰি টি-২০ত ৪ টা শতক মাৰিছে। বিৰাটৰ এই সিদ্ধান্তও বোধগম্য নাছিল।\nকেএল ৰাহুলক ৰোহিতৰ ঠাইত মিডল অৰ্ডাৰত পঠিয়াব পাৰিলেহেঁতেন কে এল ৰাহুলে নিউজিলেণ্ডৰ বিৰুদ্ধে খেলখনত শীৰ্ষ ক্ৰমত নিজৰ স্থান বজাই ৰাখিছিল। আনহাতে ৰোহিত শৰ্মাই তিনি নম্বৰত বেটিং কৰিব লগা হৈছিল। ৰাহুলৰ মিডল অৰ্ডাৰত বেটিং কৰাৰ ভাল অভিজ্ঞতা আছে। তেওঁ আন্তৰ্জাতিক ক্ৰিকেট আৰু আই পি এল দুয়োটাতে মিডল অৰ্ডাৰত বেটিং কৰিছে আৰু মিডল অৰ্ডাৰত খেলি এটা উজ্জ্বল অভিলেখ আছে।


Gratuity ক লৈ ডাঙৰ সিদ্ধান্ত! আপোনাৰ গ্ৰেচিউটিৰ টকা ৰখাই দিব পাৰে, জানক উচ্চতম ন্যায়ালয়ৰ সিদ্ধান্ত...|supreme-court-decision-on-gratuity-sc-said-gratuity-can-be-withheld-for-recovery-of-dues– News18 Assam\nGratuity ক লৈ ডাঙৰ সিদ্ধান্ত! আপোনাৰ গ্ৰেচিউটিৰ টকা ৰখাই দিব পাৰে, জানক উচ্চতম ন্যায়ালয়ৰ সিদ্ধান্ত...\nUpdated:December 28, 2020, 12:57 PM IST\nগ্ৰেচিউটিক(Gratuity) লৈ উচ্চতম ন্যায়ালয়ে (Supreme Court) বৃহৎ সিদ্ধান্ত গ্ৰহণ কৰিছে। SC–এ কৈছে যে যদি কোনো কৰ্মচাৰীৰ ক্ষেত্ৰত বকেয়া (Dues on Employee) আছে তেনেহ’লে তেওঁৰ গ্ৰেচিউটিৰ টকা ৰখোৱা বা জব্দ কৰা হ’ব পাৰে।\nLast Updated: December 28, 2020, 12:57 PM IST\nনতুন দিল্লীঃ গ্ৰেচিউটিক (Gratuity) লৈ উচ্চতম ন্যায়ালয়ে (Supreme Court) ডাঙৰ সিদ্ধান্ত গ্ৰহণ কৰিছে। ক’ৰ্টে কৈছে যে যদি কোনো কৰ্মচাৰীৰ ক্ষেত্ৰত বকেয়া (Dues on Employee) আছে তেনেহ’লে তেওঁৰ গ্ৰেচিউটিৰ টকা বন্ধ কৰা বা জব্দ কৰা হ’ব পাৰে। লাইভ মিণ্টৰ খবৰ মতে ন্যায়াধীশ সঞ্জয় কৌলৰ অধ্যক্ষতাৰ পীঠে শণিবাৰে এই ঘোষণা কৰে। বিচাৰপীঠে কয় যে যিকোনো কৰ্মচাৰীৰ গ্ৰেচিউটিৰ পৰা দণ্ডবিহিত ভাৰা বা চৰকাৰী আৱাসত ৰিটায়াৰমেণ্টৰ পিছতো থকাৰ জৰিমনা সহ ভাৰা আদায় কৰাৰ ক্ষেত্ৰত কোনো প্ৰতিবন্ধকতা নাই।\nবিচাৰপীঠে কয় যে, ‘কোনো কৰ্মচাৰীয়ে যদি নিৰ্ধাৰিত সময়তকৈ অধিক সময় আৱাসত কব্জা কৰি থাকে তেতিয়ে তেওঁৰ পৰা দণ্ডসহ ভাৰা আদায় কৰিব পৰা যাব পাৰে। যদি কোনো কৰ্মচাৰীয়ে টকা নিদিয়ে তেনেহ’লে গ্ৰেচিউটিৰ পৰা আদায় কৰা হ’ব পাৰে।' বিচাৰপীঠত ন্য়ায়মূৰ্তি দিনেশ মাহেশ্বৰী আৰু হৃষিকেশ ৰায়ো আছিল।\nলাইভ মিণ্টৰ খবৰ মতে, ষ্টীল অথ’ৰিটি অৱ ইণ্ডিয়া লিমিটেডৰ (SAIL) দ্বাৰা এজন কৰ্মচাৰীৰ গোচৰ সন্দৰ্ভত ক’ৰ্টে এই ঘোষণা কৰে। চেলৰ (SAIL) দ্বাৰা এজন কৰ্মচাৰীৰ পৰা ১.৯৫লাখ টকা জৰিমনা আদায়ৰ প্ৰয়াস কৰা হৈছিল। তেওঁ নিজৰ বকেয়া আৰু অভাৰষ্টেইড ক্লিয়াৰ কৰা নাছিল। ২০১৬চনত অৱসৰ গ্ৰহণ কৰাৰ পিছতো বোকাৰোৰ চৰকাৰী আৱাসত তেওঁ আছিল।\nহাইক’ৰ্টে শীৰ্ষ আদালতৰ ২০১৭ৰ আদেশৰ ওপৰত ভৰসা কৰি কয় যে চেলৰ কৰ্মচাৰীৰ গ্ৰেচিউটি তাৎক্ষণিকভাৱে জাৰি কৰা হ’ব লাগে। অৱশ্যে ইয়াত কোম্পানীটোক সামান্য ভাৰা বৃদ্ধি কৰাৰ অনুমতি প্ৰদান কৰিছিল।\nসিদ্ধান্ত কি হ’ল?\nউল্লেখ্য যে, পীঠে কয় যে যদি কোনো কৰ্মচাৰীয়ে নিৰ্ধাৰিত সময়তকৈ অধিক সময় চৰকাৰী সম্পত্তিৰ ওপৰত কব্জা কৰি ৰাখে তেনেহ’লে তেওঁৰ পৰা দণ্ডসহ ভাৰা আদায় কৰিব পৰা যাব আৰু যদি কৰ্মচাৰীয়ে টকা নিদিয়ে তেনেহ’লে Gratuityৰ ধনৰাশিৰ পৰা টকা কৰ্তন কৰা হ’ব পাৰে। অৱশ্যে ন্যায়মূৰ্তি কৌলৰ শুনানিৰ সময়ত তিনিজনীয় বিচাৰপীঠে ২০১৭ৰ আদেশক আদৰ্শ হিচাপে প্ৰত্যেক ক্ষেত্ৰত ল’ব নোৱাৰাৰ কথা স্বীকাৰ কৰে।\nএই ৰায়ৰ পৰা এটা কথা স্পষ্ট হ’ল যে কোনো কৰ্মচাৰীয়ে যদি নিৰ্ধাৰিত সময়তকৈ অধিক কোম্পানীৰ দ্বাৰা আৱণ্টিত আৱাসত থাকে বা কব্জা কৰে তেনেহ’লে তেওঁৰ গ্ৰেচিউটিৰ ৰাশিৰ পৰা সেই ভাৰা জৰিমনা সহ কৰ্তন কৰিব পৰা যাব।\nFirst published: December 28, 2020, 12:57 PM IST


এপাৰ্টমেন্টত চলি আহিছিল চীনা শ্লিপাৰ চেল! আৰক্ষীৰ অভিযানত আটক অসম তথা উত্তৰ-পূবৰ যুৱতী - NEWS8 NorthEast\nHome/ৰাষ্ট্ৰীয়/এপাৰ্টমেন্টত চলি আহিছিল চীনা শ্লিপাৰ চেল! আৰক্ষীৰ অভিযানত আটক অসম তথা উত্তৰ-পূবৰ যুৱতী\nএপাৰ্টমেন্টত চলি আহিছিল চীনা শ্লিপাৰ চেল! আৰক্ষীৰ অভিযানত আটক অসম তথা উত্তৰ-পূবৰ যুৱতী\nনিউজ ডেস্ক। ভাৰতত গোপনে সক্ৰিয় হৈ আছে চীনা শ্লিপাৰ চেল!\nশেহতীয়াকৈ ভাৰত-নেপাল সীমান্তত নিৰপত্তাৰক্ষীৰ অভিযানত গ্ৰেপ্তাৰ হোৱা এজন চীনা চোৰাংচোৱাৰ স্বীকাৰোক্তিত পোহৰলৈ আহিছে এই বিস্ফোৰক তথ্য।\nদুজন চীনা নাগৰিকক আশ্ৰয় দি অহা চীনা চোৰাংচোৱা চু ফীক গ্ৰেপ্তাৰ কৰাৰ পিছত চলোৱা জেৰাত পোহৰলৈ অহা মতে, বিহাৰৰ গ্ৰেটাৰ নয়ডাৰ ঘৰব্ৰা অঞ্চলৰ সীতামাৰীত অৱস্থিত এটা এপাৰ্টমেন্টত টিয়াংশ্বাং ৰংগিয়ান নামৰ পাব এটা চলাই তাত চীনা শ্লিপাৰ চেল প্ৰস্তুত কৰা হৈছিল।\nইয়াৰ পিছতে মঙলবাৰে নিশা আৰক্ষীয়ে এই পাবটোত অভিযান চলায়।\nইফালে আৰক্ষীৰ এই অভিযানৰ পূর্বাভাষ লাভ কৰি প্ৰায় ২০ জন বিদেশী যুৱক আৰু ১২ গৰাকী বিদেশী যুৱতীয়ে তাৰ পৰা পলায়ন কৰিবলৈ সক্ষম হয়। গেষ্ট হাউচটোত ৰান্ধনীৰ কাম কৰা অসম আৰু মণিপুৰৰ তিনিগৰাকী যুৱতীক থিতাতে আৰক্ষীয়ে আটক কৰিছে।\nতেওঁলোকৰ জেৰাৰ সময়ত জানিব পৰা মতে বহু চীনা নাগৰিকে ইয়াত আহি থাকিছিল আৰু স্থানীয় পৰ্যায়ত নিজৰ বাবে শ্লিপাৰ চেল প্ৰস্তুত কৰিছিল।\nসীমান্তত ধৰা পৰা দুয়োজন চীনা নাগৰিকেও কেইবাদিনো এই পাবত আশ্ৰয় লৈ আছিল। চীনা নাগৰিকে ব্যৱহাৰ কৰা ভাৰতীয় চিমৰ স্থান উলিয়াই এই কথা উদঙাই দিয়া হৈছে।\nঅট্টালিকাটোত অভিযান চলোৱাৰ সময়ত আৰক্ষীয়ে এটা মহলাত চলি থকা এটা পাব উদ্ধাৰ কৰে। ৰেষ্টুৰেণ্টখন এটা মহলাত চলি আছিল। বিদেশী নাগৰিকে থকা ভৱনটোত প্ৰায় ৫০টা কোঠা নিৰ্মাণ কৰা হৈছে।\nআশ্চৰ্যজনকভাৱে এই বিল্ডিংটো মোবাইল ফোন নির্মাণকাৰী ভিভ’ কোম্পানীৰ অতিথিশালা হিচাপে ভাড়াত দিয়া হৈছিল, যাতে কাৰো কোনো সন্দেহ নহয়।\nগ্ৰেটাৰ নয়ডাত সীমান্তত ধৰা পৰা দুজন চীনা নাগৰিকক আশ্ৰয় দি থকা অৱস্থাত উদ্ধাৰ হোৱা আৰু চোৰাংচোৱাগিৰিৰ সন্দেহত ধৰা পৰা চীনা নাগৰিক চু ফী নামৰ এজন চীনা নাগৰিকে মঙলবাৰে নিশা আৰক্ষীক কয় যে চীনা নাগৰিকৰ ঘাটিৰ বিষয়ে, ক’ৰ পৰা জাল নথি-পত্ৰ প্ৰস্তুত কৰিব লাগে, বিত্তীয় কামত লিপ্ত হ’ব লাগে আৰু স্লিপাৰ চেল প্ৰস্তুত কৰাৰ বাবে এটা ৰেকেট চলোৱা হৈছিল।\nচোৰাংচোৱা জনে স্বীকাৰ কৰে যে এই সমগ্ৰ বিল্ডিংটো তেওঁৰ বন্ধু ৰবি কুমাৰ নাটৱৰ্লালে ভিভ’ কোম্পানীৰ গেষ্ট হাউচৰ নামত ভাড়াত লৈছে। বিল্ডিঙৰ কেয়াৰটেকাৰৰ কাম চোৱাচিতা কৰি আছিল অশোক নামৰ এজন ব্যক্তিয়ে। আৰক্ষীৰ অভিযানত এই আটাইকেইজন লোক সেই স্থানৰ পৰা পলায়ন কৰে।\nসূত্ৰই দাবী কৰিছে যে আবকাৰী বিভাগৰ সহমতত এই পাবটো অবৈধভাৱে চলোৱা হৈছিল। ইয়ালৈ অহা মানুহক দিয়া হৈছিল দামী সুৰা আৰু অন্যান্য নিচাযুক্ত দ্ৰব্য। ইয়াৰ বাবে ৰখা হৈছিল বিদেশী যুৱতীও।\nসেই স্থানৰ পৰা আটক কৰা যুৱতী সকলক সোধা-পোছাৰ সময়ত আৰক্ষীয়ে গম পাইছে যে পাবলৈ অহা সকলে প্ৰায়ে বহুতো ভিন্ন ধৰণৰ মেচিন ব্যৱহাৰ কৰিছিল আৰু সদায় লগত লৈ গৈছিল লেপটপ। সন্দেহ কৰা হৈছে যে তেওঁলোকে আগতে দেশৰ গুৰুত্বপূৰ্ণ তথ্য সংগ্ৰহ কৰিছিল।\nশিখ সম্প্ৰদায়ক লৈ ৰগৰ! ক্ষমা খুজিলে কিৰণ বেদীয়ে\nNGT ৰ নিৰ্দেশ অমান্য! দীপৰ বিলত বৈদ্যুতীকৰণৰ কাম ৰে’ল বিভাগৰ, বন বিভাগৰ FIR


পৰ্যটকৰ আকৰ্ষণৰ কেন্দ্ৰবিন্দু নগাঁৱৰ চাপানালাত সোমবাৰৰ পৰা মহাকুণ্ডমেলাৰ আৰম্ভ - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nসুৰৰ মায়াজাল ৰচা জ’মাট’ বয় নহয়, ‘প্ৰাণজিৎ’ৰ ঘৰৰ পৰা মনৰ…\nভাৰতীয় ক্ৰিকেটাৰক হত্যাৰ ভাবুকি অসমৰ যুৱকৰ!\nলালুকত দাৰে ঘপিয়াই বৃদ্ধক হত্যাৰ চেষ্টা কিশোৰৰ! উত্তেজিত…\nকাশ্মীৰ বিৰোধী টুইটৰ পাছত ২০০ পাকিস্তানী টুইটাৰ একাউণ্ট…\nঅবৈধ ব্যৱসায়ীৰ পৰা ধন লুটেৰে মাৰ্ঘেৰিটাত বিজেপি নেতাৰ…\n১৩৫ কোটি ব্যয়েৰে শিলচৰত নিৰ্মাণ হ’ব মিনি সচিবালয়, মঙলবাৰে…\nগুৱাহাটীত হাস্পতালৰ আই চি ইউৰ ভিতৰত অনাধিকাৰ প্ৰৱেশৰ অপৰাধত…\nকবি সকল যদি আখৰ বা শব্দৰ কবি, ফটো সাংবাদিকসকল কেমেৰাৰ কবিঃ…\nপাৰস্পৰিক সহযোগিতাৰে বিশ্ববিদ্যালয়খনক আগুৱাই নিবলৈ চেষ্টা…\nগুৱাহাটী বিশ্ববিদ্যালয়ৰ নতুন উপাচাৰ্য কোন…\nএয়াহে স্মাৰ্ট পুলিচ! অভিলেখ গঢ়ি মাত্ৰ ৪ ঘণ্টাতেই ভেদ কৰিলে…\nবিশ্বাস কৰিবনে? মহানগৰীৰ গুলীচালনা ঘটনাক অস্বীকাৰ কৰি…\nড্ৰাগছ প্ৰস্তুতকাৰী কাৰখানা উৎখাত, মণিপুৰত ১৬৬ কোটি টকাৰ…\nডিমাপুৰত প্ৰয়াত বিধায়ক টিৰং আবহৰ হত্যাকাণ্ডৰে জড়িত এন এছ চি…\nডিমাপুৰত এন এছ চি এনৰ (আই এম) মেজৰক গুলীয়াই হত্যা….\nস্বাধীনতা দিৱসৰ এদিনৰ পূৰ্বেই ভাৰতৰ এখন ৰাজ্যই উদযাপন কৰিলে…\nডিমাপুৰৰ হেব্ৰ’নৰ মুখ্য কাৰ্যালয়ত নগা বিদ্ৰোহী সংগঠনৰ ৭৩…\n১০ বিধায়কে যোগ দিলে বিজেপিত\nৰহাৰ খলিহামাৰীত জ্বলা-কলা খোৱাইছে পথৰ দুৰৱস্থাই, VIDEO\nক্ষিৰোদ বৰুৱা আন্তঃজিলা ফুটবল, উদ্বোধনী খেলত শদিয়াৰ জয়লাভ\nনাৰায়ণপুৰৰ জনাঞ্চলত বাঘ উদ্ধাৰ…\nদিল্লী উচ্চ ন্যায়ালয়ৰ অগ্ৰীম জামিন নাকচ, যিকোনো মুহূৰ্ততে…\nজম্মু-কাশ্মীৰত পুনৰ পাক সেনাৰ যুদ্ধবিৰতি উলংঘন, নিহত ভাৰতীয়…\nঅচল হৈ পৰিব ষ্টেট বেংকৰ সকলো গ্ৰাহকৰ এ টি এম কাৰ্ড!…\nদোষী সাব্যস্ত হল ছোটা ডন…\nসীমান্তত পাক সেনাৰ ধাৰাসাৰ গুলীবৰ্ষণ..\nআহি আছে এনে দিন, ফেচবুক খুলিবলৈও লাগিব আধাৰ নম্বৰ!\nসফল হ’ল ভাৰতীয় মহাকাশ বিজ্ঞানীৰ কষ্ট আৰু সাধনা…\nসফল যাত্ৰা অব্যাহতঃ চন্দ্ৰৰ কক্ষপথত চন্দ্ৰযান-২\nঅনুষ্ঠানৰ মাজতে ভূটানৰ সাংসদক প্ৰধানমন্ত্ৰী মোডীয়ে দিলে…\nৰেষ্টুৰেন্টত খাদ্যৰ বাবে অপেক্ষা! গ্ৰাহকে গুলীয়াই হত্যা…\nপুনৰ জোকাৰিলে ৪.৭ প্ৰাৱল্যৰ ভূমিকম্পই\nঅপ্ৰতিৰোধ্য ধিং এক্সপ্ৰেছ! পুনৰ স্বৰ্ণ জয় হিমা দাসৰ\nধূপধৰাত আন্তঃজিলা ছিনিয়ৰ মহিলা ফুটবল আৰম্ভ, উদ্বোধনী খেলত…\nহত্যা কৰা হ’ব ভাৰতীয় ক্ৰিকেট দলক! ভাবুকিৰ পাচত…\nকেৱল খেলপথাৰত নহয়, ছ’চিয়েল মিডিয়াতো অভিলেখ গঢ়িলে বিৰাট…\nভাৰতীয় ক্ৰিকেটাৰ ৰবিন্দ্ৰ জাডেজা আৰু পুনম যাদৱলৈ অৰ্জুন…\nশ্বাহৰুখ খানলৈ ৰহস্যজনক ফোন! ভাইৰেল VIDEO\nঅসুস্থ বিগ বি! বেয়া হৈছে ৭৫ % লিভাৰ…\nকি হ’ব মিকা সিঙৰ? হ’ব নেকি দেশৰ পৰা বহিষ্কাৰ!\nবলিউডৰ বিশিষ্ট সংগীতকাৰ খায়াম আৰু নাই…\nসাজু হওকঃ অচিৰেই চলমান-জাৰীণ খানৰ বিয়া!…\nকিং খানৰ ‘বাজীগৰ’ গানৰ তালত নাচিলে আৰ্জেন্টিনাৰ…\nনলবাৰী সংস্কৃত বিশ্ববিদ্যালয়ৰ শিক্ষাত ৰোজলিন আখতাৰ প্ৰথম…\nন-পুৰণি ছাত্ৰৰ মিলনস্থলীলৈ ৰূপান্তৰিত হ’ব গুৱাহাটী…\nকিতাপ পঢ়াৰ আন্দোলন গঢ়াৰ লক্ষ্যৰে গুৱাহাটী বিশ্ববিদ্যালয়ৰ…\nহ্ৰাস পালে ডিজেলৰ মূল্য, কিন্তু…\n৭৫ হাজাৰ টকাত বিক্ৰী অসমৰ ১ কিঃগ্ৰাঃ চাহঃ মনোহাৰী, মাইজানক…\nশনিবাৰে কমিল ডিজেলৰ দাম কিন্তু…\nকমিল পেট্ৰ’ল-ডিজেলৰ মূল্য…\nসোণ বা ৰূপৰ গহনা ক্ৰয় কৰাৰ কথা ভাৱি আছে নেকি?\nপৰ্যটকৰ আকৰ্ষণৰ কেন্দ্ৰবিন্দু নগাঁৱৰ চাপানালাত সোমবাৰৰ পৰা মহাকুণ্ডমেলাৰ আৰম্ভ\nগুৱাহাটীত হাস্পতালৰ আই চি ইউৰ ভিতৰত অনাধিকাৰ প্ৰৱেশৰ অপৰাধত আটক হ'ল ৩ সাংবাদিক • গুৱাহাটীত হাস্পতালৰ আই চি ইউৰ ভিতৰত অনাধিকাৰ প্ৰৱেশৰ অপৰাধত আটক হ'ল ৩ সাংবাদিক • ভাৰতীয় ক্ৰিকেটাৰক হত্যাৰ ভাবুকি অসমৰ যুৱকৰ! • ভাৰতীয় ক্ৰিকেটাৰক হত্যাৰ ভাবুকি অসমৰ যুৱকৰ! • ৰহাৰ খলিহামাৰীত জ্বলা-কলা খোৱাইছে পথৰ দুৰৱস্থাই, VIDEO • ক্ষিৰোদ বৰুৱা আন্তঃজিলা ফুটবল, উদ্বোধনী খেলত শদিয়াৰ জয়লাভ • ক্ষিৰোদ বৰুৱা আন্তঃজিলা ফুটবল, উদ্বোধনী খেলত শদিয়াৰ জয়লাভ • নাৰায়ণপুৰৰ জনাঞ্চলত বাঘ উদ্ধাৰ… • লালুকত দাৰে ঘপিয়াই বৃদ্ধক হত্যাৰ চেষ্টা কিশোৰৰ! উত্তেজিত ৰাইজে জ্বলাই দিলে ঘৰ... • ৰহাত দিন দুপৰতে চোৰে লুটিলে মূল্যবান সামগ্ৰী, VIDEO\nডিজিটেল সংবাদ, চামগুৰিঃ প্ৰাকৃতিক সৌন্দৰ্যৰে ভৰপুৰ নগাঁও জিলাৰ চাপানালাত সোমবাৰ আৰু মঙলবাৰে দুদিনীয়া বৰ্ণাঢ্য কাৰ্যসূচীৰে মহাকুণ্ডমেলাৰ আয়োজন কৰা হৈছে৷ নগাঁও-কাৰ্বিআংলঙ জিলাৰ সীমান্তৱৰ্তী চোৱাং বনাঞ্চলৰ অন্তৰ্গত লেমলেমী নামৰ চিৰসেউজ পাহাৰখনৰ শিলাময় বুকুতে সৃষ্টি হৈছে অপূৰ্ব সুন্দৰ চম্পাৱতী জলপ্ৰপাত৷ নগাঁও জিলাৰ পুৰণি সদৰস্থান পুৰণিগুদামৰ পৰা মাত্ৰ পোন্ধৰ কিলোমিটাৰ দূৰৈত অৱস্থিত প্ৰকৃতি আৰু পৰ্যটনৰ উৎকৃষ্ট ঠাই চাপানালাৰ চম্পাৱতী জলপ্ৰপাত আৰু ইয়াৰ চৌপাশৰ নৈসৰ্গিক সৌন্দৰ্য উপভোগ কৰিবলৈ সম্প্ৰতি দেশী-বিদেশী পৰ্যটক, প্ৰকৃতিপ্ৰেমী তথা বনভোজ দলৰ আগমনে চাপানালাত উৎসৱমুখৰ পৰিৱেশৰ সৃষ্টি কৰিছে৷\n৩৭ নং ৰাষ্ট্ৰীয় ঘাইপথ, পুৰণিগুদাম-গড়মূৰৰ পৰা পোন্ধৰ কিলোমিটাৰ একা-বেঁকা পথ অতিক্ৰম কৰিলেই সেউজীয়া পাহাৰৰ শিখৰৰ পৰা শিলত ঠেকা খাই দুৰ্বাৰ গতিৰে বৈ অহা চম্পাৱতী জলপ্ৰপাত পোৱা যায়৷ মহাভাৰতত বৰ্ণিত হংসধ্বজ ৰজাৰ অপূৰ্ব সুন্দৰী ৰাজকুঁৱৰী চম্পাৱতীৰ সৃষ্টিকৰ্তা ব্ৰহ্মাৰ পুত্ৰ ব্ৰহ্মপুত্ৰৰে নিবিড় প্ৰেম আৰু সতীত্বৰ গৌৰৱক জীয়াই ৰখা চম্পাক সেৱা কৰি মনোবাঞ্চা পুৰণ কৰাৰ মানসেৰে অতীজৰে পৰা দেশী-বিদেশী পৰ্যটক তথা বনভোজ দল আৰু ভক্তপ্ৰাণ ৰাইজৰ মাঘী সপ্তমী তিথিৰ দিনা চাপানালালৈ আগমন ঘটে৷\nপ্ৰকৃতিৰ অনুপম সৌন্দৰ্যময় চম্পাৱতী জলপ্ৰপাতৰ মূলঘাটত মাঘী সপ্তমীৰ দিনা বিভিন্নজনে মনৰ কামনা পূৰণৰ বাবে চাকি-বন্তি, ধূপ জ্বলায়৷ ভক্তসকলে আশা কৰে ঘাটত স্নান কৰিলে শিৱৰ দৰ্শন হ’ব৷ বহুতে বিশ্বাস কৰে ঘাটত স্নান কৰিলে আৰু চাকি-বন্তি জ্বলালে মনোকামনা পূৰ্ণ হ’ব৷ পৰ্যটনৰ বিবিধ সম্ভাৰেৰে ভৰপুৰ চাপানালাৰ চম্পাৱতী জলপ্ৰপাত প্ৰতিবছৰৰ মাঘী শুক্লা ষষ্ঠ তিথি আৰু সপ্তমী তিথিত(সৰস্বতী পূজাৰ পাছদিনা) জনসমুদ্ৰত পৰিণত হয়৷ মাঘৰ শুক্লা সপ্তমী তিথিত স্নান আৰু দৰ্শনেৰে পূণ্য অৰ্জন কৰিবৰ কাৰণে এইবাৰো সহস্ৰাধিক ভক্তপ্ৰাণ ৰাইজৰ চাপানালালৈ আগমন ঘটিব৷\nশ্বিলঙত দ্বিতীয় দিনৰ জেৰাৰ বাবে সাজু কুনাল ঘোষ\nসোমবাৰে পুনৰ বৃদ্ধি পেট্ৰ’ল-ডিজেলৰ মূল্য\nগুৱাহাটীত হাস্পতালৰ আই চি ইউৰ ভিতৰত অনাধিকাৰ প্ৰৱেশৰ অপৰাধত আটক হ’ল ৩ সাংবাদিক\nলালুকত দাৰে ঘপিয়াই বৃদ্ধক হত্যাৰ চেষ্টা কিশোৰৰ! উত্তেজিত ৰাইজে জ্বলাই দিলে ঘৰ…\nআগৰ\tপিছৰ 1 of 3,440


দ্বিতীয় জন ফখৰুদ্দিন আলি আহমেদ পাবলৈ সক্ষম নে বৰপেটাবাসী ? - Alternative Media Forum\nHome আব্দুল খালেক দ্বিতীয় জন ফখৰুদ্দিন আলি আহমেদ পাবলৈ সক্ষম নে বৰপেটাবাসী ?\nMain Uddin আব্দুল খালেক,\nফখৰুদ্দিন আলি আহমেদৰ নাম নজনা অসমীয়া হয়তো এজন ও নোলাৱ (প্রথম আৰু একমাত্র অসমীয়া ৰাষ্ট্রপতি ), এইজন যুগ নির্মাতাই জনিয়া সমষ্টিক প্রতিনিধ্ত্ব কৰিছিল – ১৯৫৭-৬২ আৰু ১৯৬২-৬৭ চন লৈকে যিনে সমষ্টিৰ প্রতিটো চুকে কোণে নিজৰ সপোন বোৰ ৰুইচিল কিন্তু কালৰ সোতত বাস্তব কৰিব পৰা নাছিল ! তেখেত বৰপেটা লোকসভাৰ পৰাই সংসদলৈ নির্বাচিত হৈ কেন্দ্রীয় মন্ত্রীও হৈছিল। ইতিহাস যেন আকৌ পুনৰাবৃত্তি কৰিব বিচাৰি আছে আৰু বৰপেটাবাসীৰ সেউজ সংকেতৰ অপেক্ষাৰত।\nইতিহাসৰ পাত লুটিয়াই লুটিয়াই চফল ডেকা সাংবাদিক আ: খালেক চাহেবে ফখৰুদ্দিন আলি আহমেদৰ সপোন বোৰক বাস্তব কৰিবলৈ ৰাজনীতিত যোগ দিয়ে ! ভাগ্য সুপ্রসন্ন আছিল অতিকৈ পিছপৰা বৰতাৰী গাঁওৰ কৃষক পুত্র আব্দুল খালেকে ২০০৬ চনত জনিয়াৰ বিধায়ক নির্বাচিত হয় ! খালেক চাহাবে চৰকাৰী ৰঙা ফিটাত আবদ্ধ হৈ থকা কাম বোৰ নতুনকৈ আৰম্ব করে ! যাৰ ফলশ্রুতিত কলগাচিয়া পূর্ণ আৰক্ষী থানা ঘোষনা হয় যাতে মহকুমা হোৱাত কোনো প্রোটকল জাতীয় বাধা নাহে ! শেষত মহকুমাও ঘোষিত হয়। বৰপেটা চিভিল হস্পিটাল কলগাছিয়াত স্থাপন হয়। অভয়াপুৰী ভায়া হৈ বৰপেটা সংযোগী পথ নির্মান আৰম্ব হয় আৰু দুখন কৈ বৃহৎ পকী দলং নির্মান হয় ( মানাহ নদীত এখন আৰু বেকী নদীত এখন ) ! ৰাষ্টীয় ব্যাঙ্কৰ শাখা কলগাচিয়াত স্থাপন কৰাত আগভাগ লয় ! অসম সাহিত্য সভাৰ কলগাচিয়া অধিবেশন ১০০% সংখ্যালগু বসতি প্রধান অঞ্চলত অনুষ্ঠিত হোৱাত খালেক চাহাবৰ অবদানক কোনোৱ নুই কৰিব নোৱৰে ! এই অধিবেশনৰ দ্বাৰা বুজাই দিয়াৰ চেষ্টা কৰা হৈছিল -” অসমীয়া ভাষাৰ ভবিষ্যত এই তথাকথিত মিঞা সকলৰ হাতত, চৰ-চাপৰিবাসীয়েই জীয়াই ৰাখিব ! অসমীয়া ভাষা, চৰ-চাপৰিৰ মিঞা সকলৰ চৰ্চা অবিহনে কালৰ বুকুত হেৰাই নেযাব বুলি কোনোৱে নদি কব নোৱাৰে !”\nএইখিনিতে এটা কথা উনুকিযাব বিচাৰো – এইজনেই সেই আব্দুল খালেক যিয়ে কলেজীয়া ছাত্র জীবনত প্রাক্তন আছু নেতা শংকৰ প্রসাদ ৰায়ক নির্বাচনত হৰুবাই ছাত্র একতা সভা দখল কৰিছিল ! আজিও তেখেতৰ সেই একে উদ্যম দেখা পোৱা যায় !নামনি অসমৰ এটা বলিষ্ঠ কন্ঠ , তেওঁক আপুনি বেয়া পাব পাৰে কিন্তু উলাই কৰিব নোৱাৰে। তেওঁৰ কথন শৈলীৰ সৈতে বা তেওঁৰ মতৰ সৈতে আপুনি একমত নহ’ব পাৰে কিন্তু তেওঁৰ বাকপটুতা, কৰ্মদক্ষতা, দুৰদৰ্শিতা, নিপুণতা, সংগঠক হিচাবে, নেতৃত্বক আপুনি স্বীকাৰ কৰিবই লাগিব। তেওঁক এচামে বেয়া পালেও এটা বৃহৎ চামে কিন্তু তেওঁক নিস্বাৰ্থভাৱে ভাল পায় । কাৰণ মাটিৰ সৈতে সম্পৰ্ক থকা সমস্যাৰ বিষয়ে তেওঁ অৱগত কামৰ মানুহ । তেখেত এইবেলি বৰপেটা লোকসভা সমষ্টিৰ কংগ্রেছ দলৰ প্রার্থী আব্দুল খালেক চাহাব ! ব্যক্তিগত ভাবে লগ পোৱা বা টেলিভিচনৰ পর্দাত দেখা প্রতি জন ব্যাক্তিয়েই স্বীকাৰ কৰিব লাগিব যে দ্বিতীয় জন ফখৰুদ্দিন আলি আহমেদ হোৱাৰ পথত!\nফখৰুদ্দিন আলি আহমেদৰ সপোন বোৰ বাস্তব কৰিব পাৰিব নে নোৱাৰে সেযা সময়ে আৰু বৰপেটা লোকসভা সমষ্টিৰ ৰাইজে উত্তৰ দিব !\nTags # আব্দুল খালেক\nLabels: আব্দুল খালেক


‘বৈকল্পিক ৰাজনীতিৰ সন্ধানত’ : জাতীয়তাবাদৰ নিৰ্মোহ পৰ্যবেক্ষণেৰে সমৃদ্ধ এখন ব্যতিক্ৰম গ্ৰন্থ কিশোৰ কুমাৰ কলিতা - মুক্ত চিন্তা\n‘বৈকল্পিক ৰাজনীতিৰ সন্ধানত’ : জাতীয়তাবাদৰ নিৰ্মোহ পৰ্যবেক্ষণেৰে সমৃদ্ধ এখন ব্যতিক্ৰম গ্ৰন্থ কিশোৰ কুমাৰ কলিতা\nঅসমৰ নৱপ্ৰজন্মৰ যিকেইজন ৰাজনৈতিক বিশ্লেষক তথা সমালোচকৰ লিখনশৈলী আৰু বিশ্লেষণে এক নতুন ধাৰাৰ সৃষ্টি কৰিবলৈ সক্ষম হৈছে, সেইসকলৰ ভিতৰত জিতেন বেজবৰুৱা অন্যতম। বেজবৰুৱাৰ ‘বৈকল্পিক ৰাজনীতিৰ সন্ধানত’ (প্ৰকাশ কাল : নৱেম্বৰ, ২০১৭) শীৰ্ষক গ্ৰন্থখনে অসমীয়া ৰাজনৈতিক, সামাজিক সমালোচনা তথা ব্যাখ্যাৰ ক্ষেত্ৰখনক নতুন ধৰণেৰে সমৃদ্ধ কৰিছে বুলি ক’ব পাৰি। ডিব্ৰুগড়ৰ ‘মুক্ত চিন্তা প্ৰকাশন’ৰদ্বাৰা প্ৰকাশিত এই গ্ৰন্থখন বেজবৰুৱাৰ মুঠ ১৯টা ভিন্নধৰ্মী প্ৰবন্ধ (আৰু এলানি বিতৰ্ক)ৰ সংকলন। এই আটাইবোৰ প্ৰবন্ধৰে মূল বিষয়বস্তু হ’ল জাতীয়তাবাদ। জাতীয়তাবাদৰ স্বৰূপ উদ্ঘাটন তথা তাৰ সাংস্কৃতিক ৰাজনীতিৰ বিভিন্ন দিশ বিশ্লেষণৰ উদ্দেশ্য আগত ৰাখি লেখকে সাম্প্ৰদায়িকতাবাদ, বৰ্ণবাদ, পুৰুষতন্ত্ৰ, যৌনতা, গান আদি বিষয়ত নিজৰ সূক্ষ্ম পৰ্যবেক্ষণ নিৰ্মোহভাৱে ব্যক্ত কৰিছে।\nগ্ৰন্থখনৰ পাতনিতে লেখকে নিজৰ ৰাজনৈতিক ধ্যান-ধাৰণাৰ বিষয়ে পাঠকৰ আগত এক স্পষ্ট দৃষ্টিভংগী দাঙি ধৰিছে। তেওঁ কৈছে – “মোৰ বোধেৰে সমাজত বাস কৰা প্ৰাণী হিচাপে কোনো মানুহৰ পক্ষেই অৰাজনৈতিক বা ৰাজনীতিমুক্ত হোৱাটো সম্ভৱ নহয়। কেৱল ইতৰ প্ৰাণীৰ বাবেহে হয়তো সেইটো সম্ভৱ। প্ৰতিখন সমাজতে বিভিন্নধৰণৰ সামাজিক প্ৰতিষ্ঠানসমূহ, সংস্কৃতি-পৰম্পৰা, জীৱন-আচৰণ তথা চিন্তাধাৰাৰ মাজত বহুতো ক্ষমতাৰ গাঁথনি প্ৰোথিত হৈ থাকে। সামাজিক জীৱনৰ এই অংগসমূহে একে সময়তে ক্ষমতাৰ গাঁথনিসমূহক ধাৰণো কৰি থাকে আৰু সিবোৰৰ পুনৰুৎপাদনো কৰি থাকে। ... এনেদৰেই সমাজত চলি থকা শোষণ আৰু অৱদমনসমূহে স্বাভাৱিকীকৃত ৰূপ লাভ কৰে। গতিকে তাৰ মাজত জীয়াই থকা মানুহৰ বাবে ৰাজনীতি উশাহ-নিশাহৰ দৰেই অপৰিহাৰ্য বস্তু। হয় তেওঁ (কেতিয়াবা সচেতনভাৱে, সৰহ ক্ষেত্ৰতেই অৱচেতনভাৱে) ক্ষমতাৰ সকলো গাঁথনি নিৰ্বিবাদে মানি লৈ চুপে-চাপে জীয়াই থাকিব পাৰে, নতুবা সিবিলাকৰ বিৰুদ্ধে বিদ্ৰোহ ঘোষণা কৰাৰ প্ৰত্যাহ্বান গ্ৰহণ কৰিব পাৰে। প্ৰতিজন মানুহেই ইয়াৰ ভিতৰত যিকোনো এটা কৰিবই লাগিব, আৰু ইয়াৰ দুয়োটাই হ’ল ৰাজনীতি।” (পৃ. ঘ) ‘বিকল্প ৰাজনীতিৰ প্ৰসংগত’ শীৰ্ষক প্ৰবন্ধত লেখক বেজবৰুৱাই দ্বিধাহীনভাৱে কৈছে যে সম্প্ৰতি অসমত বিকল্প ৰাজনীতিৰ কথা বিভিন্ন মহলত সঘনে উচ্চাৰিত হৈছে যদিও কোনেও এক কংক্ৰিট বিকল্পৰ প্ৰস্তাৱ দাঙি ধৰিব পৰা নাই। বিৰোধী দলসমূহে লগ লাগি যিমানেই বিকল্পৰ কথা নকওক লাগিলে, যিমানেই যোগ-বিয়োগ, পূৰণ-হৰণ নকৰক লাগিলে, তাৰপৰা যে বিকল্প ৰাজনীতি জন্ম হোৱাটো সম্ভৱ নহয়, তাক লেখকে দৃঢ়তাৰে কৈছে। বিকল্পৰ নিৰ্বাচনী বুজা-পৰা আৰু বাস্তৱত বিকল্প ৰাজনীতিৰ জন্ম দিয়াটো যে দুটা সুকীয়া প্ৰত্যাহ্বান, তাক ব্যাখ্যা কৰি লেখক বেজবৰুৱাই হিন্দু জাতীয়তাবাদ-কেন্দ্ৰিক ভাৰতীয় জনতা পাৰ্টিৰ সৰ্বগ্ৰাসী আগ্ৰাসনৰ বিৰুদ্ধে কেনেদৰে এক বিকল্প ৰাজনীতিৰ জন্ম দিব পৰা যায়, সেই সন্দৰ্ভত মত ব্যক্ত কৰিছে এনেদৰে – “এইটো স্বীকাৰ কৰিব লাগিব যে হিন্দু জাতীয়তাবাদ হ’ল এক গণ আন্দোলন (হ’ব পাৰে সি গণতন্ত্ৰ-বিৰোধী) আৰু গণ আন্দোলনৰ স্তৰত মতাদৰ্শগতভাৱে তাক পৰাস্ত কৰিব পাৰিব লাগিব। হিন্দু জাতীয়তাবাদ আৰু নব্য উদাৰতাবাদৰ বিৰুদ্ধে এক বহল গণসংগ্ৰামৰ জন্ম দিব লাগিব, যিটোৱে জনসাধাৰণৰ ক্ষোভক সংগঠিত আৰু ঘনীভূত ৰূপ দি এক ৰাজনৈতিক উদ্দেশ্যৰ দিশে আগ বঢ়াই নিব পাৰিব। এই সংগ্ৰামখন নিশ্চয়কৈ এখন সমাজবাদী সংগ্ৰাম হ’ব।” (পৃ. ১৫০)\nঅসমীয়া গানৰ পাঠ (text) সন্দৰ্ভত বিস্তাৰিত আলোচনা খুব কমেই হয়। যি যৎকিঞ্চিৎ আলোচনা হয়, সেইবোৰত অনুপস্থিত থাকে ৰাজনৈতিক, সামাজিক বা আৰ্থিক প্ৰেক্ষাপট। গ্ৰন্থখনৰ ‘সাম্প্ৰতিক অসমীয়া গান : দুটামান পৰ্যবেক্ষণ’ শীৰ্ষক প্ৰবন্ধটো এক অমূল্য সংযোজন বুলি ভাবিব পাৰি। অসমীয়া আধুনিক গানসমূহক মূলতঃ উভতি যোৱাৰ গান বুলি অভিহিত কৰি লেখকে এই গানবোৰত সদায় এক নৈতিক ফ্ৰেমৱৰ্ক আৰোপ কৰা হয় বুলি কৈছে। এই নৈতিক ফ্ৰেমৱৰ্কত ৰাখি চহৰক অংকন কৰা হয়, য’ত ওপৰৰ পিনে থাকে গাঁও আৰু তলৰ পিনে চহৰ। সংকীৰ্ণ প্ৰথাবদ্ধ সমাজৰপৰা মূৰ দাঙি উঠা ভাৰতীয় জাতিৰ বাবে ছেকুলাৰ ৰাজহুৱা সংস্কৃতি গঢ়ি তোলাৰ প্ৰয়োজনীয়তাৰ কথা উল্লেখ কৰি তাৰ মাজতে জাতীয়তাবাদৰ নিৰংকুশ আধিপত্য বৰ্তাই ৰখা প্ৰক্ৰিয়াটো অব্যাহত আছে বুলি লেখকে কৈছে। প্ৰবন্ধটোৰ এঠাইত আছে – “ধৰ্মীয় ঐতিহ্য আৰু আধুনিকতাৰ সংমিশ্ৰণেৰে তৈয়াৰ কৰা এই দুই ভাবধাৰাই দুই কূল ৰক্ষা কৰিছিল। ইয়াৰে মাতৃ হিচাপে জাতিৰ ধাৰণাটোৱে জাতি আৰু মাতৃক একাকাৰ কৰি মাতৃৰ ধাৰণাটোকো এক পৱিত্ৰতাৰ জ্যোতিৰ্মণ্ডলেৰে আৱৰি পেলাইছিল। ... মাতৃৰ কোলালৈ উভতি যোৱাৰ অৰ্থ – জাতিটোৰ হৃদিস্থলত প্ৰবেশ কৰা, জন্মভূমিৰ কেঁচা মাটিৰ লগত একাত্ম হোৱা। আমি ক’ব খোজো যে অসমীয়া আধুনিক গানৰ মূল প্ৰৱণতাটোৱেই হ’ল এই মাতৃৰ কোলালৈ উভতি যোৱাৰ প্ৰৱণতা। এই উভতনিৰ বিভিন্ন আৰু বিচিত্ৰ ৰূপ আমি দেখিবলৈ পাওঁ।” (পৃ. ৩৭) শেহতীয়া অসমীয়া দুটিমান গানত উভতি নহাৰ প্ৰৱণতাও দৃশ্যমান হৈছে বুলি লেখকে কৈছে। অসমীয়া প্ৰায়বোৰ গানত সদায়েই নাৰীবিদ্বেষী পুৰুষজাতিক বৈশিষ্ট্যবোৰ ফুটি উঠাৰ কথা কৈ লেখকে অসমীয়া মানুহৰ জনজাতীয় সমাজখনৰ প্ৰতি থকা অৱমাননাসূচক দৃষ্টিভংগীও যে গানৰ কথাবোৰত প্ৰকাশ ঘটে তাক সুন্দৰকৈ ব্যাখ্যা কৰিছে।\nঅসমীয়া প্ৰবন্ধ সাহিত্যত এই গ্ৰন্থখনে যথাযথ মৰ্যাদা লাভ কৰিব বুলি আশা কৰিলো।\nNo Comments : "‘বৈকল্পিক ৰাজনীতিৰ সন্ধানত’ : জাতীয়তাবাদৰ নিৰ্মোহ পৰ্যবেক্ষণেৰে সমৃদ্ধ এখন ব্যতিক্ৰম গ্ৰন্থ কিশোৰ কুমাৰ কলিতা"


4-fake-tet-teacher-arrested-by-hajo-police-tv-dhiraj– News18 assam\nFake Teacher : হাজো আৰক্ষীৰ জালত চাৰি ভুৱা শিক্ষক, ভুৱা মাৰ্কশ্বিট–চাৰ্টিফিকেটৰ সহায়ত লৈছিল টেট শিক্ষকৰ চাকৰি\nএই আটাইকেইজন টেট শিক্ষকে চিৰাং আৰু বাক্সা জিলাত এমাহ পূৰ্বে নিযুক্তি লাভ কৰিছিল।\nLast Updated : October 04, 2021, 14:24 IST\nমাটিৰ দালালৰ পিছতে এইবাৰ ভুৱা টেট শিক্ষকৰ বিৰুদ্ধে আৰক্ষীৰ বৃহৎ অভিযান। নিশা হাজোৰ বিভিন্ন প্ৰান্তত কামৰূপ আৰক্ষীয়ে চলালে ভুৱা টেট শিক্ষকৰ বিৰুদ্ধে অভিযান। এই অভিযানত ভুৱা মাৰ্কশ্বিট আৰু চাৰ্টিফিকেটেৰে টেটত নিযুক্তি পোৱা চাৰিগৰাকীকৈ টেট শিক্ষকক আটক কৰিবলৈ সক্ষম হৈছে কামৰূপ আৰক্ষীয়ে।\nআটক হোৱা ভুৱা শিক্ষককেইজন হৈছে হাজোৰ বঙালপাৰাৰ আজিজুৰ ৰহমান, মনোৱাৰ হুছেইন আৰু আন্ধুপাৰাৰ মনোৱাৰ খানৰ লগতে ছহিবুৰ ৰহমান। এই আটাইকেইজন টেট শিক্ষকে চিৰাং আৰু বাক্সা জিলাত এমাহ পূৰ্বে নিযুক্তি লাভ কৰিছিল।\nইফালে, মুখ্যমন্ত্ৰী হিমন্ত বিশ্ব শৰ্মাই কয়, ‘‘আমাৰ হাতত ৩৬জন ভুৱা শিক্ষকৰ নাম আছে। তাৰ ভিতৰত ২২ জনক গ্ৰেপ্তাৰ কৰা হৈছে। আৰক্ষীৰ অভিযান চলি আছে। বাকীসকলকো আমি শীঘ্ৰেই গ্ৰেপ্তাৰ কৰিম।’’\nFirst published: October 04, 2021, 14:24 IST\nassamAssam PoliceTET Teacher\nGuru Ast|Zodiac Sign: বৃহস্পতি ৩০ দিনৰ বাবে অস্ত যাব ! এই ৪ টা ৰাশিৰ লোকসকলৰ বাবে ধনৰ বৰষুণ হ'ব , আনসকলৰ চৰম সংকট ...\nTragic Story Of Old Lady: কংগ্ৰেছৰ দিনতো নাপালে বিজেপিৰ দিনতো পোৱা নাই, পোন্ধৰ বছৰ ধৰি আবেদন কৰিও চৰকাৰী গৃহৰ পৰা বঞ্চিত বৃদ্ধা


Elemod in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Elemod ar byavahar, ppali, parshwakriya, upkaar, kriya-pratikriya aaru satarkatabani\nElemod ৰ মূল্য আৰু পেকৰ চাইজ - Elemod Price and Pack Size in Assamese - Elemod ar mulya aaru pakor size\nElemod की जानकारी\nElemod ৰ লাভ আৰু ব্যৱহাৰসমূহ- Elemod Benefits & Uses in Assamese- Elemod ar laabh aaru byavaharsamuh\nElemod ৰ পালি আৰু সেয়া কেনেদৰে ল'ব- Elemod Dosage & How to Take in Assamese - Elemod ar paali aaru xeya kenedore lobo\nElemod ৰ পাৰ্শ্চক্ৰিয়াসমূহ- Elemod Side Effects in Assamese- Elemod ar parshwakriyasamuh\nElemod সংক্ৰান্ত সতৰ্কতাবাণীসমূহ- Elemod Related Warnings in Assamese- Elemod xonkranta xatarkatabanisamuh\nঅইন দৰৱৰ সৈতে Elemodৰ গুৰুতৰ ক্ৰিয়া-প্ৰতিক্ৰিয়া- Severe Interaction of Elemod with Other Drugs in Assamese- Oinor xoite Elemod ar gurutor kriya-pratikriya\nElemod মতভেদসমূহ- Elemod Contraindications in Assamese- Elemod nishedhsamuh\nElemod ৰ বিষয়ে সততে সোধা প্ৰশ্নসমূহ- Frequently asked Questions about Elemod in Assamese- Elemod ar bikhoye satate xodha prashnasamuh\nখাদ্য আৰু মদৰ সৈতে Elemod ক্ৰিয়া-প্ৰতিক্ৰিয়া- Elemod Interactions with Food and Alcohol in Assamese- khadya aaru modor xoite Elemod kriya-pratikriya\nElemod ৰ লাভ আৰু ব্যৱহাৰসমূহ - Elemod Benefits & Uses in Assamese - Elemod ar laabh aaru byavaharsamuh\nElemod তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nElemod ৰ পালি আৰু সেয়া কেনেদৰে ল'ব - Elemod Dosage & How to Take in Assamese - Elemod ar paali aaru xeya kenedore lobo\nElemod-ৰ উপাদানসমূহ - Elemod Active Ingredients in Assamese - Elemod-ar upadaansamuh\nElemod ৰ পাৰ্শ্চক্ৰিয়াসমূহ - Elemod Side Effects in Assamese - Elemod ar parshwakriyasamuh\nগৱেষণাৰ ভিত্তিত, Elemod ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nElemod সংক্ৰান্ত সতৰ্কতাবাণীসমূহ - Elemod Related Warnings in Assamese - Elemod xonkranta xatarkatabanisamuh\nElemod-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Elemodএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Elemod পুনৰাই গ্ৰহণ নকৰিব।\nElemod-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Elemod গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Elemod গ্ৰহণ কৰিব নালাগে।\nবৃক্কত Elemod কি প্ৰভাৱ দেখা গৈছে?\nElemodৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Elemod কি প্ৰভাৱ দেখা গৈছে?\nElemodৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Elemod ৰ কি প্ৰভাৱ দেখা গৈছে?\nElemodৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Elemodৰ গুৰুতৰ ক্ৰিয়া-প্ৰতিক্ৰিয়া - Severe Interaction of Elemod with Other Drugs in Assamese - Oinor xoite Elemod ar gurutor kriya-pratikriya\nElemod তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nElemod মতভেদসমূহ - Elemod Contraindications in Assamese - Elemod nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Elemod লোৱা অনুচিত যাতে -\nElemod ৰ বিষয়ে সততে সোধা প্ৰশ্নসমূহ - Frequently asked Questions about Elemod in Assamese - Elemod ar bikhoye satate xodha prashnasamuh\nএই Elemod-এ অভ্য়াস বা নিচাৰ সৃষ্টি কৰে নেকি?\nনহয়, Elemodয়ে অভ্যাসৰ সৃষ্টি নকৰে।\nElemod লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু ডাক্তৰৰ পৰামৰ্শ মতেহে Elemod লওক।\nহয়, মানসিক বিসংগতিৰ চিকিত্সাৰ ক্ষেত্ৰত Elemodৰ ব্যৱহাৰ উপকাৰী।\nখাদ্য আৰু মদৰ সৈতে Elemod ক্ৰিয়া-প্ৰতিক্ৰিয়া - Elemod Interactions with Food and Alcohol in Assamese - khadya aaru modor xoite Elemod kriya-pratikriya\nখাদ্য আৰু Elemodৰ ক্ৰিয়া-প্ৰতিক্ৰিয়া\nখাদ্যৰ সৈতে Elemod লোৱাট নিৰাপদ।\nমদ আৰু Elemodৰ মাজৰ প্ৰতিক্ৰিয়া\nElemodৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nElemod ৰ অনুকল্প - Substitutes for Elemod in Assamese\nআপুনি বা আপোনাৰ পৰিয়ালৰ কোনোবাই Elemod লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Elemod ব্যৱহাৰ কৰিছিল নেকি?\nআপুনি কিমান পৰিমাণে Elemod সেৱন কৰিছিল?\nআপুনি Elemod ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Elemod সেৱন কৰে?


কৃত্ৰিম বান! স্কুটীসহ নলাত সোমাল কনিবষ্টল দম্পতী, ভাইৰেল ভিডিঅ’ - NEWS8 NorthEast\nHome/অসমীয়া/কৃত্ৰিম বান! স্কুটীসহ নলাত সোমাল কনিবষ্টল দম্পতী, ভাইৰেল ভিডিঅ’\nকৃত্ৰিম বান! স্কুটীসহ নলাত সোমাল কনিবষ্টল দম্পতী, ভাইৰেল ভিডিঅ’\nনিউজ ডেস্কঃ অসম অথবা উত্তৰ-পূবেই নহয়, সমগ্ৰ ভাৰতৰ প্ৰান্তে প্ৰান্তে বাৰিষাৰ বানে ধাৰণ কৰিছে সংহাৰী ৰূপ। বিশেষকৈ চৰঞ্চালত এজাক বৰষুণৰ পিছতে সৃষ্টি হোৱা কৃত্ৰিম বানে জ্বলাকলা খুৱাইছে সাধাৰণ জনতাক। এই কৃত্ৰিম বানৰ কবলত পৰি প্ৰাণো হেৰুৱাবলগীয়া হৈছে বিভিন্ন জনে।\nউত্তৰ প্ৰদেশৰ আলিগড় জিলাত বাৰিষাৰ প্ৰথমজাক বৰষুণতে শনিবাৰে পৌৰ নিগমৰ স্মাৰ্ট চিটিৰ পৰিকল্পনা কৃত্ৰিম বানত জাহ যায়। মাত্ৰ ৪৫ মিনিটৰ বৰষুণৰ পিছতে সমগ্ৰ চহৰখনৰ আৱাসিক অঞ্চল, পথ আৰু নলাবোৰ বৰষুণৰ পানীৰে প্লাৱিত হৈ পৰাত সাগৰসদৃশ পৰিৱেশৰ সৃষ্টি হয়।\nইফালে, বহু অঞ্চলত কিছু সময়ৰ পিছতে জমা হোৱা পানী ওলাই যায় যদিও তাৰ ফলত সৃষ্টি হোৱা বোকাময় পৰিস্থিতিয়ে তীব্ৰ সমস্যাৰ সৃষ্টি কৰে সাধাৰণ পথচাৰী আৰু মটৰ চাইকেল আৰোহীসকলৰ বাবে।\nচহৰখনৰ কৃত্ৰিম বান পৰিস্থিতিৰ মাজতে ৰামঘাট ৰোডৰ কিষাণপুৰ তিৰাহাৰ সমীপত এটা নলাত স্কুটীসহ সোমাই পৰে এহাল দম্পতী। যাৰ ভিডিঅ’ ইতিমধ্যে সামাজিক মাধ্যমত ভাইৰেল হৈ পৰিছে।\nবৰষুণৰ সময়ত ৰামঘাট ৰোডৰ কিষাণপুৰ তিৰাহাত অৱস্থিত বাবা মাৰ্কেটৰ সন্মুখত সংঘটিত হয় এই গুৰুতৰ দুৰ্ঘটনা। বন্নাদেৱী থানাত নিয়োজিত কনিষ্টবল দয়ানন্দ সিঙে অসুস্থ পত্নীক স্কুটীৰে চিকিৎসালয়লৈ লৈ যোৱাৰ সময়তে পথৰ কাষৰ এটা নলাত সোমাই পৰে।\nদৰাচলতে বৰষুণৰ পানীৰে পথ আৰু নলা একাকাৰ হৈ পৰাৰ ফলততেই সংঘটিত হয় এই দুৰ্ঘটনা। ঘটনাৰ পিছতে স্থানীয় লোক সকল আগবাঢ়ি আহি কনিষ্টবল দয়ানন্দ সিং আৰু তেওঁৰ পত্নীক নিৰাপদে নলাৰ পৰা বাহিৰ কৰিবলৈ সক্ষম হয়।\nইফালে এই দুৰ্ঘটনাৰ কিছু সময়ৰ পিছতে এগৰাকী মহিলা আৰু এজন যুৱকও নলাত পৰি যায়।\nউল্লেখ্য যে, বৰষুণৰ বাবে চৰা আড্ডা দলং, গুৰুদ্বাৰা ৰোড, ষ্টেচন ৰোড, চেণ্টাৰ পইণ্ট চৌহদ, সমাদ ৰোড, মাৰিছ ৰোড, দীৱানী গেট, চিত্ৰ মহল চৌহদ, কন্ট্ৰল ৰুম, আমিৰ নিশা, ডডপুৰ, লক্ষ্মী বাই মাৰ্গ, কেলা নগৰ আদি সম্পূৰ্ণৰূপে প্লাৱিত হৈ পৰে৷\nতদুপৰি চহৰৰ বহু আৱাসিক অঞ্চলত বৰষুণৰ পানী ঘৰ-দুৱাৰ, দোকান-পোহাৰত প্ৰৱেশ কৰে। কেৱল এয়াই নহয়, পানী জমা হোৱাৰ বাবে পৌৰ নিগমৰ সেৱা ভৱন চৌহদ, জৱাহৰ ভৱন আৰু মেয়ৰৰ কাৰ্যালয়ো প্লাৱিত হৈ পৰে।\nআকাশমাৰ্গতে যাত্ৰীবাহী বিমানত অগ্নিকাণ্ড! হতাহত হোৱাৰ পৰা ৰক্ষা বিমানযাত্ৰী


যেরেমিয়া 42 - पवित्र बाइबिल [ইণ্ডিয়ান ৰিভাইচ ভাৰচন] - (যেরে 42)\nতেতিয়া কাৰেহৰ পুতেক যোহানন, হোচয়াৰ পুতেক যাজনিয়া আদি ফৌজৰ সকলো সেনাপতি আৰু সৰুৰ পৰা বৰলৈকে সকলো প্ৰজাই যিৰিমিয়া ভাববাদীৰ ওচৰলৈ চাপি আহিল।\nতেওঁলোকে তেওঁক ক’লে, “তোমাৰ আগত আমাৰ নিবেদন গ্ৰাহ্য হওঁক আৰু তুমি তোমাৰ ঈশ্বৰ যিহোৱাৰ আগত আমাৰ বাবে, এই সকলো অৱশিষ্ট লোকৰ বাবেই প্ৰাৰ্থনা কৰা, কিয়নো তুমি নিজ চকুৰে দেখিছা যে অধিক লোকৰ পৰা আমি অলপ মাথোন অৱশিষ্ট আছোঁ।\nআমি কোন বাটেদি যোৱা উচিত আৰু কি কাৰ্য কৰা উচিত ইয়াকে দেখুৱাবৰ অৰ্থে তোমাৰ ঈশ্বৰ যিহোৱাক নিবেদন কৰা।”\nতেতিয়া যিৰিমিয়া ভাববাদীয়ে তেওঁলোকক ক’লে, “মই তোমালোকৰ কথা শুনিলোঁ; চোৱা তোমালোকৰ বাক্য অনুসাৰে মই তোমালোকৰ ঈশ্বৰ যিহোৱাৰ আগত প্ৰাৰ্থনা কৰিম আৰু যিহোৱাই তোমালোকলৈ যি যি উত্তৰ দিব, তাৰ সকলো কথা তোমালোকক জনাম, তাৰ একোকে তোমালোকৰ পৰা গুপুতে নাৰাখিম।”\nতেতিয়া তেওঁলোকে যিৰিমিয়াক ক’লে, “তোমাৰ ঈশ্বৰ যিহোৱাই তোমাৰ দ্বাৰাই যি যি বাক্য আমালৈ কৈ পঠিয়াব, সেই সকলো বাক্য অনুসাৰে আমি যদি কাৰ্য নকৰোঁ, তেন্তে যিহোৱা আমাৰ বিৰুদ্ধে সত্য আৰু বিশ্বাসী সাক্ষী হওঁক।\nআমাৰ ঈশ্বৰ যিহোৱাৰ বাক্য আমি পালন কৰিলে আমাৰ মঙ্গল কাৰণে, আমি যিজনৰ ওচৰলৈ তোমাক পঠিয়ালোঁ, আমাৰ ঈশ্বৰ সেই যিহোৱাৰ বাক্য ভাল বা বেয়া হওঁক, আমি তাক পালন কৰিম।”\nপাছত দহ দিনৰ মুৰত যিহোৱাৰ বাক্য যিৰিমিয়াৰ ওচৰলৈ আহিল।\nতেতিয়া তেওঁ কাৰেহৰ পুতেক যোহাননক আৰু তেওঁৰ লগত থকা সকলো সেনাপতিক আৰু সৰুৰ পৰা বৰলৈকে সকলো প্ৰজাক মাতি আনিলে।\nআৰু তেওঁ তেওঁলোকক ক’লে, “তোমালোকৰ নিবেদন জনাবলৈ যিজনৰওচৰলৈ মোক পঠিয়াইছিলা, সেই ইস্ৰায়েলৰ ঈশ্বৰ যিহোৱাই এই কথা কৈছে,\n‘তোমালোকে যদি এতিয়াও এই দেশত বাস কৰা, তেন্তে মই তোমালোকক পাতিম, নাভাঙিম, তোমালোকক ৰুম, নুঘালিম; কিয়নো তোমালোকৰ যি অমঙ্গল কৰিছোঁ, সেই বিষয়ে মই ক্ষান্ত হ’লো।\nযিজনৰ পৰা তোমালোকে ভয়ত আছা, সেই বাবিলৰ ৰজালৈ ভয় নকৰিবা; যিহোৱাই কৈছে, ‘তেওঁলৈ ভয় নকৰিবা; কিয়নো তোমালোকক নিস্তাৰ কৰিবলৈ আৰু তেওঁৰ হাতৰ পৰা তোমালোকক উদ্ধাৰ কৰিবলৈ মই তোমালোকৰ লগত আছোঁ।\nআৰু মই তোমালোকক কৰুণা দান কৰিম; আৰু তোমালোকক দয়া কৰি তোমালোকৰ দেশলৈ তোমালোকক উভটাই আনিম।\n“কিন্তু, আমি এই দেশত বাস নকৰোঁ,” এই বুলি কৈ যদি তোমালোকে তোমালোকৰ ঈশ্বৰ যিহোৱাৰ বাক্য নুশুনা,\nআৰু যদি তোমালোকে কোৱা, যে, “সেয়ে নহ’ব! আমি য’ত ৰণ নেদেখিম, শিঙাৰ শব্দ নুশুনিম, আৰু আহাৰৰ অভাৱত ক্ষুধাতুৰ নহ’ম, সেই মিচৰ দেশত আমি সোমামগৈ, আৰু আমি তাত বাস কৰিম।”\nতেতিয়া হে যিহূদাৰ অৱশিষ্ট ভাগ, তোমালোকে যিহোৱাৰ বাক্য শুনা। ইস্ৰায়েলৰ ঈশ্বৰ বাহিনীসকলৰ যিহোৱাই এই কথা কৈছে: তোমালোকে যদি মিচৰত সোমাবলৈ একেবাৰে সেইফালে মুখ কৰা আৰু তাত বাস কৰিবলৈ যোৱা,\nতেতিয়া তোমালোকে যি তৰোৱাললৈ ভয় কৰিছা সেই তৰোৱালে মিচৰ দেশতেই তোমালোকক লগ পাব আৰু যি দুৰ্ভিক্ষলৈ তোমালোকে ত্ৰাস পাইছা, সেই দুৰ্ভিক্ষই মিচৰ দেশতেই তোমালোকক ঢুকি পাব, আৰু তোমালোক তাতে মৰিবা।\nযিসকল লোকে প্ৰবাস কৰিবৰ অৰ্থে মিচৰত সোমাবলৈ মুখ কৰিব, তেওঁলোক সকলোৰে সেই দশা হ’ব; তেওঁলোক তৰোৱাল, আকাল আৰু মহামাৰীৰ দ্বাৰাই মৰা পৰিব; আৰু মই তেওঁলোকলৈ যি অমঙ্গল ঘটাম, তাৰ পৰা তেওঁলোকৰ কোনেও উদ্ধাৰ কি ৰক্ষা নাপাব।\nকিয়নো ইস্ৰায়েলৰ ঈশ্বৰ বাহিনীসকলৰ যিহোৱাই এই কথা কৈছে: যিৰূচালেম-নিবাসীসকলৰ ওপৰত যেনেকৈ মোৰ ক্ৰোধ আৰু কাপ ঢালি দিয়া হৈছিল, তেনেকৈ তোমালোকে মিচৰ দেশত সোমোৱা সময়ত তোমালোকৰ ওপৰতো মোৰ ক্ৰোধ ঢালি দিয়া হ’ব; আৰু তোমালোক শাও, বিস্ময়, অভিশাপ আৰু নিন্দাৰ বিষয় হ’বা; তোমালোকে এই ঠাই আৰু দেখিবলৈ নাপাবা।’\nহে যিহূদাৰ অৱশিষ্টভাগ, তোমালোকক যিহোৱাই ক’লে; তোমালোক মিচৰত নোসোমাবা! মই আজি তোমালোকক সতৰ্ক কৰিলোঁ, ইয়াক নিশ্চয়ে জানিবা।\nকিয়নো তোমালোকে তোমালোকৰ বিৰুদ্ধে তোমালোকক ভ্ৰান্ত কৰিলা; কাৰণ তোমালোকে মোক নিজৰ ঈশ্বৰ যিহোৱাৰ গুৰিলৈ পঠিয়াই কৈছিলা, যে, ‘তুমি আমাৰ বাবে আমাৰ ঈশ্বৰ যিহোৱাৰ আগত প্ৰাৰ্থনা কৰা; তেতিয়া আমাৰ ঈশ্বৰ যিহোৱাই যি যি ক’ব, সেইদৰে তুমি আমাক জনাবা, আমি তাক কৰিম।’\nপাছে আজি মই তোমালোকক তাক জনালোঁ; কিন্তু যি বিষয়ে তোমালোকৰ ঈশ্বৰ যিহোৱাই মোক তোমালোকৰ ওচৰলৈ পঠিয়াইছিল, সেই বিষয়ৰ কোনো কথাত, তেওঁৰ বাক্যলৈ তোমালোকে কাণ দিয়া নাই।\nএতেকে এতিয়া নিশ্চয়ে জানিবা, যে, তোমালোকে প্ৰবাস কৰিবলৈ যি ঠাইলৈ যাব খুজিছা, সেই ঠাইত তৰোৱাল, আকাল আৰু মহামাৰীৰ দ্বাৰাই মৃত্যুৰ মুখত পৰিবা।”


শচীন-সেহৱাগৰ লগতে কিয় গম্ভীৰকো বাদ দিব বিচাৰিছিল ধোনীয়ে?\nশচীন-সেহৱাগৰ লগতে কিয় গম্ভীৰকো দলৰ পৰা বাদ দিব বিচাৰিছিল ধোনীয়ে?\nভাৰতীয় ক্ৰিকেট দলৰ প্ৰাক্তন অধিনায়ক মহেন্দ্ৰ সিং ধোনীৰ ক্ৰিকেট ভৱিষৎ কি হ’ব তাক লৈ সৰৱ চৰ্চা চলি থকাৰ সময়তে এক বিস্ফোৰণ ঘটাইছে ভাৰতীয় ক্ৰিকেট দলৰ প্ৰাক্তন বাওঁহতীয়া বেটছমেন তথা বৰ্তমানৰ সাংসদ গৌতম গম্ভীৰে।\n২১ জুলাই অৰ্থাৎ দেওবাৰে ভাৰতীয় দল ঘোষণাৰ বাবে মিলিত হ’ব নিৰ্বাচক মণ্ডলী। ৱেষ্ট ইণ্ডিজ ভ্ৰমণৰ বাবে ঘোষণা কৰিব লগীয়া দলত ধোনীয়ে দলত স্থান লাভ কৰি নে নাই সেয়া সকলোৱে অধীৰ আগ্ৰহেৰে বাট চাই থকাৰ সময়তে আৱেগক একাষৰীয়া কৰি দল নিৰ্বাচনত গুৰুত্ব দিব লাগে বুলি গম্ভীৰে মন্তব্য কৰিছে।\n‘ভৱিষ্যতৰ প্ৰতি লক্ষ্য ৰখাটো গুৰুত্বপূৰ্ণ। ধোনী যেতিয়া দলৰ অধিনায়ক আছিল, তেওঁ ভৱিষ্যতৰ প্ৰতি লক্ষ্য ৰাখি বিনিয়োগ কৰিছিল। ধোনীয়ে অষ্ট্ৰেলিয়াত কোৱা মোৰ এতিয়াও মনত আছে যে মই, শচীন আৰু সেহৱাগ একেলগে তিনিওজনে চি বি ছিৰিজ খেলিব নোৱাৰো। কিয়নো তাৰ ষ্টেডিয়াম সমূহ যথেষ্ট ডাঙৰ’। এটা নিউজ চেনেলৰ আছুতীয়া সাক্ষাৎকাৰত এইদৰে কয় গম্ভীৰে।\nইফালে মহেন্দ্ৰ সিং ধোনীৰ নেতৃত্ব সন্দৰ্ভতো প্ৰাক্তন বাঁওহতীয়া বেটছমেন গৰাকীয়ে কেতবোৰ গুৰত্বপূৰ্ণ মন্তব্য কৰে।\n‘যদি আপুনি পৰিসংখ্যা চাই তেন্তে নিশ্চিত ভাৱে ধোনী শ্ৰেষ্ঠ অধিনায়ক। কিন্তু সেইটোৱে এইটো নুবুজায় যে আন আন ভাৰতীয় অধিনায়ক সকল ব্যৰ্থ হৈছে। ভাৰতীয় ক্ৰিকেটত সৌৰভ গাংগুলীৰ অৰিহনাও গুৰুত্বপূৰ্ণ। আমি তেওঁৰ নেতৃত্বতে বিদেশত ছিৰিজ জয় হৈছিলো। বিৰাট কোহলিৰ নেতৃত্বত ভাৰতীয় দলে দক্ষিণ আফ্ৰিকাত এদিনীয়া শৃংখলা আৰু অষ্ট্ৰেলিয়াত টেষ্ট শৃংখলা জয়ী হৈছে’। এই মন্তব্য গম্ভীৰৰ।\nতেওঁ লগতে কয়, ‘এইটো সঁচা যে ধোনীৰ নেতৃত্বত ভাৰতে ২০০৭ টি টুৱেণ্টি আৰু ২০১১ত এদিনীয়া বিশ্বকাপ জয়ী হৈছে। কিন্তু তাৰ মানে এইটো ঠিক নহয় যে সফলতাৰ সকলো কৃতিত্ব তেওঁকে দিব আৰু বিফলতাৰ বাবেও তেওঁকে দোষাৰোপ কৰিব’।


Bhupen Borah : কৰ্তব্যৰত আৰক্ষী বিষয়াক পিটিকা বনাই দিম বুলি ক’লে ব্যৱস্থা ল’বনে নাই? DGPক সুধিলে ভূপেন বৰাই– News18 assam\nBhupen Borah : কৰ্তব্যৰত আৰক্ষী বিষয়াক পিটিকা বনাই দিম বুলি ক’লে ব্যৱস্থা ল’বনে নাই? DGPক সুধিলে ভূপেন বৰাই\nতিতাবৰত তেওঁৰ কেবিনেট মন্ত্ৰীয়ে কৈছে এতিয়া ৰাম নাই অযোধ্যাও নাই। তাৰ মানে তৰুণ গগৈ ৰাম আছিল। তেওঁৰ দিনত অসম অযোধ্যা আছিল। এতিয়া তেওঁলোকৰ মতেই এতিয়া ৰাবনে দেশ চলাই আছে। ক’লে ভূপেন বৰাই।\nLast Updated : January 17, 2022, 13:45 IST\nDGPক সাক্ষাৎ কংগ্ৰেছৰ সভাপতি ভূপেন বৰাৰ। আৰক্ষী সঞ্চালকপ্ৰধানগৰাকীক সাক্ষাৎ কৰি ভূপেন বৰাই সাম্প্ৰতিক কেতবোৰ ঘটনা প্ৰবাহক লৈ তুলিলে প্ৰশ্ন। সংবাদ মাধ্যমৰ আগত এপিচিচিৰ সভাপতি ভূপেন বৰাই কয়, ‘‘কৰ্তব্যৰত আৰক্ষী বিষয়াক পিটিকা বনাই দিম বুলি ক’লে ব্যৱস্থা ল’বনে নাই সুধিলো। DGPয়ে ক’লে ব্যৱস্থা লোৱা হ’ব। Z নিৰাপত্তা পোৱা মুখ্যমন্ত্ৰীৰ ক্ষেত্ৰত উপায়ুক্ত আৰু আৰক্ষী অধীক্ষকৰ বহু দায়িত্ব থাকে। উপায়ুক্তই বিধি অনুসৰি কাম কৰিছেনে বিধি ভংগ কৰিছে? আমি জানিব বিচাৰিছিলো। মুখ্যমন্ত্ৰীয়ে যে কয় মই এনকাউণ্টাৰ কৰিবলৈ কৈছো। এয়া আৰক্ষীৰ কামত হস্তক্ষেপ হয়নে নহয়। তেওঁ কলে no comment।’’.\nভূপেন বৰাই কয়, ‘‘উচ্চতম ন্যায়ালয়ে কৈছে যে কোভিড ভেকচিন স্বেচ্ছামূলকহে। বাধ্য কৰাব নোৱাৰে। কৰ্মচাৰী কাৰ্যালয়ৰ পৰা উলিয়াই পঠিওৱা সদৰ্ভত ভূপেন বৰাৰ মতে আমাৰ মুখ্যমন্ত্ৰী উচ্চতম ন্যায়ালয়তকৈ ওপৰত। তেওঁৰ ক্ষমতাই মূৰত ধৰিছে।’’\nFirst published: January 17, 2022, 13:44 IST\nAPCCBhupen BoraDGP Bhaskar Jyoti Mahanta


গভীৰ সংকটত ভীমবৰ দেউৰীৰ ৰাজনৈতিক দৰ্শন আৰু অসমৰ জনজাতিসকল!\nপ্ৰাক্তন মুখ্যমন্ত্ৰী সৰ্বানন্দ সোণোৱাল ক্ষমতালৈ অহাৰ পিছতে অসমৰ জনজাতীয় ৰাজনীতিয়ে এক নতুন ধাৰালৈ গতি কৰিব বুলি কিছুলোকে ধাৰণা কৰিছিল। তেওঁলোকৰ মতে সৰ্বানন্দ সোণোৱালে অসমৰ জনজাতিসকলৰ সংবিধান প্ৰদত্ত প্ৰকৃত ৰাজনৈতিক অধিকাৰ প্ৰদানত বিশেষ ভূমিকা গ্ৰহণ কৰাৰ লগতে বৰ্তমানেও জনজাতিসকলৰ অমীমাংসিত ৰাজনৈতিক প্ৰশ্নসমূহৰ ৰাজনৈতিক মীমাংসা কৰিব।\nবিশেষকৈ ভৈয়াম জনজাতিসকলৰ উপগ্ৰহীয় স্বায়ত্ত শাসনৰ অমীমাংসিত ৰাজনৈতিক প্ৰশ্নসমূহ(ষষ্ঠ অনুসূচী সম্পৰ্কীয় আঁসোৱাহ দূৰ আৰু ক্ষমতা প্ৰদান)ৰ লগতে জনজাতিসকলৰ মৌলিক(Genuine) সমস্যা ভূমি অধিকাৰ, বান-খহনীয়া আদিত ভূমিহীন হোৱা জনজাতিসকলৰ পুনঃসংস্থাপন, বন গাঁৱৰ ভূমি সমস্যা, ট্ৰাইবেল বেল্ট আৰু ব্লকসমূহৰ সুৰক্ষা আৰু তাত হোৱা বেদখলকাৰীক উচ্ছেদ কৰা, ঔদ্যোগিকৰণ আদিৰ কাৰণত ট্ৰাইবেল বেল্ট আৰু ব্লকৰ পৰা বিতাড়িত হোৱা জনজাতিসকলক ভূমি পট্টন দিয়া, পৰম্পৰাগত অৰ্থাৎ উত্তৰাধিকাৰ সূত্ৰে লাভ কৰা ভূমিৰ পৰা বিতাড়িত জনজাতীয় পৰিয়ালসমূহৰ চিনাক্তকৰণ কৰি ক্ষতিপূৰণসহ পুনঃসংস্থাপন কৰা আদি এশ এবুৰি সমস্যাৰ সমাধান হ’ব বুলি আশা পালি আছিল।\nৰাজনৈতিক ক্ষমতাৰ অধিক কেন্দ্ৰীভূতকৰণত বিশ্বাসী এটা ৰাজনৈতিক আদৰ্শৰ দ্বাৰা পৰিচালিত দল এটাই মুখ্যমন্ত্ৰী পতা সৰ্বানন্দ সোণোৱালৰ পৰা জনজাতিসকলে এই আশা কৰাতো আচলতে পৰ্বতত কাছ কণী বিচৰা সদৃশ কাৰবাৰেই আছিল। বৰ্ণাশ্ৰমত বিশ্বাসী হ’লেও হিন্দুত্ববাদী আৰএছএছ আৰু বিজেপিয়ে ৰাজনৈতিক ক্ষমতা বিন্যাসত ক্ষমতাক বিকেন্দ্ৰীকৰণ কৰাতকৈ সদায় কেন্দ্ৰিভূত কৰাত ৰাজনৈতিক শক্তি প্ৰয়োগ কৰি আহিছে।\nতেনে অৱস্থাতো আঞ্চলিকতাবাদক বিসৰ্জন দি ৰাষ্ট্ৰীয়তাবাদী হোৱা বিজেপিয়ে মুখ্যমন্ত্ৰী সৰ্বানন্দ সোণোৱালৰ পৰা জনজাতীয় লোকসকলে বিশেষকৈ জনজাতীয় দল-সংগঠনৰ নেতৃবৃন্দই ৰাজনৈতিক সুৰক্ষা লাভ কৰিম বুলি ভবাটো আছিল এটা বৃহৎ ৰাজনৈতিক মূঢ়তা।\nএইটো নক’লেও হ’ব যে যোৱা শতিকাৰ ৯০ দশকৰে পৰা এজন জনজাতীয় ব্যক্তি হিচাপে আছুৰ সভাপতি হোৱা সৰ্বানন্দ সোণোৱালৰ জনজাতীয় দল সংগঠনৰ নেতৃতবৃন্দৰ ওপৰত আছিল বিশেষ প্ৰভাৱ। ২০১৬ চনত অসমৰ মুখ্যমন্ত্ৰী হোৱাৰ পিছৰে পৰা সেই প্ৰভাৱৰ বলতে সৰ্বানন্দ সোণোৱালে সকলো জনজাতীয় দল-সংগঠনসমূহৰ নেতৃবৃন্দকে অজগৰৰ দৰে গিলি পেলালে।\nআৰএছএছৰ ৰাজনৈতিক চক্ৰান্তৰে সৰ্বানন্দ সোণোৱালে ৰাজনৈতিক লালসাত পাহাৰ-ভৈয়ামৰ জনজাতীয় সকলো দল-সংগঠনৰ প্ৰায়বোৰ নেতাই বিদ্ধ হৈ পৰিল। ইয়াৰ পিছতে তেওঁলোকে জনজাতিসকলৰ ৰাজনৈতিক সুৰক্ষা আৰু প্ৰশ্নসমূহৰ ফালে পিঠি দিবলৈ ধৰিলে। অৱশ্যে আমি ওপৰত উল্লেখ কৰি জনজাতিসকলৰ জেনুইন সমস্যাবোৰ কোনো দল সংগঠনেই উত্থাপন কৰা নাছিল। বিগত এটা দশক তেওঁলোকৰ বাবে মাত্ৰ এটাই ৰাজনৈতিৰ ইচ্ছ্যু আছিল, আৰু সেইটো হ’ল ছয়জনগোষ্ঠীৰ জনজাতিকৰণৰ বিৰোধিতা।\nকিন্তু সৰ্বা চৰকাৰে কেইটামান বিশেষ চমৎকাৰী সিদ্ধান্তৰে জনজাতিসকলৰ মোহাৱদ্ধ কৰি ৰাখিবলৈ সক্ষম হ’ল আৰু সেই সিদ্ধান্তসমূহৰ বাবে জনজাতীয় দল-সংগঠনৰ নেতা গংগাটোপৰ দৰে ফুলি উঠিল। এনেও পূৰ্ব কংগ্ৰেছ চৰকাৰতকৈ বিজেপি চৰকাৰে চৎমকাৰী সিদ্ধান্তেৰেৰ জনগণক চমকিত কৰাৰ লগতে মোহাৱদ্ধ কৰা ৰখাত পাকৈত। শিশুসকলে পূজাৰ খেলনা বস্তু/পুতলাবোৰকে প্ৰকৃত বুলি ভুল যোৱাৰ দৰেই আমাৰ জনতাইও বিজেপি চৰকাৰৰ চমৎকাৰ সিদ্ধান্ততে ভুল যায়।\nসৰ্বা চৰকাৰে জনজাতীয় মূলৰ অসমৰ জননেতা ভীমবৰ দেউৰীৰ নামত কেবাটাও চমৎকাৰী সিদ্ধান্ত গ্ৰহণ কৰি নিজকে জনজাতিসকলৰ ৰক্ষাকৰ্তা হিচাপে প্ৰতিষ্ঠা কৰিবলৈ এক ভেল্কীবাজিৰ আশ্ৰয় ল’লে। তেওঁ জননেতা ভীমবৰ দেউৰীৰ নামত বঁটা, জননেতা ভীমবৰ দেউৰী কলাক্ষেত্ৰ, আদি অভিলাষী ঘোষণা কৰিলে।\nএই ঘোষণাৰে সৰ্বা চৰকাৰে ভীমবৰ দেউৰীৰ ৰাজনৈতিক অৱদান আৰু আৰ্দশ অসমত প্ৰতিষ্ঠা কৰা বুলিও দম্ভ মাৰিও ফুৰিলে। কিন্তু এইবোৰ ঘোষণাৰ জৰিয়তে জনজাতীয় দল-সংগঠনসমূহক পেকটত ভৰাই প্ৰকৃতাৰ্থে যে সম্পূৰ্ণ আভুৱা ভাৰিছিল সেইটো আজি প্ৰমাণ কৰিবলৈ উলাইছো।\nযোৱা শতিকাৰ ত্ৰিশ দশকৰ পৰা চল্লিশৰ দশকলৈকে চুটি জীৱনকালত ভীমবৰ দেউৰীৰ অসমৰ ৰাজনৈতিক ক্ষেত্ৰখনলৈ কি অৱদান আছিল সেইবোৰ পুনৰাবৃত্তি কৰিব বিচৰা নাই। কিন্তু ভীমবৰ দেউৰীৰ কিছুমান অৱদানক কেনেকৈ বিজেপি চৰকাৰে অসমৰ পৰা বিলুপ্ত কৰিবলৈ বিচাৰিছে তাৰ প্ৰমাণ আমি দাঙি ধৰিব খুজিছো।\nঅসমৰ অন্নুনত আৰু পিছপৰা শ্ৰেণী লোকৰ ৰাজনৈতিক অধিকাৰ প্ৰতিষ্ঠা কৰাই আছিল ট্ৰাইবেল লীগ আৰু ভীমবৰ দেউৰী মূল ৰাজনৈতিক দৰ্শন। অৱশ্যে অসমৰ উমৈহতীয়া স্বাৰ্থত ভীমবৰ দেউৰীয়ে তেওঁলোকৰ মূল ৰাজনৈতিক দাবীকো পিছলৈ ঠেলিবলৈ ভ্ৰূক্ষেপ কৰা নাছিল।\nভীমবৰ দেউৰী নেৰানেৰা প্ৰচেষ্টাত অসমত ট্ৰাইবেল বেল্ট আৰু ব্লক গঠন কৰা হৈছিল। অৱশ্যে ইয়াৰ পূৰ্বে ভীমবৰ দেউৰীয়ে ১৯৩৭ চনতে পূৰ্ব বংগৰ পমুৱাসকলৰ পৰা ভূমিপুত্ৰ জনজাতিসকলৰ ভূমি সুৰক্ষা বাবে প্ৰাদেশিক চৰকাৰৰ দ্বাৰা লাইন প্ৰৰ্থাও সৃষ্টি কৰিবলৈ সক্ষম হৈছিল। কিন্তু বৰ্ণবাদীৰ প্ৰভূত্ব থকা অসমীয়া মূলসুঁতি অসমীয়া ৰাজনৈতিক নেতৃত্বই এই লাইন প্ৰথাক বিলোপ কৰি পেলালে।\nব্রিটিছ প্রণীত অসম লেণ্ড এণ্ড ৰেভিনিউ ৰেগুলেশ্যন ল’, ১৮৮৮ৰ ১০ নং অধ্যায়ৰ অধীনত ভীমবৰ দেউৰীৰ হেঁচাতে গোপীনাথ বৰদলৈৰ প্ৰাদেশিক চৰকাৰে ১৯৪৭ চনত ১৫,০০০ বৰ্গ কিলোমিটাৰ এলেকাক সাঙুৰি মুঠ ৩৮ টা ট্ৰাইবেল বেল্ট আৰু ব্ল’ক গঠন কৰিছিল। ইয়াৰ দ্বাৰা ৫০ শতাংশতকৈও অধিক জনজাতীয় লোকৰ বসতি থকা ট্ৰাইবেল বেল্ট আৰু ব্ল’কসমূহ কেৱল জনজাতীয় লোকৰ বাবে সুৰক্ষিত কৰা হৈছিল।\nএই বেল্ট আৰু ব্ল’ক মূল উদ্দেশ্য আছিল আগ্ৰাসী অজনজাতীয় লোকৰ পৰা জনজাতীয় লোকৰ ভূমিক সুৰক্ষিত কৰা। এই জনজাতীয় বেল্ট আৰু ব্ল’কৰ কোনো ভূমি অজনজাতীয় লোকে ক্ৰয় কৰিব নোৱাৰাৰ লগতে কোনো অজনজাতীয় লোকে ইয়াত বসতি স্থাপন কৰিব নোৱাৰে।\nকিন্তু পৰৱৰ্তী সময়ত দেখা গ’ল যে বহু ট্ৰাইবেল্ট বেল্ট আৰু ব্ল’কত অজনজাতীয় লোকে বসতি কৰিবলৈ ধৰিলে। আনকি গুৱাহাটী পট্টনৰ নামত কামৰূপৰ বেল্ট আৰু ব্ল’ক পৰা কংগ্ৰেছ চৰকাৰে জনজাতীয় মানুহক স্থানচ্যুৎ কৰিলে। ইফালে কিছুমান বেল্ট আৰু ব্ল’কৰ বেদখলকাৰীক কোনো চৰকাৰে উচ্ছেদ কৰি জনজাতিসকলক সেই মাটি ঘূৰাই দিয়া নাই। অথচ স্বাধীনতাৰ পিছৰে পৰা প্ৰতিটো বান আৰু খহনীয়াৰ লগতে অন্যান্য কাৰণত মাটি হেৰুওৱাই হাজাৰ হাজাৰ জনজাতীয় লোক ভূমিহীন হ’ল।\nবিধি মতে চৰকাৰে ট্ৰাইবেল বেল্ট আৰু ব্ল’কৰ পৰা অজনজাতীয় লোকৰ পৰা উদ্ধাৰ কৰি তাত জনজাতীয় ভূমিহীন সেই মানুহখিনিক সংস্থাপিত কৰিব লাগিছিল। কিন্তু চৰকাৰে সেই কাম নকৰাৰ ফলত এতিয়াও হাজাৰ হাজাৰ জনজাতীয় লোক ভূমিহীন হৈ পৰিল (জলন্ত প্ৰমাণ আমচাং আৰি লাইকা দধীয়া এই সময়ৰ জলন্ত প্ৰমাণ)। কিন্তু সৰ্বা চৰকাৰে সেই ট্ৰাইবেল বেল্ট আৰু ব্ল’ক উদ্ধাৰ কৰাতো বাদেই তেওঁৰ দিনতে শদিয়া ট্ৰাইবেল বেল্টটো অজনজাতি অৰ্থাৎ নেপালী সম্প্ৰদায়ৰ বাবে মুকলি কৰিহে দিলে।\nসেয়া আছিল স্বয়ম্ভূ জনজাতি দৰদী সৰ্বানন্দ সোণোৱালৰ জনজাতিসকলক কৰা মোক্ষম ৰাজনৈতিক আঘাত। আনহাতে একেটা পথকে অনুসৰণ কৰি বৰ্তমানৰ ডঃ হিমন্ত বিশ্ব শৰ্মাৰ বিজেপি চৰকাৰে অসমৰ প্ৰতিটো ট্ৰাইবেল বেল্ট আৰু ব্ল’ককে অজনজাতীয় লোকৰ বাবে মুকলি কৰি দিছে। হিমন্ত বিশ্ব শর্মা চৰকাৰৰ শেহতীয়া কেবিনেটে এই সিদ্ধান্ত লৈছে। জনজাতিসকলৰ আইনগত সুৰক্ষা আৰু অধিকাৰ অসম চৰকাৰে কাঢ়ি নিয়াৰ পিছতো কোনো জনজাতীয় দল-সংগঠনে প্ৰতিবাদ কৰাতো বাদেই এটাও মাতেই মতা নাই। অথচ তেওঁলোকেই ভীমবৰ দেউৰীৰ চৰকাৰী অনুষ্ঠানত আগভাগ লোৱা দেখা যায়।\nদ্বিতীয়তে ১৯৪১ চনৰ লোক পিয়লত ভীমবৰ দেউৰীয়ে এক ঐতিহাসিক সিদ্ধান্ত গ্ৰহণ কৰিছিল। উক্ত লোকপিয়লত তেতিয়াৰ প্ৰভাৱশালী হিন্দুত্ববাদী সংগঠন হিন্দু মহাসভাই অসমীয়া খিলঞ্জীয়াসকলক লোকপিয়লত ধৰ্ম হিন্দু বুলি নথিভুক্ত কৰিবলৈ আহ্বান জনাইছিল। কিন্তু ভীমবৰ দেউৰীয়ে হিন্দু মহাসভাৰ এই প্ৰচেষ্টাক বিৰোধ কৰি উক্ত লোকপিয়লত অসমৰ খিলঞ্জীয়া লোকক হিন্দু ধৰ্মৰ পৰিৱৰ্তে জড়োপাসক বুলি নথিভুক্ত কৰিবলৈ আহ্বান জনায়।\nএই আহ্বানৰ ফলস্বৰূপে পূৰ্বতকৈ ১৯৪১ চনৰ লোকপিয়লৰ নথিত অসমত হিন্দু লোকৰ সংখ্যা অভাৱনীয়ভাৱে হ্ৰাস পাইছিল। পৰিহাসৰ কথাটো হ’ল যে এতিয়া এই জনজাতীয় দল-সংগঠনৰ নেতাসমূহেই হিন্দুত্ববাদৰ নামত ভীমবৰ দেউৰীৰ আদৰ্শক জলাঞ্জলি দি জননেতাজনৰ মৃত্যু দিৱসো পালন কৰে।\nজনজাতীয় লোকৰ ভূমি বন্দোৱস্তি কৰা তথা পট্টা দিয়াটো কৰাতো দূৰৰে কথা লাইকা দধীয়া, আমচাং, মিকিৰ বামুণী গ্ৰাণ্টৰ উচ্ছেদিত খিলঞ্জীয়া আৰু ভূমিহীন জনজাতীয় লোকক পুনঃসংস্থাপন কৰাত ব্যৰ্থ হৈছিল সৰ্বানন্দ সোণোৱাল চৰকাৰ। অথচ সেই সৰ্বানন্দ সোণোৱালেই জননেতা ভীমবৰ দেউৰীৰ নাম লৈ লৈ নিজৰ কোৱাৰিকে ফালি পেলাইছিল!\nইফালে সৰ্বানন্দ সোণোৱালে পেলোৱা ফান্দত পৰা জনজাতীয় দল-সংগঠনসমূহক এতিয়া হিমন্ত বিশ্ব শৰ্মাই অজগৰৰ দৰেই হিমন্তবিশ্বই গিলি পেলালে। এইদৰে ভীমবৰ দেউৰী ৰাজনৈতিক দৰ্শনক চিন-মোকাম নাইকিয়া কৰি হিমন্ত বিশ্ব শৰ্মাই অনাগত দিনত গভীৰ ৰাজনৈতিক সংকটত পেলাব।\nসংযোজনঃ আমাৰ এই লেখা প্ৰস্তুত কৰাৰ পিছত খবৰ আহিছে যে CCTOAৰ নেতৃত্বত জনজাতীয় সংগঠনৰ এক প্ৰতিনিধি দলে ভৈয়াম জনজাতি মন্ত্ৰী ডাঃ ৰণোজ পেগুৰ সৈতে জনজাতি বেল্ট আৰু ব্ল’কৰ সুৰক্ষা বাবে এক আলোচনাত মিলিত হৈছে। এতিয়া প্ৰশ্ন হ’ল, ডাঃ ৰণোজ পেগু আৰু উখাও গৌৰা ব্ৰহ্মৰ দৰে জনজাতীয় নেতা আৰু কেবিনেট মন্ত্ৰী থাকোতে অসম কেবিনেটে এই সিদ্ধান্ত গ্ৰহণ কৰিবলৈ কেনেকৈ পালে? তেওঁলোকে কিয় কেবিনেটৰ এই সিদ্ধান্ত বিৰোধিতা কৰা নাছিল? এয়া ভেকোভাওনাৰে কালক্ষয়ৰ কৌশল নহয় নে?\nযোগাযোগ নম্বৰ: ৬৯১৩৩৩৩৩৬৭